
Capitolul 1 


Fluidul de un galben mâlos își despletea mean- 
drele printre malurile abrupte mărginite de palmieri. 
Dispăru la iuţeală sub aripile avionului, lăsând loc 
covorului albastru-verzui al unei jungle dese. Nu trecu 
mult și privirea Jessicăi fu atrasă de Valea Rift, care se 
întindea până în zare, imensitate de culoare nedefinită 
presărată ici și colo cu fuioare de ceaţă. 

Undeva spre nordul văii, înghesuită între vecinii săi 
Zairul, Uganda, Tanzania şi Burundi, se găsea o ţară 
mică, de mărimea Belgiei. Jessica nu auzise de Rwanda 
înainte de a intra într-o societate specializată în aju- 
torarea ţărilor din lumea a treia. Botezată pompos 
„Intermondo Assistance”, aceasta era îndeobște cunos- 
cută sub numele de „Intermonde”. 

Prin intermediul lui Irving Fenway, un om de 
afaceri bogat, aflase Jessica de această organizaţie de 
caritate. Una din misiunile ei principale era de a încu- 
raja persoanele cu dare de mână pentru sponsorizarea 
unui copil dintr-o ţară săracă asumându-și întreţinerea 

și școlarizarea lui. De câtva timp Irving se îngrijea ast- 
fel de un mic rwandez. Cu ocazia misiunilor, Jessica 
fusese atât de pasionată de expunerea amănunțită a 
realizărilor numeroase înscrise la activul 
Intermondului încât sfârșise prin a-și oferi serviciile 
acesteia. Azi se împlinea un un de când activa acolo, și 
aceasta era prima ei misiune în străinătate. Perspectiva 
n-o tulbura peste măsură. La cei douăzeci și trei de ani 
ai ei, Jessica se considera o persoană cumpătată și 
capabilă să întreprindă orice cu succes. Pentru ea, 
călătoria asta era de rutină. Avea o meserie care-i 
plăcea, o viaţă sentimentală satisfăcătoare — se 
înțelegea de minune cu Irving — și nu avea de gând să 
lase această paranteză de două luni să-i tulbure exis- 
tenta echilibrată. 

Iminenţa sosirii o umplea totuşi de o anumită 
emoție. Era hotărâtă să-și îndeplinească misiunea cu 
conștiinciozitate. 

Oficial, Jessica ar avea de străbătut ţara pentru a 
constata realizările Intermondului în Rwanda. Ea era 
însărcinată îndeosebi cu reorganizarea administrativă 
a birourilor societăţii. 

Totuși ştia că avea un obstacol în persoana direc- 
torului care se ocupa cu operaţiunile din Rwanda. 
Acesta nu suporta să vină cineva să-și bage nasul în 
afacerile sale şi nu admitea să-i fie știrbită autoritatea. 
Va fi nevoit s-o tolereze, își spunea ea în timp ce privea 
gânditoare prin hublou. Deși era superiorul ei, acesta 
trebuia să-i prezinte rapoarte... Dar Jessica nu se 
temea de dificultăți. 

În avionul ocupat îndeosebi de oameni de culoare, 
tânăra se simţea obiectul curiozităţii lor din cauza 
părului strălucitor ce încadra un chip adorabil și 
gingaș, cu ochi mari verzi. Gura ei frumoasă și 
cărnoasă dădea la iveală o admirabilă dantură cu dinți 
sidefii. Un năsuc obraznic adăuga și mai mult farmec 
delicioasei făpturi îmbrăcate într-o rochie care-i punea 
în valoare silueta. Interesul vecinilor n-o tulbura câtuși 
de puţin. Era obișnuită cu asta. 

De altfel, nu considerase niciodată feminitatea ei ca 
pe un un atuu în muncă. Dimpotrivă, nu încerca să şi-o 
ascundă purtând îmbrăcămintea dizgrațioasă atât de la 
modă în tara ei. 

Nişte barăci provizorii serveau de birouri. Tineri 
angajați indigeni, îmbrăcați uşor verificau actele. 
Jessica păstră un aer nepăsător în fața zâmbetelor lor 
un pic adormite, dar o dată ieșită sub soarele orbitor, 
în acest mediu unde totul părea să aibă aspect de 
deşert, ea cunoscu un moment de îndoială. Ceilalţi 
pasageri păreau să se fi evaporat. Ea știa totuși că vor 
veni s-o ia şi că funcţionarii de la Intermonde se 
deplasau în general în mașini Land Rover. Nu văzu 
decât un break verde-cenușiu sclipitor de care era 
sprijinit un tânăr indigen. 

Soarele neîndurător al Africii transforma locul într-un 
adevărat cuptor. Un arbore tropical imens își dăruia cu 
generozitate umbra binefăcătoare peste o baracă din 

apropiere. În faţa ușii, un european sporovăia cu un 
funcţionar. Cu toate că era lac de transpiratie, Jessica 
rezistă ispitei de a se refugia acolo. Căci bărbatul îi 
displăcuse de prima dată, prin felul în care o privea 
insistent, cu o siguranţă enervantă. În mod deliberat 
îi întoarse spatele. Tocmai se întreba dacă nu cumva 
va fi nevoită să ajungă pe jos în capitală, cu câte o 
valiză în fiecare mână, când o voce gravă și ușor 
tărăgănată o făcu să tresară. 

— Miss Jessica Seymour? 

Era necunoscutul. 

— Sunt Deane Bradburn, de la Intermonde. 

Cum?! Bărbatul acesta o lăsase să aştepte sub arșița 
soarelui, privind-o cu atâta nerușinare. Asta era... 

— Nu mai eraţi decât dumneavoastră, şi păreați 
dezorientată. Am tras concluzia că ar trebui să fiţi noua 
noastră recrută. 

Scuza asta nu stătea în picioare. Jessica schiță un 
zâmbet șiret. 

— Nu mă aşteptam ca însuși patronul să-și dea oste- 
neala să se deranjeze pentru a mă întâmpina! 

— Dar este o plăcere pentru mine! Nu puteam face 
altfel decât s-o primesc personal pe fermecătoarea 
noastră reprezentantă englezoaică. 

Nu astfel și-l închipuise ea pe despotul care-i fusese 
descris... Avea dinaintea ei un bărbat de înălțime 
mijlocie, zvelt și musculos totodată, destul de 
seducător în pantaloni galben-pai și pulovăr asortat. 

— Cum a decurs călătoria? întrebă el apucând 
valizele. Destul de obositor, cred? Avionul de Londra 

face escală în Kenya. De la Paris sau din Bruxelles, 
există zboruri directe... Veniti? Mașina mea este aici. 

Maşina lui! Break-ul acesta luxos! Jessica credea 
totuşi că funcționarii de la Intermonde se mulțumeau, 
în exercițiul funcțiunii, cu vehicule lipsite de pretenții. 
De ce această excepţie? 

— Am fost prevenită că voiajul va fi dificil și obosi- 
tor... Deci n-am fost mirată... 

— Incă n-aţi văzut totul! surâse interlocutorul său. 
Vi-l prezint pe șoferul meu, Ndayi. 

Tânărul indigen se ridică și își descoperi două rân- 
duri de dinţi ascuţiţi, într-un surâs larg. Surpriza o 
țintui locului pe Jessica. La orice se aștepta, dar nu și 
la acești dinți piliţi! 

Când șoferul punea valizele în portbagaj, Deane 
Bradburn deschise una din portierele din față. 

— Locurile sunt bine capitonate, anunţă el cu aer 
ispititor. Nu există instalaţie de aer condiționat, dar cu 
geamurile lăsate va fi mai suportabil. 

Era curtenitor și plin de atenţie. Dar Jessica era 
prudentă. Neîncrederea ei se datora oare privirii de un 
albastru deschis a interlocutorului său, îndreptată 
asupra ei cu un licăr sarcastic? 

Dar de ce să-i acorde atâta importanţă? Asta nu era 
o atitudine tipic masculină? ÎL judeca desigur după 
aparente. Ar fi preferat el s-o vadă venind încălțată cu 
bocanci grei şi purtând o îngrozitoare ţinută tropicală? 
De ce își închipuie bărbaţii că femeile ar trebui să se 
îmbrace neapărat în zdrenţe pentru acest gen de 
misiune? Ei bine, acesta va afla cât de curând că Jessica 

Seymour era înainte de toate femeie și că găsea de 
cuviință să rămână așa în orice împrejurare! 

Simţindu-se pe de-a-ntregul în apele sale în ciuda 
picioarelor strânse în ciorapi de nylon și a pantofilor 
din piele de căprioară, ea se sprijini cu nonşalanţă de 
tapiterie netezindu-și părul cu grijă. 

Dar când indigenul cu dinţi de carnivor se strecură 
la volan, ea simți că primește un pumn în stomac. 
Teama era justificată. Şoferul demară în trombă și luă 
un viraj brusc până să se lanseze cu toată viteza în 
deșert. Cu maxilarele strânse, Jessica se agăță de 
rezemătoare pe când însoţitorul ei își aprindea liniștit 
o țigară. Cum de putea el să rămână atât de calm când 
vieţile lor erau în mâinile unui primitiv al junglei? 

Drumul de culoarea cărămizii șerpuia în mijlocul 
câmpiei înainte de a se înălța în trepte printre arborii 
sufocaţi de o vegetaţie luxuriantă. Ici şi colo se iveau 
monstruoase ciuperci galbene, fluturi mari cât palma, 
o întreagă flotă ciudată și un pic neliniștitoare. 

— Triburile acestei regiuni nu cunoșteau agricul- 
tură până la sosirea specialiştilor de la Intermonde, 
declară Deane Bradburn cu un surâs amical. Trăiau cu 
rădăcini și viermi. Aceștia din urmă sunt consideraţi 
încă o mâncare aleasă. Ă 

Jessica îşi simţea fruntea umezită. „In definitiv, 
gândi ea pentru a se calma, francezii nu sunt 
mâncători de melci și broaște? 

Atmosfera din break era sufocantă. Briza care intra 
pe geamurile coborâte era încărcată de un praf roșu 
smuls de pe pista plină de gropi și sinuoasă. 

Uneori, pădurea lăsa loc unor povârnișuri stân- 
coase sau unor faleze impresionante presărate cu 
smocuri de iarbă. 

Deodată, tânăra zări pe culmea unei stânci o 
siluetă, îmbrăcată pe jumătate, agitându-și brațele ase- 
meni unei moriști. Cu gâtul uscat se abținu de la orice 
comentariu, dar nu-și putu reprima o tresărire când 
bubuitul unei tobe se auzi în depărtare. Inima începu 
să-i bată cu putere când manevra se repetă ceva mai 
departe. Atunci se întoarse spre însoţitorul său. In 
privirea ei se citea o întrebare. 

— Este mijlocul prin care indigenii semnalează 
vecinilor apariţia unei mașini, explică el cu zâmbet 
indulgent. Datorită tam-tamului, vestitorii sunt în 
alertă de-a lungul drumului. Este un obicei care nu e 
de temut. 

— Desigur, se grăbi să aprobe Jessica. Dacă ar fi să 
ne gândim, suntem noi chiar atât de diferiţi de ei, noi 
care ne ascundem în spatele perdelelor pentru a-i spi- 
ona pe trecători? 

Comparatia era stângace. Era conștientă de asta. 
Pe când vorbea, ea îl observase pe însoţitorul ei 
mai îndeaproape. Acesta avea o faţă tăbăcită de ani 
și de soarele ecuatorial. Nu era prea arătos, dar era 
energic și viril. Înfăţișarea lui ironică și superioară 
i se părea totuși nespus de neplăcută. Intoarse 
capul în altă parte, hotărâtă să nu-şi mai trădeze 
neliniștea... 

Treceau acum printr-un peisaj cu dealuri, dintre 
care unele erau cultivate în terase. 

— Țăranii cultivă aici în special porumb, năut și 
fasole. Încercăm să-i încurajăm în a le impune să pro- 
ducă anual o anumită cantitate din acestea. 

Lui Jessica îi venea greu să se concentreze. Drumul 
interminabil pe această pistă desfundată și în serpen- 
tine îi dădea ameteli și începea să-i vină rău... 

Intre două hurducăieli, ea avu timp să distingă 
niște colibe acoperite cu paie, presărate ici-colo. Apoi 
un viraj strâns o obligă să se încordeze pentru a nu fi 
proiectată peste vecinul ei. 

Imperturbabil, acesta fuma fără încetare. Părea 
nepăsător la zgâlțâieli și pericolele traseului. Jessica 
nu izbutea să facă abstracţie de nenumăratele caroserii 
de mașini abandonate la marginea drumului. 

La un moment dat, motorul breakului dădu semne 
de oboseală. 

— Orice mașină pe patru roţi este supusă unui 
regim sever în Rwanda. Mașinile nu rezistă mai mult 
de un an. 

— Asta pare să vă afecteze peste măsură, domnule 
Bradburn, observă ea cu o înfățișare posacă, pe când 
se întreba în legătură cu proveniența unei mașini atât 
de luxoase. 

Cu siguranță că nu provenea din parcul de auto- 
mobile al Intermondului. 

— Spuneţi-mi Deane, zâmbi el. Aici formăm o 
adevărată familie. 

Fie... Dar Jessicăi, familiaritatea asta nu-i va dimi- 
nua cu nimic vigilenta. In mod inexplicabil, bărbatul 
acesta îi inspira un soi de neincredere. 

După un moment interminabil, peisajul deveni 
ceva mai puţin accidentat. Pentru Jessica surprizele nu 
se terminaseră. Întâlniră deodată o băștinașă ale cărei 
glezne erau încinse în niște inele de aramă strălucind 
în soare. 

— Dar astea sunt adevărate piedici! se indignă 
tânăra. Trebuie să cântărească mai bine de cinci kilo- 
grame fiecare. 

— Sunt kongas, o înștiință însoţitorul ei. Ele sunt 
purtate de femeile căsătorite. Este un semn al statutu- 
lui social impus de soţii lor. Fierarul le fixează de 
picioare pe viaţă. 

— Asta amintește în mod straniu de lanţurile cu 
ghiulele ale ocnașilor, nu putu să nu remarce Jessica. 

— Mai rău decât atât, sublinie directorul 
Intermondului, pe un ton resemnat. Și dacă, din 
întâmplare, soţii mor înaintea lor, aceste kongas le 
sunt scoase, iar mușchii sărmanelor femei se atrofi- 
ază atât de mult încât trebuie să înveţe din nou să 
meargă. 

— Am impresia că ne întoarcem cu secole în urmă, 
bombani Jessica, cuprinsă de o dispoziţie groaznică. 

— Dacă te deranjează praful, închide geamurile, 
propuse pe neașteptate Deane Bradburn fără nici o 
noimă. 

„Care praf?” era să întrebe Jessica cu răutate. Se 
răzgândi. Işi bătea joc de ea? 

Trecură de niște muncitori încărcaţi cu unelte. Se 
părea că se apropiau de Kigali. Perspectiva o învioră 
un pic pe tânără. 

— Domnule Bradburn, aș vrea să merg direct la 
birouri, dacă e posibil, declară ea pe un ton care se 
voia dezinvolt. 

— Desigur, răspunse el supus. Te voi conduce eu 
însumi. 

Incă o dată, ea surprinse pe chipul însoțitorului ei 
o expresie vag amuzată. 

— Drumul acesta mi s-a părut foarte interesant, 
pretinse ea cu un aer fals nevinovat. Mai este de mers 
până la Kigali? 

— Câțiva kilometri, răspunse scurt Deane Bradburn 
înainte să adauge cu curiozitate: E multă vreme de 
când lucraţi la Intermond? 

— Destul de multă, se eschivă cu prudență Jessica. 

Oricum, nu era ea aici în inspecţie? Faptul acesta o 
scutea de comentarii. 

— Eşti la curent cu problemele de limbă care se pun 
în Rwanda, cred? se interesă el fixând asupra ei o 
privire uimitor de albastră. Vorbești franceza, nu-i așa? 

— Curent. 

— Şi kinyarwanda, dialectul indigen? 

— Nu, dar îl voi învăţa. 

— Este o formă de bantu, renumită pentru difi- 
cultăţile sale, declară el cu calm. 

— Dacă tot te descurci așa de bine, domnule 
Bradburn, insinuă ea, o să accepţi să-mi servești de 
interpret. 

— Cu plăcere, promise el cu un surâs în colțul gurii. 

„Hotărât, gândi Jessica tulburată, tipul ăsta este 
prea politicos pentru a fi cinstit...” 

Capitolul 2 


Kigali apăru în fine în depărtare. Prin norul de praf 
ridicat de vânt și mașină, capitala părea ireală, cu co- 
vorul ei de imobile heteroclite înconjurate de coline. 

Palmierii întrerupeau monotonia peisajului, dar 
micul oraș sufocant era total lipsit de farmec cu antre- 
pozitele, baracamentele și construcţiile sale fără stil. 

Străzile pline de praf viermuiau de indieni, de 
malaiezi și africani strigând și gesticulând care mai de 
care. La vederea rwandezilor, Jessica făcu ochii mari. 
Erau adevăraţi uriași. Unii păreau să depășească cu 
mult doi metri. 

— Aceștia sunt tutsi, explică Deane Bradburn. 

— N-am văzut niciodată negri aşa de înalți. 

— Nu sunt negri, rectifică el. Tutsi sunt un neam de 
metiși. Ei au fost dintotdeauna păstori. Acum mai bine 
de patru sute de ani, au coborât din nord, venind 
probabil din Etiopia. 

Jessica nu se documentase pe această temă. Ea nu 
auzise niciodată de etiopieni de o asemenea talie. 

Intrigată, se pregătea să facă această observaţie când 
mașina se opri lângă piaţa plină de lume. 

— De aici vom merge pe jos, anunţă Deane 
deschizând politicos portiera însoţitoarei lui. 

Și spre marea uimire a acesteia, fără a-i păsa dacă-l 
urma, el se avântă în mulțime. Jessica se strădui să-l 
urmeze cu chiu cu vai, făcându-și loc cu coatele. 

Cu mâna crispată pe geantă, se lovea involuntar 
de femei care discutau fumând pipă sau îşi alăptau 
pruncii. În mai multe rânduri, a fost proiectată de 
torsul vreunui tutsi deșelat care se uita la ea cu un 
aer trufaș. Negri de o statură mai normală cărau 
coșuri încărcate cu legume și fructe ciudate, cu miros 
gretos. 

Veşmintele indigenilor erau tipător colorate, con- 
trastând cu cenușiul împrejurimilor. Erau albastre, 
verzi, galbene, violete, strălucind parcă pe pieile 
închise la culoare. 

Când în sfârșit reuși să se smulgă din acest vârtej 
uman, Jessica îl ajunse din urmă pe Deane care o 
aştepta liniştit pe o străduţă. 

— Totul e-n regulă? se interesă el curtenitor. 

— Perfect, mulţumesc, răspunse ea  afişând o 
seninătate pe care era departe de a o simţi. Am ajuns? 

— Aproape. 

El porni înaintea ei pe o străduță îngustă mărginită 
de antrepozite. Rarii trecători se îndreptau spre câm- 
pul din apropiere. Jessica avea neplăcuta impresia că 
ghidul ei o antrena spre inima junglei... 

Dar el se opri destul de curând în faţa unei verande 
șubrede, aflată de-a lungul unui rând de barăci înecate 

în verdeață. Pe o ușă, Jessica descoperi firma cu 
„Intermonde Assistance”. 

Mută de uimire, dar stimulată de perspectiva 
muncii care o aștepta (aparent aveau foarte multă 
nevoie de o persoană dinamică pentru a pune 
lucrurile la punct), ea intră cu pas hotărât fără a-și 
trăda decepţia. Nu mai voia ca încă o dată să dea prilej 
de ironie însoţitorului ei. 

După lumina orbitoare de afară, întunericul care-o 
întâmpină o lipsi câteva clipe de siguranţa-i obișnuită. 

— Ţi-i prezint pe translatorii noștri, spuse direc- 
torul. Gemma, Marie, Danielle și Jules. 

Jessica distinse în sfârșit încăperea, curată dar 
foarte sobru mobilată, luminată de două ferestre cu 
grilaje ce dădeau spre pădure. 

Patru capete se întoarseră și largi surâsuri amicale 
luminară chipurile de abanos. Jessica gândi, pe 
jumătate amuzată, pe jumătate neliniștită, că se afla 
într-o colibă africană... Mirarea părea să i se citească pe 
faţă, căci Deane se grăbi să explice: 

— Iar restul personalului... D-na Farbes face acum o 
anchetă despre absenteismul în școala unui sat în 
apropiere de Gatomba. Și Clara Maitland este în 
junglă de câteva zile, pentru a supraveghea reparaţiile 
a două camionete Wolkswagen. 

— Ne aflăm aici în special pentru a favoriza dez- 
voltarea școlarizării? se miră Jessica. 

— Așa e, desigur, zâmbi el. Dar trebuie să fii poliva- 
lent. Dacă nu ești un bun mecanic, de pildă, riști să te 
trezești foarte repede blocat de o pană. Și fără mașini, 
cum am transporta noi materialul didactic necesar? 

Pentru un specialist în organizarea muncii, toate 
acestea păreau un pic neclare... Dar prima grijă a 
Jessicăi era acum să-și facă o toaletă sumară. Se simţea 
deosebit de prăfuită. 

— Pot să mă spăl pe mâini undeva? 

— Nu chiar imediat. Va trebui să aștepți să ajungi la 
tine acasă. Aici, mă tem că baia e prea rudimentară 
pentru tine, glumi Deane indicând o cabană care se 
ghicea în verdeață. 

Resemnată, Jessica scoase o pudrieră din geantă. 
Funcţionarii se puseră din nou pe treabă. Ei traduceau 
teancuri de scrisori trimise de sponsorii din depărtări 
către micii lor protejaţi. Și în timp ce Jessica se 
străduia zadarnic să-și îmbunătăţească un machiaj 
serios compromis, Deane începu să-i furnizeze câteva 
explicaţii, fără a părea să-i pese câtuși de puţin de 
oboseala ei. 

— Mai dispunem și de doi experți agricoli. Unul 
lucrează la un proiect de imprumuturi pentru copii și 
pentru familiile lor. Celălalt încearcă să pună pe 
picioare un centru de cercetări permițând experi- 
mentarea de noi semințe... Aveam și un arhitect 
însărcinat cu îndrumarea responsabililor din sate, 
care se lansau ei înșiși în construcţia de școli, dar el 
ne-a părăsit. Câtva timp am avut și o infirmieră-moașă. 
Fa ar fi vrut să stabilească pentru fiecare sat un soi de 
cartă a igienei publice. Dar neputând obţine apro- 
barea guvernului, a trebuit să plece... Aici, după cum 
o să vezi, problema primordială este apa. Indigenii se 
interesează prea puţin de poluare, de aceea ne îndâr- 
jim să protejăm sursele și să... 

Jessica nu mai asculta. Ea își regreta decizia, luată 
în grabă într-un moment de entuziasm, de a se opri la 
biroul Intermondului chiar de la coborârea din avion. 
Acum, epuizarea își spunea cuvântul. 

— Aăă... Locuinta mea este situată în apropiere de birou? 

— Să zicem. Ai putea merge pe jos până acolo. Dar 
drumul este aglomerat... 

— Așa cum a fost cel de la piaţă. 

— Exact, zâmbi el. Te-ai descurcat foarte bine... 
Unde rămăsesem? A, da... Evocam problema apei. 
Rwanda nu-i duce lipsa. Este un ținut muntos, cu un 
bogat regim pluviometric. Și apele provenite din ploi 
sunt groaznic de poluate, ajungând să... 

— Eu... eu presupun că mă vei conduce la mine acasă 
după ce vom pleca de aici, îndrăzni Jessica. E târziu... 

Directorul se prefăcu surprins. 

— Am înţeles cumva că doreai să te apuci de treabă 
imediat? o ironiză el. 

— Pentru azi e de-ajuns, declară ea reprimându-și 
un gest de enervare. De altfel, birourile se vor închide 
curând, presupun. 

— Te înșeli, o asigură Deane cu candoare. 
Traducătorii nu vor pleca înainte de ora două. In cazul 
în care asta nu te deranjează, te voi însoţi imediat la 
cabana ta. 

El o privi cu un dram de compasiune și ea își 
reproșă de a fi făcut această gafă cerând să vină la 
birou imediat ce sosise. 

Işi luară la revedere de la funcţionari și Jessica îl 
urmă pe Deane pe veranda unde un miros nedefinit 
de vegetaţie în descompunere o luă de nas. Zeci de 

muşte se îngrămădiră pe ea. Se străduia să le alunge, 
când însoţitorul ei salută un bărbat ieşind din biroul 
vecin. Acesta o privi amănunţit, cu neîncredere, ca și 
cum ar fi fost o vedenie. Jessica era obișnuită să atragă 
atenţia asupra ei. Dar individul acesta cu faţa plină, cu 
maxilare late și privire lascivă, îi displăcu în cel mai 
înalt grad. Resimţea o uşoară neliniște. 

— Ti-l prezint pe Jack Scobie, spuse Deane cu jovi- 
alitate. Este inginer de drumuri și poduri. Ca și noi, 
sarcinile sale îl determină să cutreiere toată ţara, dar se 
află uneori şi prin orașul nostru. 

— Cu siguranță, aprobă celălalt aruncându-i lui 
Deane o privire plină de subințelesuri. Dar acum cu 
greu mai pot fi urnit din Kigoli. Ce mai faceţi, miss... 
ăăă...? 

— Seymour, Jessica Seymour, spuse tânăra cu 
destulă răceală. 

— Jess se află aici pentru a impulsiona rutină admi- 
nistrativă, reluă Deane ca și cum era deja pe picior de 
intimitate cu tânăra lui colegă. Este încântată de tot ce 
a văzut până acum aici, în Rwanda. 

Jessica îl privi chiorâș. Zâmbetul lui Deane nu trăda 
nici cea mai neînsemnată ironie. Era la fel de entu- 
ziast ca şi ea? 

— Pe curând, sper, lansă Jac Scabie pe când ea se 
îndepărta. 

„Sper să nu, gândi Jessica. Ce individ oribil e tipul 
acesta care te dezbracă din priviri”. 

Deane o antrenă de-a lungul unei străduţe care 
dădea într-o intersecție aglomerată. Break-ul îi aștepta 
acolo, strălucind ca nou. Ndayi terminase de lustruit 

nichelajul frecându-le cu piele de căprioară. Judecând 
după aspectul mașinii la aeroport, se pare că șoferul o 
spălase temeinic până la sosirea avionului. 

— Văd că-i dai de lucru lui Ndayi, nu se abținu să 
observe Jessica. N-ar putea avea un rol mai important în 
raport cu scopurile pe care le urmărim în această țără? 

— Băiatul ăsta e foarte priceput la mecanică, 
răspunse însoţitorul ei fără să se jeneze. Pune mult 
suflet în munca lui de şofer al unei mașini de lux. De 
altfel, e excelent pentru imaginea de marcă. 

Despre care imagine vorbea el? A lui? Sau aceea a 
Intermondului? 

Ndayi o luă pe un drum lăturalnic care ieșea în 
apropierea pieţei. Ceea ce zărea Jessica prin parbriz 
nu făcea ca orașul să-i apară mai simpatic. In mijlocul 
edificiilor recent construite cu chibzuială se detașau 
câteva imobile elegante, ultime vestigii ale colonialis- 
mului belgian. In ansamblu, Kigali îi apărea ca O cuvă 
prăfuită, abia înveselită de dealurile verzi din preajmă. 

Apoi şoferul o coti spre periferie, acolo unde vege- 
tația tropicală te făcea să uiţi de cenușiul betonului. 

La vederea unui imens loc mărginit de pavilioane 
rezidenţiale, moralul Jessicăi crescu rapid. Mașina se 
opri în faţa unei locuinţe care o împăcă în sfârșit cu 
ținutul. Construită în stil local, era încântătoare cu 
peluzele sale înflorite, cu ferestrele mari și cu veranda 
împodobită cu plante agățătoare. 

Fără să se lase rugată, Jessica cobori imediat. 

— Dacă dorești să bei ceva, propuse atunci Deane 
cu amabilitate, ești binevenită la mine. Presupun că 
vrei să-ţi vezi cât mai curând „apartamentul”. 

Fraza asta avu asupra tinerei efectul unui duș rece. 
Deci locuinţa asta agreabilă aparținea însoțitorului ei. 
Iar ea, trebuia să se mulţumească cu o colibă... 

— Așa este, replică ea cu surâs imperturbabil. Într-adevăr 
e mai bine să mă instalez, ca să fiu mâine gata de lucru. 

— Perfect. Vino cu mine. 

Și, apucând bagajele, el o porni pe o cărare 
șerpuind printre arbori. Văzute de aproape, celelalte 
pavilioane nu erau deosebit de atrăgătoare, mai ales în 
comparaţie cu superbul bungalov al lui Deane. Unele 
posedau mici grădini dar majoritatea erau în paragină. 

La cealaltă extremitate a amplasamentului, în mijlocul 
unui teren gol, se ridica o locuinţă ciudată semănând vag 
cu un stup, al cărei acoperiș era din paie. Pereţii din 
chirpici erau văruiţi, cu scobitori de formă neregulată 
care dădeau aspectul unei locuinţe preistorice. 

Deane Bradburn intră acolo şi depuse valizele Jessicăi. 

— Recunosc că nu e prea spațioasă, dar o inzu — e 
numele indigen dat acestor colibe — nu e lipsită total 
de confort. Ai un dormitor, o bucătărioară, și chiar un 
loc unde te poţi destinde seara. 

De fapt dormitorul minuscul era un alcov mobilat 
numai cu un pat de campanie și o comodă din lemn 
negeluit. Bucătărioara, la fel de minusculă, cuprindea 
ciudate ustensile de gătit ruginite şi un burlan pre- 
istoric atârnat de perete cu un cârlig. Iar în salon, sau 
ceea ce ţinea de așa ceva, cu pământ bătătorit, se 
găseau obiecte stranii acoperite cu o țesătură 
nedefinită, care serveau aparent de canapea și fotolii... 
Pe o etajeră șchioapă stăteau căscate câteva cărţi de 
buzunar îngălbenite. 

— Closetul este afară... 

Ea nici nu s-ar fi îndoit de asta! 

— Apă e din belșug, ţi-am mai spus. Regimul plu- 
viometric este anormal de ridicat în Rwanda. Vei putea 
face baie cât poftești! 

Nu era excelent? Oare nu visase Jessica dintotdeau- 
na la băi călduţe în butoaie de tinichea, în inima Africii? 

— Şi iluminatul? întrebă ea neliniștită, văzându-se 
deja în bezna cea mai neagră la marginea acestei jun- 
gle de nepătruns. 

— E şi electricitate, desigur! o asigură Deane. Doar nu-ți 
închipui că suntem pe vremea lămpilor cu petrol! În ceea 
ce privește aprovizionarea, adăugă el ieşind, nu e nici o 
problemă. Chiar după lizieră se află o „soko” — piaţa. 

Cu degetul, el indică o cărare ce părea a se pierde 
în desișul pădurii ecuatoriale, populată fără îndoială 
cu animale de temut... 

— Apropo, reluă interlocutorul ei, ca și cum și-ar fi 
urmat şirul ideilor, în Rwanda trăiesc o seamă de ani- 
male sălbatice, lei, elefanţi, gorile. Mai sunt și pitoni, 
cobre și alte reptile. Dar tu nu ai de ce să te îngrijorezi. 
Sunt întâlnite rar pe la marginile orașelor. 

Acest „rar” n-o făcu pe Jessica să se înfioare într-o 
mai mică măsură. 

— M-ai făcut fericită, declară ea mimând indiferența 
în timp ce se apleca asupra uneia din valize. 

— Bine, te las să despachetezi. Dacă ai nevoie de 
ceva, sunt pe aproape, să nu uiti asta. 

— Cu greu poți fi trecut cu vederea, replică ea pe un 
ton înţepat fixând cu o privire semnificativă frumosul 
bungalov cu flori care părea s-o sfideze. 

— Vă trebui să vii pe la mine într-una din zile, spuse 
el fără a părea să fi priceput aluzia. ţi voi face 
cunoștință cu ceilalți emigranți din Kigali. Jack Scobie 
vine adesea la un pahar seara, cu alţi doi vecini. 
Apropo, el locuieşte aici. E casa unde zărești o mască 
congoleză atârnată la intrare în chip de ciocănel de 
bătut la ușă. 

Indată ce Deane se îndepărtă, Jessica se prăbuși 
într-unul din fotolii ca o marionetă dezarticulată. Din 
fericire, călăul ei, care-i descrisese ororile Rwandei 
într-un mod atât de glumeţ, nu mai era acolo ca s-o 
vadă. N-ar fi considerat el această prăbușire drept o 
capitulare? 

Dar dacă corpul Jessicăi se destindea încetul cu 
încetul, în schimb mintea îi era în stare de alertă. Ea 
era cea mai în măsură să știe că salariul nu avea să-i 
permită achiziționarea, unui break de lux și a unui 
bungalov confortabil. In plus, ea bănuia că expresia 
sardonică a pupilelor lui albastre ascundea cu greu 
îndoiala că noua-venită ar fi cumva la înălţimea sarcinii 
care-i fusese încredinţată. 

Se întreba dacă nu cumva el încercase s-o descura- 
jeze să meargă până la capăt cu investigaţiile ei... 

O luminiţă războinică se aprinse în ochii verzi. Aha, 
dl. Deane Bradburn nu agrea inspectorii cu fustă? Ei 
bine, el va simţi pe propria-i piele că feminitatea 
Jessicăi nu-i va scădea cu nimic eficienţa. 

„Inzu” nu era ultimul strigăt în materie de confort 
modern, dar avea totuși un anumit farmec. Un coco- 
tier imens plantat lângă ușa de la intrare răspândea o 
umbră binefăcătoare. Ceva mai departe, o tufă cu flori 
strălucitoare aducea o notă de veselie. Pe drept 
cuvânt, în prima seară, Jessica a fost bucuroasă să 
constate că ferestrele erau etanșe şi că ușa se închidea 
cu cheia. 

Tânăra descoperea treptat particularităţile acestei 
țărişoare aflate la mare altitudine. O dată departe de 
poluarea din oraș, respirai un aer de o puritate sur- 
prinzătoare. Şi priveliștile erau deseori mărete. 

Deși climatul ecuatorial era temperat de altitudine, 
Jessica trebui să-şi revizuiască felul de a se îmbrăca. 
Spre exemplu, nu mai era vorba să-și pună ciorapi și 
să suporte altceva decât sandale. 

Din fericire, ea adusese în bagajele sale un anumit 
număr de rochii de vară. 

În definitiv, Kigali nu era decât un orășel ceva mai 
mare. Majoritatea Rwandezilor erau țărani cărora le 
plăcea mai mult să locuiască pe dealuri, în colibele lor 
în formă de stup, și să-și cultive micul lor petic de 
pământ. 

Chiar și în suburbii se găseau asemenea locuinţe 
primitive înconjurate de mici grădini unde plantau 
fasole, porumb, iar din banane indigenii preparau 
bere. 

Asta însemna că piața locală nu putea oferi o mai 
mare diversitate de produse. Unei femei de origine 
europeană îi venea greu să alcătuiască un menu pe 
bază de manioc, cartof dulce și sorg. Carnea era de 
negăsit. 

In afară de asta, majoritatea vânzărilor trebuia să se 
facă prin limbajul semnelor. Dacă rwandezii instruiți 
vorbeau franceza, în schimb nivelul general era foarte 
scăzut și majoritatea indigenilor nu știau decât kin- 
yarwanda. Iar Jessica nu învățase încă decât o duzină 
de cuvinte din limba asta. 

Spre marea ei ușurare, descoperi că patru cincimi 
din populaţia locală era alcătuită din negri hutu, de 
stătură potrivită, care în marea lor majoritate erau cul- 
tivatori. Ei nu se dădeau înapoi de la muncile grele 
dispreţuite de orgolioșii și leneşii tutsi. Nu arareori 
întâlneşti în împrejurimile capitalei tineri tutsi aflaţi în 
triciclurile lor împinse de bărbaţi hutu. E adevărat că 
din cauza capetelor lor mici, a mâinilor firave și a 
membrelor lungi și slabe, acești uriași dădeau impre- 
sia unei fragilităţi deosebite. 

În bucătăria din inzu-ul său, Jessica petrecu 
momente lungi cercetând la ce ar putea folosi usten- 
silele ciudate atârnate de perete, și încercând zadarnic 
să aprindă focul în cuptorul cel vechi. Ar fi dorit să 
ceară sfatul vecinilor săi, dar aceştia erau bărbaţi 
necăsătoriți. Elementul feminin al cartierului era 
reprezentat de femei de menaj. Îmbrăcate în rochii de 
stambă înflorate, ele sporovăiau și râdeau adesea în 
voie în timp ce scuturau în pragul pavilioanelor car- 
petele și cârpele de praf. 

Din fericire, una din ele, care răspundea la prenu- 
mele de Augustine, rupea un pic de franceză. Ea o 
învăță pe Jessica cum să aprindă focul în vatră, și-i 
arătă unde se găsea rezerva de apă. In timp ce ochii ei 
zglobii se roteau pe chipu-i negru ca smoala, ea expli- 
ca arătând cu degetul spre casa lui Deane, că 
„umukungu”, o  sfătuise să-și ofere serviciile 
„domnișoarei”. Jessica înțelese repede că „umukungu” 
era un fel de şef venerat. Evident, rwandezii aveau 
stimă pentru Deane Bradburn... 

Seara, de la fereastra modestului ei „living”, tânăra 
își dădea seama că locuinţa directorului părea a fi un 
punct de atracţie. Din observatorul ei privilegiat, îi 
venea greu să nu bage de seamă faptele și gesturile 
vecinului. Maşinile plecau și veneau în faţa bun- 
galovului luminat și râsetele răsunau până târziu în 
noapte. 


KKK 

Jessica petrecea mai multe ore pe zi în biroul 
Intermonde. Se puse foarte repede la curent cu toate 
problemele de rezolvat. Spre marea ei nemulțumire, 
descoperi la iuțeală că se găsea într-un impas. 

Într-adevăr căile de comunicaţie interne din 
Rwanda erau practic inexistente. Nu exista cale ferată 
și majoritatea drumurilor, precum acela care ducea la 
aeroport, erau pline de hârtoape. In plus, serviciul 
poștal se afla abia la începuturile sale. Locuitorii din 
Kigali erau relativ favorizați. Corespondenţa lor era 
distribuită oarecum regulat. Dar în restul țării puteau 
să treacă saptămâni, ba chiar luni de zile, până ce un 
copil să poată primi o scrisoare de la binefăcătorul lui. 

Tânăra inspectoare se străduia să încurajeze 
înmulţirea vizitelor  Intermondului la şcolile 
împrăștiate cam peste tot. Trebuia să umple mașinile 
de teren Land Rover cu material didactic, rechizite, 
uniforme, la care se adăugau uneori alimente sau 
mingi de fotbal, fără a mai pune la socoteală ca- 
taloagele învăţătorilor, și bineînţeles, corespondenţa. 

Până acum școlile erau inspectate cel puţin o dată 
pe trimestru. Datorită scrisorilor venite de la sponsorii 
lor, copiii începeau să aibă cât de cât o idee despre 
scopurile urmărite de Intermond în tara lor. 

Din păcate, cadourile acestor sponsori ajungeau 
rar la destinaţie, pentru unicul motiv că taxele asupra 
articolelor de import erau exagerat de mari. In gene- 
ral era mai înțelept să fie refuzate. 

Jessica fiind responsabilă cu fondurile de organi- 
zare, se înhăma cu conștiinciozitate la această sarcină. 

Fa pipăia coletul înfășurat în hârtie maro, încercând 
să-i ghicească conţinutul: urs din pluș, păpușă, 
mașinuţă. Era o adevărată dezamăgire pentru ea să 
renunţe la aceste jucării ale căror taxe depășeau dese- 
ori de trei ori valoarea mărfii. 

Dar, în toate deciziile multiple pe care era nevoită să 
le ia, se străduia să acționeze cât mai bine pentru intere- 
sele societăţii. Era plină de bunăvoință şi încerca să reor- 
ganizeze, cât putea de bine, sarcinile administrative. 
Avea uneori sentimentul descurajator că se străduiește 
zadarnic. Îmbunătăţirile obținute nu vor avea o continu- 
itate. Imediat după plecarea ei, haosul va reveni... 

Când îl întâlni, o dată sau de două ori, pe Jack 
Scabie pe verandă, îl ignoră. Lucrul acesta nu-l 
împiedică nicidecum pe inginer să se țină după ea 
până la birou şi s-o sâcâie cu rugăminţi pentru ca ea să 
accepte să cineze cu el la restaurant. Răspunsurile 
evazive ale Jessicăi l-ar fi descurajat chiar și pe cel mai 
insistent bărbat. 

Din fericire, din cauza privirii entuziaste a celor 
patru traducători, îi venea greu lui Jack Scabie să-i facă 
avansuri mai consistente tinerei. 

Iar pe Deane Bradburn îl întâlnea rareori. El trecea 
pe la birou o dată pe zi pentru a putea verifica co- 
respondenta, și pleca aproape imediat. Jessica nu avea 
nici o idee despre felul în care își petrecea el timpul, 
dar era hotărâtă să afle. Nu se punea problema să 
culeagă informaţii de la salariaţi care-l considerau pe 
director drept un sfânt. Într-o zi, în cursul unei discuţii 
făcu din întâmplare o descoperire uimitoare. 

Către ora cinci după-amiază, Jules dispărea ca de 
obicei pentru a se duce să caute băuturi răcoritoare în 
piață. Se întorcea cu cafea pentru Jessica și cu sucuri 
de fructe pentru compatrioții săi. Intr-una din zile, pe 
când tânărul rwandez era pe picior de plecare, 
Gemma exclamă: 

— Bietul Jules bate drumul în fiecare zi până acolo! 
Când eram în oraș, exista un bistrou în clădirea de 
alături. 

— Vrei să spui că birourile Intermonde se aflau 
altădată în centru? întrebă Jessica fără a arăta că-i pasă 
de asta. 

— Da, în strada Mulaga, confirmă Gemma. Peste 
drum de Ministerul Agriculturii. 

— Cum se face că a trebuit să vă mutaţi? insistă 
tânăra. 

— După spusele patronului, imobilul trebuia să 
fie dărâmat pentru a fi înlocuit cu o cladire 
ultramodernă. Noroc că a găsit foarte repede localul 
acesta. El însuși s-a ocupat de mutare, ajutat de 
șofer. Şi acum îl mai întâlnesc pe Ndayi în oraș 
împingând un cărucior încărcat peste măsură! 
adăugă Danielle râzând din toată inima. Pentru el, 
era mai puţin convenabil decât atunci când se află la 
volanul break-ului! 

— Curios, murmură Jessica pe un ton detașat. 
Alaltăieri am fost în strada Maluga. N-am văzut nici o 
urmă de demolare recentă. 

— O, știți, aici nimic nu se face cât ai bate din 
palme, zâmbi Gemma înainte să-și ia geanta. 


30 


„Cele trei tinere rwandeze erau destul de evoluate. 
Imbrăcate în stil european, purtau prenume franceze și 
știau să utilizeze aparatura de birotică cea mai sofisti- 
cată. Dar ţi le închipuiai cu ușurință revenind în satul 
lor după orele de serviciu, sfărâmând porumbul în 
piua familiei, pregătind vânatul ce urma să fie fript la 
frigare, sau făcându-și un machiaj de sărbătoare înainte 
de a lua parte la dansurile rituale ale triburilor tutsi. 

În timp ce Gemma își dădea cu roșu de buze, 
Jessica constată cu un ton neglijent: 

— Nu e păcat ca birourile să rămână neocupate atât 
de mult timp? 

— O, patronul s-a descurcat pentru a le subinchiria 
între timp unuia din prietenii săi, director la o 
societate importantă de mașini agricole, explică Marie. 
Mutarea s-a produs imediat. 

Jessica rumegă știrea în tăcere. Era foarte intere- 
sant... şi foarte dubios. 

După ce și-a închis geanta, Gemma își scutură 
capul cu dezinvoltură. 

— Desigur, micul bistrou din apropiere era preţios, 
dar nouă ne place mai mult aici. Nu suntem deranjati 
de zgomotul circulaţiei și suntem aproape de casă. 

Colegele ei o aprobară printr-un surâs. Când Jules 
reveni cu băuturile, subiectul discuţiei fu schimbat. 

Seara, Jessica se destindea în modesta ei „inzu”. Se 
obișnuise rapid cu zgomotele nocturne ce se auzeau 
din pădurea aflată în imediata apropiere. Descoperise 
că se putea afară instala fără alt risc decât acela de a fi 
înțepată de țânțari. 

Zi de zi, mica ei locuinţă devenea mai primitoare. 
Augustine îi împrumutase o mașină de cusut veche. 
Jessica dibui într-un „saka” un cupon de material înflo- 
rat cu tonuri pastelate, al cărui aspect delicat contrasta 
oarecum cu interiorul primitiv al inzu-lui. Dar fără a 
ține seama de acest amănunt, ea se apucă de croit și 
cusut cu tragere de inimă. La scurt timp, impodobi 
ferestrele cu perdele cu volane, camuflă canapeaua și 
fotoliile cu huse și pernițe. Din materialul rămas, con- 
fecţionă abajururi pentru lămpi. 

Acum, mica ei locuinţă reflecta feminitatea tenace a 
ocupantei, ceea ce îi dădea cea mai profundă satisfacţie. 

li plăcea să se instaleze afară într-un șezlong din 
ramuri de palmier, acoperit cu perniţe, cu un pahar de 
suc de fructe la îndemână așezat pe o măsuţă. Trebuia 
să aștepte ca liniștea să revină în împrejurimi pentru a 
se putea bucura de pacea nocturnă. 

Dintre vecinii săi, unii coordonau construcţia dru- 
mului asfaltat care ducea spre dealuri, alţii conduceau 
întreprinderi comerciale. Cu toţii erau celibatari și se 
trezeau că nu aveau cu ce să-și omoare timpul după ce 
veneau de la lucru. Jessica îi întâlnise pe mulţi dintre 
ei în prezenţa lui Jack Scabie, dar nu avea nici un chef 
să intre în relaţie cu ei. 

Mulţi se duceau seara în oraș să se distreze. Ori se 
adunau la unul sau la altul ca să bea și să joace cărţi. 
Din pricina alcoolului, aceste întruniri degenerau 
foarte adesea în dispute presărate cu cântece 
deşucheate. In general, Jessica citea sau scria până ce 
forfota se stingea. 

Într-o seară, calmul se așternu peste acele locuri 
mai devreme decât de obicei. De data asta, nu erau 
maşini parcate în faţa casei directorului. Totuși privind 
mai atent, puteai distinge pe verandă capătul incan- 
descent al unei țigări. 

Celelalte pavilioane erau în întuneric. Profitând de acest 
calm neașteptat, Jessica își trase şezlongul în faţa casei, 
pe o rogojină din fibre de bananier cumpărată din piaţă. 

Era extrem de plăcut să se destindă și să viseze sub 
nimbul becurilor, ascultând zumzetul insectelor şi 
duruitul tam-tamurilor. Deasupra ei, cerul catifelat era 
plin de stele. Palmierii irizaţi de clarul de lună ieșeau 
în relief pe coamele rotunjite ale dealurilor. 

Cufundată în contemplarea acestui peisaj care 
părea să ascundă în el toate misterele Africii, Jessica 
nu băgase de seamă silueta ieșită pe furiș din unul din- 
tre pavilioane. Trosnetul unei crengi o alarmă. Nu mai 
era singură. Se crispă, cu inima bătând, cu urechea la 
pândă. Aproape că se simți ușurată văzându-l pe Jack 
Scabie ivindu-se din umbră. Dar foarte repede, neli- 
niștea puse stăpânire pe ea, căci inginerul se afla sub 
influenţa băuturii. 

— Bună seara, îngăimă el. Ai ieșit la aer? 

— Da, dar tocmai mă pregăteam să mă retrag, 
răspunse ea cu un zâmbet ironic. 

Incapabil să sesizeze aluzia, Jack se trânti cu toată 
greutatea pe taburetul pe care de obicei își așeza 
picioarele Jessica. 

— Eşti adorabilă în noaptea asta, Jess, o încredință 
el cât se poate de serios. Nu știi ce inseamnă pentru 

mine ca după o zi grea de lucru să întâlnesc o femeie 
atât de delicată în deșertul acesta. 

Jessica nu-şi dădu nici măcar osteneala să-i spună 
că, dacă îmbrăcase fusta de culoarea smaraldului și 
bluza garnisită cu dantelă, o făcuse doar pentru 
plăcerea ei. 

— Nu-mi oferi nimic de băut? întrebă Jack Scabie, 
indignat de tăcerea ei. 

— Ba da... Doreşti o citronadă? 

Fl făcu o grimasă elocventă. 

— Mai bine hai să mergem acasă la mine, îi sugeră 
el luând-o de mână pentru a o determina să se ridice. 
Am să-ţi dau să bei ceva mai tare, ca să te fac să mă 
priveşti cu alți ochi... 

— Inteleg, murmură sec Jessica furioasă. 

Ca să câștige timp, preferă să nu opună rezistență. 

— Bine, Jack, să mergem la tine. Dar numai pentru 
un păhărel. Mâine trebuie să mă scol devreme. 

Nu avea nici cea mai mică intenţie să pună piciorul 
în locuinţa lui. Dar cum să scape din strânsoarea aces- 
tui individ dezagreabil? 

O dată ajuns în faţa ușii, el o deschise cu o lovitură 
de picior. In clipa aceea, dându-și seama de ocazia ce 
i se oferea, Jessica declară calm: 

— Nu putem intra amândoi deodată, Jack. Ia-o tu 
înainte. 

El îi dădu drumul pentru a trece pragul cu un pas 
nesigur. Iute ca fulgerul, ea îl împinse înăuntru și trân- 
ti uşa înainte să-și ia picioarele la spinare. Il auzi 
răcnind, apoi deschizând ușa cu zgomot și luându-se 

după ea. Neindrăznind să se îndrepte spre locuinţa ei, 
mult prea izolată, preferă să se refugieze pe veranda 
lui Deane Bradburn. 

Panica îi dădea aripi. Urcă în goană treptele veran- 
dei și, în timp ce urmăritorul ei se pierdea în întune- 
ric, ea își își aranjă cât de cât ţinuta. 

— Ia te uită, ia te uită... făcu o voce tărăgănată 
venind din întuneric. 

Ea tresări violent. 

— Deci fermecătoarea noastră inspectoare de la 
Intermonde a găsit în sfârșit de cuviință să-mi accepte 
invitaţia de a bea un pahar cu mine? 

Tonul lui Deane are de-a dreptul sarcastic. Se 
îndoia că apariţia neașteptată a vecinei lui ar fi moti- 
vată doar de dorinţa acesteia de a-l vizită. Gâfâind 
să-și dea sufletul, Jessica se strădui să răspundă cu 
calm. 

— Mi-a fost greu să prind un moment în care să fii 
liber. Casa asta primește mai mulți musafiri decât un 
bar de noapte la modă! 

— Vrei să intri? sugeră el fără a da importanţă obser- 
vaţiei ei acide. 

Ea îl urmă fără să protesteze. După acel episod 
neplăcut, misterioasa noapte africană îşi pierduse deo- 
camdată orice atracţie în ochii ei. 

Pieile de animale împrăștiate pe podeaua lustruită, 
fotoliile trainice, mesele cizelate și minunatele obiecte 
africane care decorau pereţii, făceau din vastul living o 
încăpere ultraconfortabilă. Nu că ar fi fost luxoasă, dar 
părea un palat faţă de coliba ei... 


35 


— Ce vrei să bei? se interesă Deane cu un zâmbet 
în colțul gurii pe când deschidea un bar bine 
aprovizionat. 

— Un gin tonic, te rog. 

EL îi întinse paharul. Dar ea era încă prea tulburată 
ca să se așeze. In plus, nu venise la el decât pentru a 
scăpa de avansurile amoroase ale lui Jack Scabie. Oare 
va putea pleca fără a-și pierde demnitatea? 

Stând în picioare lângă ea, Deane degusta în liniște 
whisky-ul din paharul său. Părea să aștepte ca Jessica 
să alimenteze conversaţia și se mulțumea s-o privească 
atent. Din nou, tânăra își simţi inima zvâcnindu-i în 
piept ca după fuga ei disperată, dar dintr-un motiv 
inexplicabil... 

— Nu înțeleg de ce căile de comunicaţie din 
Rwanda sunt atât de rudimentare, începu ea după ce 
își muncise mintea pentru a spune ceva. Nu este totuși 
o ţară mare. Nu s-a gândit nimeni să construiască o 
cale ferată aici? 

— Problema e în discuţie, răspunse Deane fără a-și 
lua ochii de la chipul ei gingaș și neliniștit. Pentru 
asta va fi nevoie de ajutorul financiar al Băncii 
Mondiale. Dar cine știe când, şi dacă îl vor obţine 
rwandezii! 

— Puținele drumuri se află într-o stare de-a dreptul 
jalnică! Gândește-te la cele două camionete ale noas- 
tre care zac în junglă. 

— Stiu. In plus, dacă în anotimpul secetos se mai 
pot efectua deplasări, ele devin imposibile o dată cu 
începerea ploilor. 

— Crezi că se poate mări frecvenţa inspecțiilor, în 
ciuda acestor greutăţi? se interesă Jessica. 

Fl ridică din umeri. 

— Cum vrei să faci proiecte pe termen lung când 
multe din vehiculele noastre riscă să se defecteze? Iar 
călătoriile cu mașinile de teren sunt prea lente. Nu se 
pot depăși cincizeci de kilometri la oră. 

Jessica era încredințată că el se complăcea în a-i 
descrie situaţia în termeni foarte pesimiști. 

Ea ar fi vrut să găsească alte exemple de 
delăsare, dar nu-i venea nimic în minte. La rândul 
său, Deane nu făcea nici un efort în relansarea con- 
versaţiei. Pe când contempla părul frumos și roșcat 
al interlocutoarei sale el îi atinse cu degetul brațul 
gol. 

— Eşti la fel ca Jack Scabie, protestă ea cu dezgust. 

— Sunt bărbat. Când o fată drăguță, gingașă ase- 
meni unei dimineţi de primăvară, vine în vizită la 
mine, mă comport ca atare, ce vrei... 

— Oare să nu mai existe bărbaţi manieraţi în 
Rwanda? îl ironiză ea. 

— Ne aflăm în Africa, Jess. Pe aici sentimentele 
cavalerești nu sunt prea răspândite. 

— Incerci cumva să mă convingi de imprudenţa de 
a mă plimba îmbrăcată în femeie și nedeghizată în 
soldățel? întrebă ea, caustică. Bărbaţii de aici trebuie 
să-şi bage bine în cap că nu te atingi de ceea ce nu-ți 
aparţine, ca și în țările civilizate. 

— Eşti întruchiparea unor principii excelente, Jess. 
Numai că... aici, clima are tendinţa de a-i face să uite... 

— Am o misiune de executat, declară tânăra cu 
crispare. Şi n-am de gând să-mi adaptez firea la 
moravurile din această ţară. Dacă nu poţi suporta 
să vezi o femeie îmbrăcată decent, uită-te în altă 
parte! 

— Asta e punctul tău de vedere, o ironiză Deane, 
dar nu neapărat și al celorlalți, am să ţi-o demonstrez 
imediat. 

Cu un aer hotărât, puse paharul alături de al ei 
pe o măsuţă joasă și, luând-o în braţe, o sărută pe 
gură. 

Ea era departe de a se aștepta la acest asalt. Dar 
nu era neplăcut să fie presată de acel impunător 
corp viril, nici să simtă acele buze experte plimbân- 
du-se pe gura ei. Incercă chiar o anumită plăcere. 
Astfel trecură clipe lungi înainte ca ea să se 
desprindă de el pentru a-i da o palmă pe care o 
merita din plin. 

El rămse nemișcat. 

— Asta e, Jess. Fă exerciţii de autoapărare, îi spuse 
el continuând să zâmbească. Poate îţi vor fi de folos 
mai târziu. 

— Vei fi poate surprins să afli că nici unul din vecinii 
mei nu și-a permis până acum să... 

— Nici unul? o întrerupse el cu scepticism. 

— Probabil mă consideri incapabilă să-l ţin la dis- 
tanţă pe Jack Scabie! protestă ea scuturându-și părul 
strălucitor. Imi va face plăcere să-i pun la punct pe toți 
cei care nu se vor supune regulilor jocului, fii convins 
de asta! 

— Mă tem că Scabie şi tovarășii lui n-au înţeles 
situaţia. Din moment ce văd o fată drăguță, bine 
îmbrăcată și plăcut parfumată, ei deduc din asta că 
persoana nu are de gând să rămână singură. 

— Va să zică așa, mormăi cu înverșunare Jessica, 
dacă o femeie nu este deghizată în soldat, este o 
incitare la dezmăţ! Din fericire, nu este asta părerea 
generală. Prietenul dumitale Scabie se crede irezistibil, 
însă ceilalți vecini ai mei nu par să aibă maniere 
deplasate. 

Deane ridică din umeri. 

— Scabie este cel mai voinic din bandă, și cel mai 
iute la mânie... 

Brusc descumpănită, îi susținu privirea albastră lip- 
sită de indulgență. 

— Aş prefera să te pun în temă, Jess, isprăvi el cu 
bunăvoință. 

— Apropo, spuse ea, schimbând vorba, aș vrea să 
discutăm despre noul local al Intermondului. 
Consider această opţiune ca fiind deplorabilă. 

Deane rămase nemișcat. 

— Dacă ai întrebări să-mi pui, nu te sfii, spuse el fără 
a manifesta nici cea mai mică urmă de jenă. 

— Am aflat că ai părăsit birourile din strada Mulaga 
din cauza unui proiect de demolare... 

— Intocmai. 

— După câte știu eu, lucrările n-au început iar 
localurile au fost subinchiriate unuia dintre prietenii 
dumitale, de la o societate specializată în mașini 
agricole... 

— Întocmai, repetă Deane, mereu la fel de indiferent. 

Jessica era conștientă că face o gafă. Totuși se 
încăpățână. 

— Bănuiesc că povestea asta cu demolarea a fost o 
minciună sfruntată. 

— Se poate, recunoscu interlocutorul ei cu deplină 
stăpânire de sine. 

— Cartierul antrepozitelor mi se pare o alegere cât 
se poate de proastă! izbucni Jessica. 

— De unde știi asta? N-ai dat niciodată pe-acolo. 

Privirea ironică a lui Deane se înăspri. 

— Nu trebuie să corespund neapărat imaginii pe 
care ţi-ai făcut-o despre nobilul și cutezătorul director 
local! Suntem în Africa, Jess, și nu într-un birou con- 
fortabil din Oxford Circus. Pe hârtie totul pare uşor. 
Însă directivele de la centru sunt deseori imposibil de 
aplicat. 

Jessica deschise gura pentru a protesta, dar el nu-i 
lăsă timp s-o facă. 

— Aici nu este de ajuns să apeși pe un buton, reluă 
el pe un ton neîndurător. Desigur ai luat cunoștință 
despre dificultățile condiţiilor de viață. Nu există gări. 
Nu sunt trenuri la fiecare jumătate de oră, în toate 
direcţiile. Poţi înfige pe o hartă steguleţe pentru a 
indica locul probabil unde se găsesc camioanele 
noastre. Dar acestea riscă foarte mult să ruginească pe 
loc, din cauza umflării neașteptate a fluviilor, a 
prăbușirii neprevăzute a unui pod, sau din cauza 
refuzului categoric al unui șef de stat de a colabora cu 
Intermond pentru construirea unei școli noi. Incepi 

să pricepi de ce triburile Hutu și Tutsi nu sunt 
neapărat candidaţii ideali pentru cultura pe care 
încercăm să le-o oferim? Teoriile frumoase ale cen- 
trului trebuie să fie confruntate mai întâi cu realităţile 
locale. 

— Vezi totul în negru! protestă fata. 

— Sunt realist, asta-i tot. Îţi amintesc încă o dată, 
suntem în Rwanda. N-am de gând să te păcălesc. 
Bărbaţii care se află aici pe teren și-au pierdut 
manierele civilizate... 

In timp ce vorbea, o cuprinse de talie. 

— Eşti un individ demn de dispreţ, îi aruncă ea în 
faţă. 

— Lucrul acesta figurează probabil în fișa mea 
personală, murmură el strivindu-și din nou gura de 
a ei. 

„Jessica avea impresia că trăiește un vis ciudat. 
Imbrăţișarea aceasta îi părea ciudat de reconfortantă, 
și ea cedă fără să se zbată. 

— Mă port ca un bădăran, știu asta, spuse el o clipă 
mai târziu, fără nici o remușcare. Dar demonstraţia 
asta face parte din ucenicia ta privind condiţiile de trai 
din Rwanda. 

— De când am sosit aici, n-ai încetat să-mi atragi 
atenţia că viaţa de aici este încă foarte primitivă, spuse 
ea pe un ton agresiv, dar asta nu te împiedică nicide- 
cum pe dumneata să te instalezi comod în locuința 
dumitale luxoasă... 

El nu răspunse imediat și Jessica se temu că 
depășise limita. 

— Să punem lucrurile la punct, dacă dorești, reluă 
el cu calmul său constant. Aici, eu sunt cel care 
comandă. Execut misiunile încredințate de Intermond 
și mă conformez, în măsura posibilului, directivelor 
organizaţiei. In cazul în care ai uitat cumva, îmi permit 
să-ți reamintesc: 

Intermonde Assistance consideră că ajutoarele 
anonime acordate de către state sunt lipsite în general 
de căldură umană. Ajutorul acordat celor mai nevoiaşi 
nu trebuie să fie numai financiar. Doar omul prin 
acțiunea lui caritabilă, poate să facă efectiv ceva pen- 
tru aproapele aflat la nevoie. In timp ce guvernele se 
încurcă în birocratie,  Intermonde Assistance 
înlesneşte acțiunea directă pentru cei năpăstuiți de 
soartă. Ea își face o datorie de onoare informând pe 
cei privilegiați despre condiţiile lamentabile de trai ale 
unei mari părți din populație. Reţeaua ei unică de 
bărbaţi si femei binevoitori care acordă ocrotire co- 
piilor din Lumea a Treia face posibil accesul acestora 
Ia un învățământ general şi agricol care le va permite 
să iasă în sfârșit din Evul Mediu. Fără individul care 
oferă pâine celui înfometat, orice formă de asistenţă 
este lipsită de căldură sufletească. 

Acest scurt discurs o impresionă din plin pe 
Jessica. Propriile ei idei despre rolul Intermonde nu 
erau atât de clar definite. Dar în loc să recunoască asta, 
ea replică: 

— Nu-i nevoie să-mi reaminteşti toate astea. Am 
legături foarte strânse cu cineva care sponsorizează un 
copil rwandez. 

Cum Deane se încrunta, ea explică, oarecum 
provocatoare: 

— Irving Fenway este un om de afaceri, fericit să se 
consacre unor sarcini nobile. De exemplu, a con- 
tribuit la finanțarea de proiecte în India și Orientul 
Mijlociu. 

— Este prietenul dumitale? 

— Suntem ca și logodiţi, răspunse ea gândindu-se 
dintr-o dată că Irving n-o sărutase nicicând cu o 
asemenea pasiune. 

— Trebuie că-ţi lipseşte, sugeră Deane cu un aer 
ironic... numai să nu-i fie compensată absenţa cu 
descoperiri care să-ţi sucească minţile. 

— Eşti dezgustător! îl săgetă ea cu arțag înainte de 
a părăsi bungaloul, pradă unei furii incontrolabile. 
Ah, ştiuse ea încă de la început că nu trebuie să aibă 
încredere în tipul ăsta oribil care nu încetase s-o 
denigreze în proprii ei ochi. Insă ea avea o misiune 
foarte precisă. Şi n-o s-o împiedice unul ca Deane 
Bradburn, cu demonstrațiile lui de prost-gust, să o 
ducă la bun sfârșit. 

Capitolul 4 


Câteva zile mai târziu, când se sculă, Jessica zări un 
Land Rover parcat în faţa casei directorului. Abia avu 
timp să-și pună un halat când un blond uriaș bătu la 
uşa ei. 

— Sunt Scot Duncan, explică vizitatorul văzând 
expresia de surprindere de pe faţa tinerei. Ştii, sunt 
geniul agricol al bandei... Voiam să-ţi dau bună ziua în 
treacăt. Ai schimbat complet coliba asta, adăugă el 
rotindu-și privirea în încăpere. 

Din prag, Jessica se uita la el cu o anume 
neîncredere. 

— Do... dorești o cafea? propuse ea totuși. 

— Pregătită de dumneata? Da, desigur! 

Cu un zâmbet forțat, Jessica pregăti o tavă pe când 
noul venit se uita împrejur. Părea că se simte ca la el 
acasă. 

Tânăra se aşeză cât mai departe cu putință de 
musafir. 

— Ai sosit ieri noapte, presupun? 

— Nu, azi-noapte, la două. Am o cameră în oraș, dar 
șeful m-a oprit la el după ce am venit să-i prezint darea 
de seamă. 

— Ti-a vorbit despre mine? 

— N-a fost nevoie. M-am edificat când am zărit 
perdelele cu volănașe de la ferestre. 

Văzând că se îndreaptă spre ea, Jessica făcu un pas 
înapoi, strângând la piept marginile halatului. 

— Nici nu știi ce înseamnă pentru mine să vin din 
junglă și să găsesc o locuință curată ca un pahar. 
Numai o femeie poate face o astfel de minune! 

„Bănuiam că vom ajunge aici”, își spuse Jessica 
dorindu-și să dispară ca prin farmec. „Ce idee pe mine 
să-i deschid!” 

— Mai v... vrei un pic de cafea? se bâlbâi ea cu un 
zâmbet tremurător. 

— Cu multă plăcere. E tot atât de bună ca aceea a 
Angelei. Și ea s-ar îngriji de casă la fel de bine ca dum- 
neata, și ea ar purta ceva fin, așa cum este cămașa asta 
de noapte... Ă 

„Cămașă de noapte”! Impietrită de spaimă, Jessica 
întrebă cu glas nesigur: 

— Cine este Angela? 

— Logodnica mea. Se află la Johannesburg. Și îmi 
este tare dor de ea. 

Tânăra înaintă şi se apropie de tavă cu băgare de 
seamă. Dar Scott nu schiţă nici un gest indecent. 

— Mai tii legătura cu ea? 

— Desigur. Ne scriem. Dar nimic nu-i înlocuiește 

prezenţa. Ea termină studiile de asistentă socială. 
Indată ce își va lua diploma, ne vom căsători și vom 
lucra amândoi în Rwanda, vom avea o căsuţă ca asta. 
Cu un pic de imaginaţie, observ că se poate transfor- 
ma total până și cea mai primitivă inzu. 

Scott avea privirea fixată pe suportul de reviste 
din bambus pe care Jessica îl garnisise cu o țesătură 
înflorată. Ea se amuza în sinea ei. Contrar afirmațiilor 
lui Deane Bradburn, în Rwanda încă mai existau 
băieți bine educați. In sfârșit liniștită, se așeză pe 
canapea. 

— In ce regiune ești repartizat? 

— In districtul Byumba, răspunse el după ce luase 
loc lângă ea. Acolo este iadul pe pământ. Intâlnești 
câteva ferme rare împrăștiate pe un podiș. De jur- 
împrejur, e savana brăzdată de terenuri scufundate și 
mlăștinoase invadate de papirus. Regimul pluviome- 
tric este mai scăzut decât în restul ţării, iar seceta 
domnește acolo o mare parte din an. 

— Ce fac rwandezii într-un loc atât de puţin fertil? 

Fl ridică din umeri. 

— Ca pretutindeni, se forțează să smulgă pământu- 
lui hrana necesară supraviețuirii. Am putut să-i ajutăm 
oarecum să planteze garduri vii și să sape gropi pentru 
a combate eroziunea și a drena solul. Pentru 
Intermonde e dificil să conducă acțiuni spectaculoase, 
căci nu există sate propriu-zise, ci mai curând așezări 
răspândite după resursele solului. De unde și o anu- 
mită viaţă cu caracter nomad, ceea ce duce la realizări 
incerte. Cu toate astea, reuşim să-i încurajăm pe 

rwandezi să-şi construiască propriile lor școli. Iar 
echipa de experți agricoli îi învață pe copii să semene 
legume folosind sămânță selecționată. 

— Oricum, ai reuşit să te întorci cu un vehicul în 
stare bună, constată Jessica. E o ispravă. Dacă am 
înțeles eu bine, jumătate din parcul nostru de mașini 
este pe butuci, undeva în junglă. 

— Era, rectifică Scott surâzând. Carla a reușit să rea- 
lizeze repararea acestora. Ea ştie să-i încânte pe indi- 
geni cu o o singură privire cu ochii ei albaștri ca 
cerul... N-o cunoşti încă pe Carla Maitland, specialista 
noastră în pedagogie? 

— Nu, plecase înainte de sosirea mea. 

— Este o fată grozavă, reluă Scott. Se înţelege de 
minune cu patronul. 

— Reparaţia asta mi s-a părut că a luat prea mult 
timp, observă Jessica pe un ton ascuţit. 

— Carla nu s-a ocupat numai de asta, replică Scott 
cu însuflețire. Ea și-a făcut timp să pună pe roate 
comitete responsabile în mai multe sate, obţinând 
prin insistență sprijinul lor la confecţionarea băncilor 
și scaunelor, şi a supravegheat începerea lucrărilor 
pentru construirea unei şcoli. 

Această miss Maitland părea să fie un zbir! 

— Cum arată? 

— Cine? Carla? Stai să mă gândesc... Cred că este de 
vârsta dumitale... E blondă iar silueta îi este impeca- 
bilă, chiar și în cea mai dizgraţioasă ţinută. 

Descrierea asta care venea din partea unui bărbat 
îndrăgostit era cu siguranță subiectivă, gândi tânăra, 

enervată fără a ști pentru ce de întorsătura pe care o luase 
discuţia. De ce să-și facă ea griji pentru buna înțelegere 
care domnea între Deane și această necunoscută? 

Se ridică brusc. 

— Te rog să mă scuzi, Scott. Am o zi foarte încărcată. 

— Şi eu. Am treabă cu noile unelte agricole şi cu 
sămânţa. El așeză ceașca goală pe tavă. Ajuns în prag, 
se întoarse și întrebă cu o anumită timiditate: 

— Am câteva zile de concediu până să plec la 
Byumba. Mi-ai permite să trec pe la dumneata într-una 
din seri? Mă străduiesc să mă perfecţionez în rețeţele 
locale, pentru când va sosi Angela. 

— Simte-te ca la dumneata acasă, Scott. Mai toate 
ustensilele din bucătărie reprezintă încă un mister 
pentru mine. Dacă m-ai lumina, ti-aş fi 
recunoscătoare. 

Ziua tinerei inspectoare era plină de sarcini multi- 
ple pe care se străduia să le ducă la îndeplinire. 
Scrisorile și cărţile poștale destinate copiilor prove- 
neau mai ales din Marea Britanie. Până la recrutarea 
personalului vorbitor de engleză, Jessica trebuia să tra- 
ducă corespondenţa în franceză. Jules avea câteva 
noţiuni de engleză iar Marie copilărise într-o misiune 
engleză. Însă nivelul lor era insuficient, și era mai 
rapid să traducă în franceză, apoi în rwandeză. Jessica 
era furioasă când se gândea la această pierdere 
enormă de timp. Nu se mai mira că a găsit corespon- 
dența nerezolvată la sosirea ei. Din fericire, 
functionarii erau plini de bunăvoință, iar lucrurile se 
îmbunătăteau încetul cu încetul. 

Jessica răspundea de legăturile cu sediul social, dar 
deocamdată, nu poseda încă elemente suficiente pen- 
tru redactarea rapoartelor, nici despre director, nici 
despre situaţia realizărilor din ţară. Ea era hotărâtă 
să-şi continue ancheta în privința manevrelor suspecte 
ale lui Deane Bradburn. 

Spre amuzamentul acestuia din urmă, ea stabilise o 
hartă pe care indica locul presupus în care se afla 
fiecare membru al organizației. Aceasta aducea mai 
curând cu paginile albe ale unui roman polițist, dar 
Jessica se încăpăţâna totuși să planteze stegulețele pe 
ea. Curând de altfel, ea porni în inspecţie prin 
teritoriu. 

In felul acesta putea să-și dea seama de comporta- 
mentul directorului aflat pe teren. 

După-amiază, Scott trecu pe la birou pentru a-și 
depune raportul despre asistenții indigeni însărcinaţi 
în absenţa lui cu supravegherea grădinilor de legume 
ale şcolilor. Zăbovi apoi ca să discute cu Jessica despre 
întâlnirea lor de diseară. Lucrul acesta se nimeri cât se 
poate de bine. Deane Bradburn se afla acolo, ocupân- 
du-se chiar atunci de corespondență. Tânăra părea 
oarecum mulțumită să-i arate că avea un prieten în 
persoana lui Scott. 

Prima lor încercare de a găti în stil local se soldă cu 
un semieșec. Dar Jessica aranjase masa cu gust în faţa 
colibei. Deasupra ușii agățase un felinar de vânt destinat 
să atragă insectele, dând în același timp o lumină difuză. 

In ciuda aparenţei sale cam fruste, Scott se dovedi 
un om de casă remarcabil. Era impresionat de consis- 

tenta sosului cu verdeață însoțind un pește din lacul 
Kivu, sos pregătit în micul cuptor și se arătă entuzias- 
mat de prezentarea mâncărurilor și a florilor artistic 
așezate într-o cupă în mijlocul mesei. 

Jessica era foarte mulţumită de ea. Fără să vrea, 
privirea i se îndrepta când și când spre bungaloul 
lui Deane. Ea și-ar fi dorit tare mult ca acesta să 
poată constata că unul din subordonații lui știa să 
aprecieze o mâncare bine pregătită și o masă aran- 
jată frumos. După cină, Scott scoase cele două 
fotolii şi destupă sticla cu vin de calitate pe care o 
adusese. 

Jessica era uimită de pasiunea pe care o manifes- 
ta faţă de munca lui. Capacităţile sale i-ar fi permis 
să găsească un post bănos. Și totuși, el alesese să 
stea în umbră, ocupându-se numai cu asistența 
micutilor africani și învăţându-i de bine-de rău cum 
să producă alimentele care le permiteau să-și ducă 
zilele. 

— Aş dori să poţi vizita şcoala de la Natruka, 
declară el cu mândrie. Am creat acolo o grădină de 
legume remarcabilă, cu ramblee de antieroziune, 
cu canale de irigație, paravane de protecție 
împotriva soarelui, gropi pentru mraniţă. Acoperim 
semănăturile cu ierburi uscate pentru menţinerea 
umidității solului și protejarea împotriva ploilor 
puternice. Rezultatele sunt foarte încurajatoare. La 
cererea unui profesor universitar american, Joel, 
asistentul meu, experimentează șaisprezece vari- 
etăţi noi de grâu și trei de soia. 

— Reușești să ţii treaz interesul copiilor? 

— Nu întotdeauna, răspunse Scott. Intâmpinăm 
mari greutăţi la umplerea gropilor cu compost. Tinerii 
de pretutindeni sunt la fel, știi! Le place joaca! 

Ei începură să râdă. Pe când trăgea cu urechea la 
musafirul ei, Jessica nu se putea abţine să suprave- 
gheze cu coada ochiului bungaloul lui Deane și vocile 
care veneau dinspre verandă. 

— Credeam că directorul se implică mai activ în 
realizările din sate, reluă ea. 

— Cu siguranţă că nu l-ai văzut încă la treabă, 
protestă Scott. Începând de la malurile lacului Kivu și 
până la savanele din Est, este cunoscut ca un shebuga 
adică „stăpân. 

— Titlul ăsta l-a căpătat stând tolănit pe verandă? se 
interesă cu ironie tânăra. 

— Deane are stilul său propriu de lucru. Chiar și în 
timpul lungilor sale șederi la Kigali, rămâne la curent 
cu toate. Fără metodele lui de conducere, nu s-ar fi 
realizat mare lucru în ţara asta. Ştii că este respon- 
sabilul unui program important de cercetare a 
dezvoltării urbane a ţărilor africane? El a fost și 
consilierul guvernului rwandez pe probleme 
socio-economice. 

— Da, am auzit ceva în legătură cu asta, răspunse 
Jessica fără entuziasm. 

Ea nu ignora nici una din realizările spectaculoase 
ale lui Deane Bradburn în ţările din Lumea a Treia, dar 
îi venea greu să înțeleagă devotamentul și respectul pe 
care acesta îl stârnea în jurul lui. Carisma lui personală 

o lăsa rece. Pentru ea, era un tip dezagreabil care se 
străduia să-i descrie Rwanda în culorile cele mai sum- 
bre şi nu se jena s-o sărute fără rușine ori de câte ori 
se ivea această ocazie. Ea încerca să uite acest inci- 
dent... Se afla aici pentru a apăra interesele 
Intermondului în Rwanda, şi cu siguranță, Deane 
Bradburn făcea un joc dublu neliniștitor. 

Scott veni să cineze aproape în fiecare seară. El era 
însetat de a învăţa să folosească resursele sărace ale 
ținutului înainte de sosirea Angelei, prevăzută peste 
câteva săptămâni. În unele zile, Jessica și-ar fi dorit 
tare mult un pic de singurătate, însă prezenţa lui Scott 
era o binecuvântare, căci ea îl împiedica pe Jack Scabie 
s-o deranjeze. 

Jessica era absolut nepăsătoare la farmecul și la 
veselia inginerului care venea frecvent să li se alăture 
la masa lor din faţa colibei. Scott s-ar fi lipsit bucuros 
de compania lui, dar asculta cu bunăvoință glumele 
nesărate ale lui Jack, şi nu ezita să-i ofere din când în 
când un pahar cu vin. 

Preadesea, Jessica surprindea privirea lascivă a lui 
Jack pironită asupra ei, ca să nu ontinue să se teamă 
de el ca de ciumă. Cum ar putea uita ea scena 
neplăcută din săptămâna precedentă? Într-o seară nu 
se putu împiedica să nu facă aluzie la aceasta faţă de 
Scott, care se pregătea să strângă masa. 

— Scabie? Oh, are niște maniere destul de 
grosolane, recunosc asta. Cu coeficientul intelectual 
pe care-l posedă, nimeni n-a înţeles niciodată cum a 
putut obţine o diplomă de inginer. Dar este inofensiv. 

„Ca un șarpe boa constrictor”, adăugă Jessica în 
gând, amintindu-și de îmbrăţişarea necruțătoare a 
inginerului. 

Din fericire, Scabie se plictisi repede de prezenţa 
stânjenitoare a expertului agricol, și se dădu la fund. 
Serile redeveniră mai calme. 

Intr-o seară, un vizitator neașteptat bătu la ușa 
colibei chiar în clipa când Scott destupa o sticlă cu vin. 
Era Deane Bradburn. 

— Bună seara, Deane, hai, intră odată, zise Scott 
ca și cum era la el acasă. Tocmai celebrăm apropia- 
ta sosire a Angelei. Ceva mai mult de cinci 
săptămâni. 

— E drăguţ aici la voi, declară Deane cu obişnuitul 
lui surâs ironic. 

— Ia loc, reluă Scott. Jess, mai ai un pahar pentru 
patron? 

Când tânăra reveni din bucătărie, cei doi bărbaţi 
erau prinși într-o discuţie destul de surprinzătoare. 

— Ce se întâmplă când un vulpoi disperat țâșneşte 
dintr-un tufiș? întreba Deane. ÎI arunci de viu în ceaun, 
să vezi ce se întâmplă? 

— Activităţile noastre culinare n-au ajuns încă până 
acolo, răspunse Scott râzând din toată inima. De altfel, 
această inzu este foarte rafinată, să știi. 

— Mie-mi spui? exclamă cu ironie Deane. Nu mai 
are nimic în comun cu coliba de odinioară! 

— E cea mai arătoasă dintre suratele ei pline de 
purici de pe colină, declară Scott. Apreciez nespus de 
mult rafinamentul lui Jess. Oare nu e firesc ca o femeie 

să aranjeze interiorul în care locuieşte, atunci când are 
această posibilitate? E un mod de a nu pierde orice 
legătură cu civilizaţia. 

După ce a discutat câteva momente despre 
viitoarea deplasare a lui Scott, Deane se adresă dintr-o 
dată Jessicăi: 

— Am o invitaţie pentru tine. Mwami a aflat că ai 
sosit. Cum ești un membru foarte important al orga- 
nizaţiei, el doreşte să te conduc mâine seară la 
reședința lui. 

Scott fluieră admirativ. 

— Mwami, Şi nimeni altul! Ei bine, Jess, ce onoare! 
E fostul rege tutsi. De când cu independența, a pier- 
dut mult din autoritatea sa, dar prestigiul îi este intact 
și se pare ca palatul lui este o splendoare. 

— Trebuie să mă îmbrac elegant? 

— Desigur, răspunse Scott. Vei avea dreptul să iei 
parte la marea petrecere: banchet interminabil, 
dansuri tribale în curtea palatului. Am auzit că solistul 
este un uriaş de doi metri douăzeci... 

— Mă bucur nespus, murmură Jessica cu un zâmbet 
palid. 

La drept vorbind, nu întâlnirea cu Mwami o neli- 
niștea, ci ideea de a se duce singură cu Deane la acea 
petrecere. 

In fața lipsei ei evidente de entuziasm, Scott reluă: 

— Dacă-ţi este teamă că te pierzi printre marii șefi 
tutsi, m-aș învoi poate să te însoțesc pentru a-ţi susține 
moralul. Intotdeauna mi-am dorit să vizitez aparta- 
mentele reg... 

— Mi se pare că nu mi-ai prezentat încă raportul 
despre pesticide, îl întrerupse cu asprime Deane. 

— La el lucrez, îl asigură Scott, şi câteva ore pe care le 
voi petrece în compania lui Jess nu mă vor împiedica să... 

— După cum ai spus tu însuţi adineauri, recepţia 
asta riscă să se prelungească. In afară de asta, invitaţii 
sunt aleși pe sprânceană... 

În ziua următoare, pe când se pregătea, Jessica se 
gândea că şi-ar fi dorit tare mult să poată conta pe 
prezenţa liniștitoare a lui Scott. Ideea de a merge la 
palatul regal împreună cu Deane o înspăimânta. Mâinile 
îi tremurau ușor. Oare pentru că o sărutase în două 
rânduri era atât de nervoasă? Nu cumva a vrut să-i 
demonstreze că pe-aici, nimeni nu pierdea timpul cu 
introduceri, și s-o scârbească pe veci să locuiască şi să 
muncească în Rwanda? Pentru o persoană obișnuită 
să-și păstreze cumpătul în orice împrejurare, Jessica 
trebuia să mărturisească faptul că sărutările lui Deane 
o tulburaseră într-un mod ciudat... 

Ea optă pentru o rochie scurtă, croită din mătase 
verde-smarald a cărei culoare se armoniza de minune 
cu părul ei strălucitor. O poșetă şi nişte sandale din 
piele de căprioară aurii completau ţinuta. 

Tocmai când să strecoare o batistă parfumată în 
geantă, auzi o mașină frânând în faţa colibei. 

De data asta, Deane Bradburn îi dăduse liber șofe- 
rului său. Lăsând motorul pornit, veni în întâmpinarea 
ei, foarte relaxat. Privirea lui îndrăzneață și compli- 
mentele exagerate ar fi dezarmat și pe cineva mai 
puţin nervos ca Jessica. 

În tăcere, luară loc în break-ul cu nichelaje scânte- 
ietoare. Scott îi explicase Jessicăi că palatul se afla în 
celălalt capăt al orașului, și de aceea se pregăti cu fer- 
mitate să suporte călătoria. 

Noaptea se lăsase peste oraș ca o mantie. Dar for- 
fota părea încă foarte intensă. Amestecul de indieni, 
arabi, sudanezi, femei cu capetele rase, graţioase 
tinere bantu ducând pe umeri amfore de lut dădeau 
oarecum orașului un aer de Turn Babel. În spatele 
tejghelelor, al negustorilor cu capetele acoperite cu 
turbane enorme și care își lăudau marfa strigând cât îi 
ținea gura, se zăreau uneori bovine scheletice 
păscând iarba rară de pe şanţuri. Deane frână brutal în 
faţa unei vaci cu coarne în formă de liră, care traversa 
strada. 

— Sunt foarte venerate în Rwanda, explica el. 

— Am remarcat deja. Nu-i ușor să găsești un bifteck 
în „soko”. 

— Pentru rwandezi, vita este un semn al bogăției. 
Însă randamentul turmelor este mediocru, iar indi- 
genii nu se îndură să taie animalele. 

Privind-o cu coada ochiului, el adăugă: 

— Ei nu sunt învăţaţi, ca verii lor masai, să bea sânge 
de animal ca să-i îndemne la treaba. 

— Fiecare se hrănește cum poate, spuse cu ironie 
Jessica, nelăsându-se emoţionată din cale-afară de 
acest amănunt respingător. 

— Dar rwandezii au și părţi bune, urmă însoţitorul 
ei. Își respectă mult soțiile... aproape la fel de mult ca 
pe animalele lor... 

— E un fel de a spune că pot avea mai multe soții? 
îl întrebă Jessica. 

— Poligamia este destul de răspândită, răspunse el 
cu un zâmbet zeflemitor. 

Jessica preferă să renunțe la subiect. Nu ţinea să 
asculte grozăvii... Deane părea că le savurează! 

O dată ieșiți din oraș, merseră de-a lungul câm- 
purilor de bumbac, cu ciucuri albi care se asemănau în 
întuneric cu fulgii de zăpadă. O mișcare în penumbră, 
foarte aproape de mașină, o făcu pe Jessica să tresară. 

— E doar o antilopă, o linişti Deane cu blândeţe 
văzând-o că păleşte. 

Ea își închipuise cine știe ce... Nu erau lei sau alte 
fiare sălbatice care umblau slobode prin împrejurimi? 

Spre marea ei deceptie, palatul nu era decât o 
impunătoare construcție europeană, fără a avea o notă 
originală. În schimb, interiorul oferea un aspect mai 
exotic. Peste dalele de piatră erau aruncate 
nenumărate piei de leopard. Pereţii erau ornați cu 
fermecătoare obiecte din împletituri. Traversară șirul 
de salonașe decorate cu sulițe tutsi, unele cu lame late 
și aplatizate, altele cu extremitatea încovoiată. 

In salonul cel mare, atmosfera era impresionantă. 
În robele lor lungi de ceremonie, strânse în talie, şefii 
tutsi aduceau cu o adunare de senatori. Dar fețele lor 
ascetice și expresiile aspre trădau apartenența la acest 
pământ african. 

„Mwami” părea să aibă aproape șaptezeci de ani. 
Cu o statură impunătoare, era un bătrân frumos, cu 
pielea măslinie și părul grizonat. Se exprima într-o 

franceză impecabilă. Având darul conversaţiei, 
maniere alese, era un înţelept și un fin psiholog care 
trecuse prin revoluţii, rămânând de neclintit. 

Oricum, era strașnic de informat despre misiunea 
Jessicăi, părând a o analiza pe aceasta, ca şi Deane 
Bradburn, cu un cinism imperceptibil. 

— Mi se pare că europenele de azi vor să dirijeze 
totul, nu-i așa, Deane? spuse el cu o clipire malițioasă. 
l-aţi dat de înţeles domnișoarei Seymour, sper, că noi 
nu dorim că ea să le incite pe soțiile noastre să se con- 
sidere superioare nouă? 

— O, știți, afirmă Deane, nu ne manevrează ele 
chiar atât de ușor. Le dăm impresia că ele conduc 
totul, dar de fapt, lucrurile nu stau deloc așa. 

— Hotărât, observ că se găsesc misogini pe toate 
drumurile, se apără Jessica. Câștigăm teren în fiecare 
zi, ţin să vă atrag atenţia. Din ce în ce mai multe 
cariere ne sunt accesibile. Dar bărbaţii practică de 
bunăvoie politica struțului, pentru a-și apăra amorul 
propriu. 

— Femeile și-au dorit întotdeauna schimbarea, 
zâmbi Deane. E în firea lor. Dar cine să stea la cratiţă 
când ele petrec ceasuri întregi în fața oglinzii, exta- 
ziindu-se de reflexele părului lor, datorate ultimului 
șampon la modă? Lucrurile se prezintă la fel ca în Evul 
Mediu. 

— Mereu aţi fost iritaţi ca nu cumva să ne pierdem 
feminitatea din cauza muncii, afirmă Jessica. 

— Şi ce meserie aveţi? întrebă Mwami care urmărise 
cu amuzament acest schimb de replici. 

— E... eu mă aflu aici pentru a supraveghea intere- 
sele institutiei Intermonde Assistance, răspunse ea, un 
pic luată pe neaşteptate. 

— Organizația noastră este de-a dreptul remarcabilă, 
declară bătrânul care își recăpătase aerul de seriozitate. 

Copiii noștri sunt învățați cum să se înarmeze 
împotriva foametei endemice. Și învățătura pe care o 
primesc în școli îi vor face egal cu ceilalţi africani. Dar 
să nu uitaţi, miss, că aceste realizări încurajatoare sunt 
opera prietenului nostru Deane al cărui rol este foarte 
valoros în ochii noștri. 

„Nu mă vrăjește el pe mine așa uşor, gândi Jessica 
ranchiunoasă, ba am intenţia de a descoperi cât mai 
mult despre activităţile lui dubioase”. Dar își păstră 
reflecțiile pentru sine. 

După cum prezisese Scott, ospățul dură mai multe 
ore. Curtea adoptase bucătăria belgiană. Se serviră 
homar, creveţi, jambon de Ardenne, ouă, sparanghel... 
Și acestea erau doar antreuri. Urmă o supă consistentă 
și fierbinte, pui cu ciuperci, friptură cu porc însoțită 
de vreo cinci-șase legume. Ca desert, o cremă de 
vanilie, apoi prăjituri enorme pline cu spumă de por- 
tocale şi decorate cu flori de zahăr. 

Jessica stătea în dreapta reginei. Bătrâna doamnă 
era îmbrăcată strălucitor, iar părul ei creţ forma un fel 
de piramidă. Era timidă și tăcută. Și şefii tutsi nu 
binevoiau să se adreseze Jessicăi, o femeie oarecare... 
Masa părea că nu se mai sfârșește. Din când în când, ea 
arunca priviri disperate spre Deane. Dar, angajat într-o 
discuţie aprinsă cu Mwami, se prefăcea că n-o observă. 

Către ora două noaptea, tânăra începu să pice de 
somn, când toţi mesenii se ridicară dintr-o dată și 
ieșiră din sala banchetului. 

— Avem noroc, explică Deane care o urmase pe 
Jassica. Dansatorii tribului ne vor oferi un spectacol 
ales. Pe acest clar de lună, va fi o frumuseţe. 

Curtea palatului era mărginită de chiparoși în fața 
cărora fuseseră plasate torţe pe care lumina argintie a 
lunii le făcea să devină inutile. 

Când solistul își făcu apariția, Jessica, cuprinsă de 
spaimă, se lipi instinctiv de Deane. Uriașul ţâșnise de 
undeva în bubuitul frenetic al tam-tamurilor, ase- 
meni unei creaturi de pe ceea lume, cu coafura 
împodobită cu pene, cu un veșmânt, scurt, franjurat, 
ținând sulița în poziție de luptă, și cu zurgălăi la 
glezne. 

El fu urmat de un șir interminabil de alţi dansatori. 
Jessica era fascinată de spectacol. Flăcările torțelor 
corpurile negre pe jumătate goale ale căror mișcări 
foarte sacadate și foarte ritmate exprimau rând pe 
rând pasiunea pentru vânătoare, violenţa războiului și 
frenezia dragostei. 

Peste măsură de tulburată de ritmul obsedant al 
tobelor şi frumuseţea acestor evoluţii insolite, Jessica 
se trezise acum de-a binelea. 

Totul se termină brusc, atât de brusc încât credea 
că visase. Dansatorii dispăruseră în întuneric, iar 
publicul se volatilizase în mod misterios. Cu excepția 
câtorva servitori ocupați cu stingerea torțelor, curtea 
era pustie. 

Încă îmbătată de magia acelei muzici primitive, 
Jessica ieși încet din starea de toropeală. 

— Te-au răsfăţat, îi murmură însoţitorul ei luând-o 
de talie. S-au întrecut pe ei înșiși în onoarea ta. 

— Așa este, voi păstra o amintire veșnică. Cred că e 
timpul să plecăm, sugeră ea. 

— Nu ne grăbeşte nimeni, protestă Deane înainte 
s-o antreneze către o portiță dosnică. Cunosc drumul 
către grădinile particulare ale regelui. El nu va face 
desigur nici o obiecţie ca noi să admirăm clarul de 
lună. 

Jessica avea impresia foarte clară că el avea intenţii 
foarte precise... Sentimente contradictorii o animară... 
Totuşi, ea îl urmă pe aleea scăldată de lună, unde 
nenumărați trandafiri își răspândeau parfumul 
îmbătător. 

Ea avea o conștiință acută a magnetismului pe 
care-l emana Deane. Un frison plăcut o străbătu atunci 
când el o luă în braţe și o sărută pe buze. După un 
moment, ea se crispă şi cu o tresărire de luciditate, 
încercă să se elibereze. Dar Deane nu slăbi strân- 
soarea. 

— Ţi-ai dori mult ca Irving să fie aici pentru a te păzi 
de lupul cel rău care sunt, nu-i așa? 

Jessica își dădu seama atunci că nu se mai gândise 
de mult la logodnicul ei. 

— Cel puţin el se purta cu decență! Chiar și în inima 
junglei nu și-ar permite să... 

— Vrei să pariezi? ironiză Deane strângând-o și mai 
tare la pieptul său. E groaznic, știi, cum te poate 

schimba Africa... Priveşte-te... Ce cauţi în braţele unui 
străin? Este acesta un mod de a fi fidelă logodnicului tău? 

Jessica ar fi trebuit să-l respingă... dar o plăcută 
moleșeală o împiedica să facă asta. 

— Şi Carla Maitland, femeia vieţii tale? se mulţumi 
ea să răspundă, nu cumva o înșeli cu nerușinare? 

— Vorbe, vorbe, murmură el privind-o cu o lucire 
stranie în ochi. 

Timpul părea suspendat. Părea că arborii și tufele 
își ţineau respiraţia. 

— Ai dreptate, șușoti el cu voce schimbată, e timpul 
să ne întoarcem. 

Cu inima îngrozitor de grea, Jessica îl urmă fără să 
spună un cuvânt. Așadar, zvonurile al căror ecou se 
făcuse Scott erau întemeiate... cu gândul la Carla, 
Deane căzuse brusc pradă remușcărilor. 

Intoarcerea se desfăşură într-o tăcere absolută. 

— E trei și jumătate! exclamă Deane după ce frânase 
în faţa colibei. Te voi scuza dacă nu vei ajunge la timp 
la birou. 

— N-o să întârzii, îl asigură Jessica pe un ton sec. 
Dar odată ce se află înăuntrul micii sale locuinţe, se 
rezemă de ușă, cuprinsă de un dezgust nemărginit. 

Oare Deane chiar nu avusese dreptate când îi 
atrăsese atenţia încă de la venirea ei că viaţa din Africa 
Ecuatorială nu era atât de uşoară? 

După serata aceea, Jessica îl evită pe Deane în limita 
posibilului. Dar asta n-o împiedica să se piardă în 
supoziţii la adresa lui. Ea nu izbutea să înțeleagă 
motivul stimei și chiar al veneraţiei pe care toţi i-o pur- 
tau acestui om. Pentru ea, era limpede ca apa de izvor 
că profita de poziţia lui pentru a face un joc dublu. Nu 
era chiar atât de naivă ca Mwami. Descoperise încă de 
la sosirea ei că Deane ducea o viață de lux în comparaţie 
cu posibilităţile lui ca director al unei organizații de 
binefacere. Numai că nu deţinea nici o dovadă. Măcar 
de ar putea cunoaște conţinutul interminabilelor 
discuţii în șoaptă care se desfășurau pe verandă... 

Desigur, era o idee... Cu siguranță că Deane 
tratează afaceri mai mult sau mai puţin suspecte cu 
numeroșii lui vizitatori. Ascultând aceste conversații, 
tânăra ar putea eventual să spicuiască vreo câteva 
indicii care i-ar permite să-l demaște pe administra- 
torul necinstit. 

Cu cât se gândea la planul ei, cu atât acesta i se 
părea mai ispititor. Dar când va găsi ea posibilitatea de 
a se apropia de bungalou fără să fie observată? Scott 
venea în fiecare seară. Trebuia să aştepte plecarea lui 
pentru a încerca să-l demaște pe director? 

Prilejul se ivi totuși mai curând decât sperase. 
Câteva zile mai târziu, Scott sosi la birou foarte enervat. 

— Imi este imposibil să vin în seara asta ca să cinez 
cu tine, Jess. Inchipuie-ţi că am găsit o colibă pe dru- 
mul spre Gitamara, la cinci sute de metri de aici. 
Seamănă un pic cu a ta, iar preţul este foarte rezo- 
nabil. Am de gând să mă hotărăsc diseară. Angela va fi 
nespus de fericită. 

— Cum arată interiorul, se interesă Jessica. 

— Cam sumar, recunoscu Scott. Dar contez pe tine 
să-mi dai niște sfaturi, despre felul în care s-o aranjez 
când voi reveni din următoarea mea deplasare. 

— Dacă mai sunt în Kigali, cu plăcere, zâmbi Jessica. 
Şederea mea nu va depăși cu totul două luni. Aproape 
că au trecut... 

— O, vom fi aici cu mult înainte de plecarea ta, 
decretă tânărul sigur pe sine. 

Pe când îl privea îndepărtându-se cu pași mari, 
Jessica se întreba care să fie oare motivul tristetii sale 
neașteptate. Nu era totuși perspectiva că se afla deja la 
jumătatea șederii ei aici. Nu prinsese drag de acest 
orășel, și nici de colegul ei de la Intermonde... Atunci? 

Când amurgul se lăsă, se simţi groaznic de 
nervoasă. Ea se prefăcu că se destinde în faţa ușii ca de 
obicei, pe când supraveghea cu coada ochiului bunga- 

loul. Spre marea ei deceptie, în seara aceea se vântura 
mai puţină lume ca de obicei. Două mașini se opriseră 
acolo un pic mai devreme, dar plecară imediat după 
aceea. Un al treilea vehicul frână în faţa ușii. Un bărbat 
cobori din ea. Jessica observă silueta neclară a acestu- 
ia şi pe aceea a lui Deane, discutând pe treptele veran- 
dei. Vizita aceasta fu de scurtă durată, dar judecând 
după tonul însufleţit al discuţiei părea să fie destul de 
importantă. Oare Jessica nu va profita de avantajul 
acestei nopți fără lună pentru a se duce să-și spioneze 
vecinul? 

Mica lampă atârnată deasupra ușii de la intrare 
risca să o dea de gol. Lucrul cel mai înțelept ar fi fost 
să dea de înţeles că se duce la culcare și să iasă din nou 
pe furiș, când toate luminile vor fi stinse. 

Tânăra era într-atât de absorbită de supravegherea 
bungaloului încât nu dădea atenţie la nimic altceva... 

Se pregătea să-și pună planul în aplicare şi tocmai 
ieșea din colibă, când o siluetă ţâşni din întuneric. Un 
braţ o cuprinse de umeri. Recunoscu răsuflarea duh- 
nind a alcool a lui Jack Scabie, era cât pe ce să urle de 
groază. 

— Intrai, Jess? Perfect. Te urmez. 

— Când o să vreau eu să mă vizitezi, replică ea pe 
un ton tăios, îţi voi trimite o invitaţie scrisă. Până 
atunci, bună seara, domnule Scabie. 

— Ei, haide, Jess, fii drăguță, protestă el lipind-o 
pe tânără de ușă. Doar n-o să ne jucăm la nesfârșit 
de-a şoarecele cu pisica. Mai bine să trecem la 
lucruri serioase. 

Înaintă spre ea pentru a o îmbrățișa, dar ea izbuti 
să se desprindă și să se strecoare în colibă. Din păcate, 
el o urmă și închise ușa în urma lor. 

— Savurezi plăcerea, rânji el în timp ce își pironise 
privirea strălucitoare asupra ei. Asta nu-mi displace 
câtuși de puţin, ba din contră. Sunt la dispoziţia ta... 

In acel spaţiu restrâns era cu neputinţă să scape 
prea mult timp de un individ atât de insistent ca Jack. 
Doar gândul că acele buze groase s-ar putea atinge de 
ale ei îi smulse Jessicăi o exclamaţie de dezgust. 
Zadarnic încercă să scape de ele. Lămpile se sparseră 
în mii de cioburi, bibelourile fură proiectate în toate 
direcţiile salonului minuscul. Implacabil, Scabie în- 
cerca s-o atragă spre canapea. Respirația lui duhnind a 
băutură îi provoca greață. Se trezi dintr-o dată 
cuprinsă de brațele lui, fără vreo posibilitate de 
scăpare. 

Simti că se înmoaie și un hohot de deznădejde îi 
scăpă. Se mai putea lupta mult cu această brută 
dezlănţuită? În clipa când se forță să se ferească de 
buzele lui, un zgomot neașteptat îi înmărmuri pe 
amândoi. Se întoarseră ca la comandă. 

La intrarea din salon tocmai se ivi Deane. 

EI îl fulgeră pe inginer cu privirea. 

— Gluma a durat destul, Jack, spuse el cu o voce de 
gheață. Prezintă-i scuze Jessicăi şi dispari! 

Era convins că Scabie îl va asculta fără să 
protesteze. Nu pusese la socoteală starea de ebrietate 
a acestuia. Continuând s-o ţină strâns pe Jessica, Jack 
îngăimă furios: 

— Lasă-ne, Deane. Ţin mult la tine, dar nu e 
momentul potrivit să mă deranjezi... Intelegi ce vreau 
să spun... 

Deane făcu un pas. 

— Jack, dacă ești hotărât să strici relaţiile bune de 
vecinătate existente în cartierul nostru, voi face în aşa 
fel încât să fii mutat la șantierul unde se construieşte 
autostrada, asta în cazul în care n-ai vrea să pleci pur 
și simplu din țară. Tu alegi. Ori renunţi s-o mai 
hărțuiești pe Jessica, ori îţi faci valiza. 

De data asta, Jessica avu impresia că strânsoarea 
agresorului ei slăbea ușor. 

— Nu ai nici o autoritate asupra mea, mârâi Scabie. 
Lucrăm în sectoare cu totul diferite. Șefii mei nu vor 
pleca urechea la balivernele tale. 

— Kigali e un rai pe lângă unele regiuni din 
Rwanda, declară Deane cu dezinvoltură. De exemplu, 
la joncțiunea viitorului drum cu Nyabarongo, se aude 
că echipa se confruntă cu cele mai mari dificultăți. 
Tabăra a fost luată de o viitură subită a râului iar 
oamenii sunt pe șantier douăzeci și patru din ore din 
douăzeci și patru. Fie că îți convine sau nu, sunt 
responsabil cu ordinea în această așezare, isprăvi el pe 
un ton amenințător. Nu te pune cu mine. N-ai avea 
sorţi de izbândă. 

— Nu vreau să mă duc în regiunea Nyabarongo, 
protestă Jack lăsând-o atât de brusc încât Jessica fu gata 
să-și piardă echilibrul. Acolo este iadul pe pământ! 

— Asta mă străduiesc eu să-ți explic, replică Deane 
cu răbdare. Îţi place să rămâi aici, nu-i așa? Atunci, de 

ce să-ţi pierzi locul calcând strâmb? Dacă pleci ime- 
diat, vom uita această întâmplare regretabilă. Dar 
vreau Să-ţi dai cuvântul că îţi vei limita de-acum 
înainte incursiunile amoroase la fostele locuri de 
întâlnire din oraş. 

— Am să ţi-o plătesc, Deane, bombăni Scabie pe 
când se îndreptă spre ușă. Dar mă văd obligat să mă 
supun. In fine, slavă Cerului, e mult mai ușor să mă 
distrez în oraș decât cu o femeiușcă plină de ifose... 

După plecarea lui, o linişte adâncă se așternu 
asupra colibei. Jessica se clătina pe picioarele-i 
tremurânde. Își netezi mașinal părul zburlit şi întâlni 
privirea glacială a salvatorului ei. 

— Te-ai convins acum Că viaţa în acest oraş bătrân și 
simpatic nu este deloc o distracţie? Parcă ţi-am mai 
atras atenţia în privința asta? 

— Deseori, recunosc, răspunse ea forțându-se să-și 
înghită lacrimile. 

— Mă tem că n-am fost destul de limpede. Pricepi greu. 

Ea își fixă ochii strălucitori asupra lui. 

— Îţi mulţumesc că mi-ai sărit în ajutor, murmură ea 
în silă. Dar dacă nu ai nimic împotrivă, aş prefera să-ţi 
amâni lecţia de morală. 

— Abia mai stai pe picioare, constată el. Şi cu toate 
astea te ţii tare ca să-ţi demonstrezi și să-mi demon- 
strezi că acest asalt este un incident lipsit de gravitate 
și că face parte din rutină. 

Se apropie de ea. Timp de câteva secunde, ea crezu 
că o va cuprinde în brațe pentru a o sprijini și conso- 
la. Și în fond, ea își dorea acest lucru... 


68 


Dar în loc să facă asta, el îşi dădu frâu liber mâniei. 

— Când o să înţelegi în sfârșit că locul acesta nu are 
nimic de-a face cu o periferie liniștită din Anglia? Dai 
petreceri în faţa colibei ca și cum aceasta ar fi o cabană 
de la țară înconjurată de nalbă și gazon tuns impeca- 
bil. Îţi închipui cumva că puii de căprioară vor veni să 
mănânce din palma ta? Va să zică nu vrei să ţii cont că 
în pădurea din imediata apropiere dau târcoale ani- 
male sălbatice de temut? Imbecilul de Duncan ar fi tre- 
buit să te pună în gardă! 

— Cusurul tău, replică Jessica scoasă din sărite, este 
că nu poți suporta că locuiesc într-un anumit confort. 
Ți-ar conveni mai mult să duc o viaţă aspră și primi- 
tivă. Continui să-mi zugrăvești ţara asta în culorile cele 
mai sumbre. Pot și eu să judec! De altfel, sfârși ea pe 
un ton înțepat, nu ai mai multă autoritate asupra mea 
decât asupra lui Jack Scabie. Am să trăiesc în Kigali așa 
cum înțeleg eu de cuviință, și dacă vreau să adaug o 
tentă feminină acestui bătrân oraș în ruină, nu dum- 
neata vei fi cel care mă va împiedica să fac asta! 

— Punem pariu? ripostă el cu ironie. 

Jessica se forță să-i susțină privirea de oţel, dar 
puterile o trădară și ea se prăbușşi pe canapea 
reprimându-și plânsul. 

— O băutură calmantă ti-ar fi de cel mai mare folos, 
declară el pe un ton rece. Ai cumva putin ceai? Sigur 
că da! Ce prost sunt! Oare nu am de a face cu o mică 
englezoaică? 

Pe când el trebăluia la bucătărie, Jessica se întinse 
la unul din capetele canapelei și închise ochii. Ea se 

simți rușinată la gândul că-i luase apărarea lui Jack 
Scabie în loc să-şi arate recunoştinţa faţă de Deane 
pentru că a scos-o dintr-un mare bucluc. 

Dar şi el, de ce o trata astfel, cu o mânie rece? 
Persoana îndreptățită să fie furioasă era mai degrabă 
ea, după acea luptă disperată! 

Când își ridică pleoapele obosite, îl zări pe Deane 
care aşeză o tavă pe măsuță. 

Văzând că îi pune două bucăţi de zahăr în ceașcă, 
ea protestă: 

— Niciodată nu pun zahăr în ceai. 

— De data asta merge. De altfel, ceaiul îndulcit 
vindecă mai toate durerile. 

Jessica trebui să recunoască în sinea ei că băutura 
era foarte reconfortantă. 

După ce o forțase să bea două cești, Deane își luă 
rămas-bun. 

— Perfect. Acum, că te simţi mai bine, mă pot 
întoarce acasă. 

— Mă simt mult mai bine, îl încredinţă ea, cu faţa 
încă răvășită. 

— Incuie ușa după mine, îi porunci el pe un ton 
sever, și culcă-te imediat. 

— Mai vedem noi, mormăi ea cu un zâmbet 
împietrit. 

După plecarea lui se ghemui din nou pe canapea, 
gata să izbucnească în plâns. Nu avea de gând să-i per- 
mită lui Deane să se amestece în viaţa ei cu orice ocazie. 
Dezaprobarea lui permanentă devenea insuportabilă... 

Capitolul 6 


Ameninţările lui Deane avură un efect spectaculos 
asupra lui Jack Scabie care se ferea de acum s-o mai 
deranjeze pe Jessica. Când, din întâmplare, se întâlnea 
nas în nas cu el în antreul birourilor, el se mulțumea 
să-i arunce o privire pe furiș în loc s-o fixeze cu 
neobrăzare. Foarte rar îl zărea prin împrejurimile 
colibei, afară de cazul când pleca în escapade cu colegii 
lui. 

Se simţea uşurată că nu mai era ţinta ocheadelor 
neruşinate ale celor din banda lui Jack, și se întreba ce 
a putut determina această schimbare radicală. 

Permisia lui Scott se apropia de sfârșit. Inainte să 
plece, el trebăluia cu febrilitate în viitoarea lui locuință. 
Intr-o seară, o luă pe Jessica în Land Rover la el acasă. 
Tânara găsi coliba perfect amenajabilă. Foștii locatari, 
niște europeni, îi aduseseră îmbunătățiri, totuși nu se 
prezenta în stare foarte bună. Trebuiau efectuate 
lucrări de tâmplărie, era nevoie de o altă zugrăveală. 

Dar peisajul era plăcut. Casa era orientată spre un pâlc 
de bambuși şi unul de bananieri. 

— Ce-ai zice dacă aş face o fereastră aici? întrebă 
Scott. Bucătăria ar avea mai multă lumină. 

— E o idee bună, încuviinţă Jessica. 

— Trebuie să plec la Cyanika chiar la sfârșitul 
săptămânii, bombăni Scott cu un aer îmbufnat. 

— Cât timp o să lipsești? 

— Cel puţin trei săptămâni, oftă tânărul. Și asta dacă 
totul se desfășoară în bune condiţii și dacă micii mei 
ștrengari s-au îngrijit cum se cuvine de plantațiile lor. 

— Poate că o să te vizitez în treacăt, zâmbi Jessica. Şi 
eu trebuie să plec, curând în inspecţie. Trebuie să mă 
informez în special în legătură cu copiii care sunt sus- 
ceptibili de a fi sponsorizați. 

— Nu va fi o călătorie de plăcere, o preveni Scott. 
Kigali este centrul universului în comparaţie cu regiu- 
nile defavorizate situate în afara drumurilor principale. 

Jessica nu răspunse. Deane nu-i ascunsese nimic 
din greutăţile care o așteptau. 

— Ah, Scott, cât te invidiez că în curând vei împărți 
această casă cu femeia visurilor tale! 

— Nu vei rămâne prea mult timp singură, Jess. 
Frumuseţea ta trebuie să atragă mulţi admiratori. Parcă am 
auzit eu ceva de un logodnic care te așteaptă în Anglia... 

— Irving? Dar cine ţi-a spus...? 

— Patronul. 

— Nu-mi place să se vorbească despre problemele 
mele personale, declară ea încercând să-și ascundă 
supărarea. Deane ar face bine să-și vadă de ale lui. 

— Poate că a vrut să-mi dea de înţeles că locul este ocupat... 

Jessica ridică din umeri. Nu-i purta pică lui Scott. 

— Irving călătoreşte mult pentru a-și rezolva afacerile, 
explică ea. In general nu știu unde se află. Ne scriem, 
desigur, dar nu știu dacă scrisorile mele îi parvin. 

Luară dimensiunile colibei, și Jessica uită cu totul 
de Irving. Dar a doua zi, cum sosi la birou, găsi pe masă 
o scrisoare de la el. O strecură în buzunar cu gând s-o 
citească acasă la ea. 

Acum se afla în Africa, scria el, și credea că ar fi o 
idee bună să se oprească pentru câteva zile în Rwanda. 
Dornic să cunoască, îi cerea Jessicăi să organizeze 
această vizită. 

Ea nu reușea să-și explice lipsa de reacţie la aflarea 
sosirii logodnicului ei. Să fie oare din cauza șederii 
indelungate în Rwanda, ruptă de lume...? Oricum, nu 
avea nici un chef să-l vadă pe Irving la Kigali... 

Revenind la birou, Jessica hotărî să păstreze deo- 
camdată pentru sine această veste și să se concentreze 
asupra altor sarcini. Apariţia lui May Forbes în acea 
după-amiază în localul Societăţii Intermonde o făcu să 
uite de scrisoare. 

Asistentă socială, văduvă, May Forbes, era o femeie 
de vreo cincizeci de ani, cu forme planturoase. Privirea 
ei profundă trăda o voinţă de fier. 

Fu încântată s-o cunoască pe Jessica şi se scuză pen- 
tru vizita inopinantă. Revenea de la Deane căruia îi 
înmânase raportul ei şi se pregătea să plece din nou la 
drum spre sud, în regiunea Gikongara unde o așteptau 
alte probleme urgente. Dar avea câteva ore la dis- 

poziţie. Jessica îl trimise pe Jules după cafea și cele 
două femei discutau într-un colț al biroului. 

May era o femeie remarcabilă. 

Plină de energie, nu ezita să parcurgă la volan dru- 
murile cele mai periculoase. Abia sosită dintr-un raid, 
se gândea deja la programul următorului. In afară de 
asta, vorbea curent kinyarwanda. 

— Părinţii îmi pricinuiesc la fel de multe griji ca și 
copiii. Rwandezii fac parte în general din grupuri fami- 
liale strâns unite. Sunt și excepţii. Ca de exemplu, 
această Lekerika pe care am de gând s-o vizitez. Are 
zece copii care nu sunt de la același tată. Locuiesc într-o 
încăpere de opt metri pătraţi, fără ferestre, în care se 
află un singur pat şi o masă cu picioare strâmbe. Mama 
a făcut tot felul de meserii pentru a-și hrăni odraslele. 
Nefericita a sfârşit prin a se prostitua. Când vor crește, 
fiicele riscă să urmeze acest exemplu dacă nu găsim 
alte posibilități pentru ele. 

— E groaznic! exclamă Jessica. Ce-i de făcut într-un 
asemenea caz? 

— Am depășit o primă etapă. Magretta, una din fiice, 
este luată sub ocrotire. Are unsprezece ani. Prin ajutorul 
oferit de binefăcătorul ei, va putea să termine școala pri- 
mară și va învăţa o meserie. Sperăm să scoatem din 
mizerie măcar un membru din familia asta. 

— Unul din zece, murmură Jessica, e prea putin. 

— Ar trebui să găsești și tu nişte sponsori când te vei 
întoarce în Anglia. Fără ei, suntem neputincioşi. 

Jessica fu cuprinsă de o bănuială. Oare rolul ei la 
Intermonde nu era unul secundar? Deane părea că o 

consideră ineficientă în comparaţie cu May Forbes, 
Scott Duncan și... Carla Maitland pe care n-o cunoștea 
încă. 

— De ce graba asta de a o revedea pe Lekerika? 
întrebă ea curioasă. E cumva bolnavă? 

— Mă tem că nu ăsta-i necazul, răspunse May. 
Ultimul raport școlar arată că Magretta lipseşte de câtva 
timp de la școală. Trebuie să aflu neapărat motivul 
acestor absente repetate. 

— Te temi cumva să nu fi urmat același drum ca 
mama ei? 

— Desigur, răspunse asistenta socială ridicându-se 
ca și cum nu mai avea răbdare. Dacă Magretta 
lâncezește acasă fără să facă nimic și își vede frăţiorii şi 
surorile murind de foame, o știu eu; nu va ezita să se 
apuce de prostituție. Indrăznesc totuși să sper că 
absența ei se datorează unei trândăveli firești, dar 
recunosc că nu sunt prea optimistă. 

După plecarea lui May, după-amiaza păru să se 
scurgă cu încetineală. Chiar în acea seară, Jessica își 
puse de gând să înceapă cât mai curând posibil ancheta 
despre mașinaţiunile lui Deane. i intrase în cap să 
descopere ce preocupări avea directorul. Ea era pe zi 
ce trecea mai convinsă că interesele Organizaţiei 
Intermonde erau neglijate de el. 

Pe drumul de întoarcere, se opri la un negustor 
care vindea turte delicioase de mălai și soia. Trecând 
prin fața casei lui Deane, îl zări pe Nday. Era prima 
dată când şoferul nu se ocupa cu lustruirea barelor cro- 
mate ale break-ului. Stând în picioare lângă un camion 

plin cu palmieri, mangotieri, cactuși și arbuști tropicali, 
supraveghea cu un aer arogant o echipă de localnici care 
tocmai pregăteau un teren lângă bungalou. 

— Toţi aceşti arbori sunt pentru patron? îl întrebă 
Jessica. 

— Desigur, doamnă, răspunse şoferul cu zâmbetul 
lui feroce. 

Tânăra se întoarse acasă pradă unei furii de 
nedescris. Modestul director al unei nu mai puțin mo- 
deste organizaţii, care exista prin mila publică, 
cunoștea desigur proverbul „Cămașa îmi este mai 
aproape decât haina”. 

In acea seară se hotărî să dea marea lovitură. Scott 
făcea ordine în viitorul său cămin înainte să plece la 
Cyanika. Lucrul acesta îi oferea Jessicăi libertatea de a 
se mișca în voie. 

O mașină se afla parcată chiar în fața bunga- 
loului, și judecând după freamătul vocilor venind 
dinspre verandă, ocupantul ei conversa aprins cu 
Deane. Bungaloul era luminat slab. Oare dinadins? 
Deane voia să păstreze secretă identitatea vizitatoru- 
lui său? 

Nori grei ascundeau deseori luna. Jessica spera să 
o poată lua pe cărarea întunecată fără să atragă 
atenţia. 

Imbrăcase o rochie bleumarin cu mâneci lungi 
pentru a evita să fie remarcată. Noaptea aceea era 
sufocantă și țesătura i se lipea de piele. Chiar când 
porni la drum, bubuitul îndepărtat al unui tunet îi 
spori nervozitatea. 

Dar nu avea să dea înapoi pentru atâta lucru. 
Timpul trecea și ea ţinea să descopere natura miste- 
rioaselor uneltiri ale lui Deane, înainte de a pleca pe 
teren în inspecţie. 

Profitând de trecerea unui nor enorm, se strecură în 
întuneric. Până la bungalou abia dacă erau o sută 
cincizeci de metri, dar Jessica avea impresia că aleargă 
la maratonul Jocurilor Olimpice. În afară de asta, nu 
îndrăznea să se deplaseze mai repede de teama 
crengilor uscate care căptușeau cărarea. 

Și pe urmă, tremura ca o frunză, mai ales la gândul 
de a fi văzută de fiarele sălbatice la pândă, șerpi veni- 
noși sau leoparzi, gata să năvălească asupra prăzii lor 
lipsite de apărare... 

In ciuda panicii, înainta încet, cu inima zvâc- 
nindu-i în piept. Parcurse ultimii metri dublându-și 
precauţiile, căci eucalipții și arbuștii de piper sălbatic 
nu-i erau de prea mare ajutor. Din fericire, luna con- 
tinua să stea ascunsă. Jessica se apropie de locul 
unde se auzeau vocile. Dar când să se aşeze pe vine 
pentru a se ascunde, își lovi glezna de una de barele 
verticale ale scării ce ducea pe verandă. Scoase un 
strigăt de durere, care din fericire, fu acoperit de zgo- 
motul unui tunet. Pe când își freca glezna, ciuli ure- 
chile. 

— Dacă ai putea face lucrul acesta pentru mine, articulă 
o voce necunoscută, ti-as fi foarte îndatorat. Nu-i nevoie 
să-ți spun că vom ști să te răsplătim cum se cuvine... 

— Eşti foarte generos, Jim, replică Deane. Așadar 
îmi accepţi condiţiile, nu-i așa? 

— Te pricepi să iei partea leului, se văită Jim. Dar am 
nevoie de un șnapan ca tine pentru a mă instala în 
Kigali. Sunt gata să-ţi oferi ce îmi ceri pentru... 

— Pentru serviciile următoare, preciză Deane cu o 
voce clară care se auzea, în ciuda bubuiturilor de tunet 
care se apropiau. Ca director al unei companii de 
radiotelefonie, vrei să te pun în legătură cu clienţii de 
la Ministerul Comunicaţiilor. De asemenea vrei să-ţi 
dau sfaturi în privinţa orașelor pe care să le echipezi cu 
prioritate, să-ţi servesc drept interpret la negocieri și să 
facilitez scutirea de vamă pentru mărfurile tale. Eşti 
prea pretentios, Jim! 

— Dar gândește-te ce mult ai de câștigat! 

In acel moment, se auzi un tunet puternic care 
acoperi restul discuţiei. Oricum, Jessica nu mai asculta. 
Simţea că sufletul îi era apăsat de o greutate imensă. 
Așadar, era adevărat. Ceea ce bănuise de la început se 
dovedea a fi exact. Descoperirea aceasta însă nu-i 
provoca nici o plăcere. Dimpotrivă, se simțea mâhnită. 

Furtuna se îndepărta şi sub ropotul picăturilor mari 
de ploaie călduţă, desluși din nou glasul lui Jim. 

— Deci ne-am înţeles. De altfel, nu am nimic 
împotriva acestui gen de negoț. 

— Sunt mulțumit cu acest acord, declară Deane. 
Preţul este doar o fărâmă din marele tort pe care-l 
reprezintă pentru tine exclusivitatea instalaţiilor tele- 
fonice în ţară, o știi prea bine. 

Ploaia devenea din ce în ce mai puternică. Jessica se 
întreba dacă nu cumva ar trebui să profite de întuneric 
pentru a se îndepărta. Știa destul ca să-l înfrunte pe 

Deane. Dar alte dovezi poate că n-ar fi de prisos. Ea mai 
ezita atunci când norii se rupseră deasupra capului ei. 
Ploaia începu să cadă cu o asemenea violență încât ea 
aluneca pe pământul îmbibat cu apă. Încercând să se 
ridice, se sprijini din neatentie pe glezna rănită și căzu 
greoi, fără a-şi putea reţine un țipăt de durere. 

Nu avu timp să se ridice că, pe verandă, se și auzi un 
zgomot de scaune trântite. O clipă mai târziu, Deane se 
apleca peste balustradă. 

— Tu eşti, Jess? Ce naiba faci aici pe o vreme ca asta? 

— Eu... tocmai veneam... îngăimă ea cu glas slab. 
Ploaia... m-a surprins ploaia... 

— Intră, te rog, propuse el cu o curtoazie aproape 
exagerată. Ai să răcești tot umblând de colo-colo. 

Ea îi aruncă o privire întrebătoare. Oare folosise cu 
un scop expresia că umbla fără rost? Dar înfățișarea lui 
era impenetrabilă. 

Jessica se ridică în picioare cu prețul unui mare efort 
și se înarmă cu toată demnitatea de care era în stare 
pentru a urca treptele verandei. De fapt, cu rochia udă 
lipită de corp, cu părul șiroind şi ușoara ei șchiopătare, 
avea mai degrabă o înfățișare surprinzătoare... 

— Eşti rănită?! exclamă Deane dându-i mâna spre a 
o ajuta. 

— Eu... am căzut, răspunse ea, pe când la picioarele 
ei se forma o băltoacă. 

Lumina din încăpere îi permitea să-l observe mai 
bine pe cel care discuta cu Deane. Jim era un tip de 
vreo patruzeci de ani, solid, cu tâmple grizonate, 
îmbrăcat cu pantalon bleou croit impecabil și un tricou 

de mătase bej deschis. Din păcate, Jessica își dădu 
seama imediat că avea de-a face cu un alt Scabie. Se 
simțea dezbrăcată din priviri cu un interes nedisimulat. 

— Umbli cu mâţa-n sac, Deane! îl ironiză Jim. Chiar și 
în acest colț de lume, observ că nu-ţi lipsește discreția! 

— Poftim, îmbracă-te cu asta! ordonă Deane cu oare- 
care asprime aruncându-și vesta pe umerii Jessicăi. 
Inainte să fac prezentările, o să-ți dau niște haine 
uscate. Jim, instalează-te în salon și toarnă-ţi ceva de 
băut. Mă întorc îndată. 

O duse pe vizitatoarea lui neașteptată spre celălalt 
capăt al salonului. Apa mustea în încălțările Jessicăi, 
lăsând în trecere urme oribile de noroi. 

O porniră de-a lungul unui coridor la extremitatea 
căruia se afla o baie. O baie în toată regula, cu cadă și 
chiuvetă din porțelan bleu. 

— la te uită ce avem aici! exclamă tânăra cu 
amărăciune. Când mă gândesc la stropitoarea mea 
din tablă galvanizată! Nu te mustră conștiința faţă de 
bieţii oameni, atunci când intri aici dimineaţa... 

— Sunt mult prea preocupat ca să mă folosesc de 
mașina mea electrică de ras și să lenevesc în baia cu 
spumă parfumată, i-o tăie Deane cu cinism. Poftim, 
adăugă el punându-i în brațe un prosop plușat. 
Scoate-ţi hainele. Eşti udă leoarcă. 

— Vreau doar să mă usuc, replică Jessica în timp ce 
despăturea prosopul. Prosopul ăsta este atât de mic 
încât nu-mi acoperă nici șoldurile... 

El ezită un moment, apoi îi întinse halatul său de 
baie, agăţat de ușă. 

Jessica își descheiase rochia când el reveni după 
două minute și așeză o pijama lângă halatul de baie. 

— Îmbracă-te și cu asta, îi porunci el. 

— Halatul îmi este de-ajuns, protesta tânăra. 

— Nici vorbă! Pijamaua nu va fi de prisos. Jim este 
cel mai mare fustangiu pe care-l cunosc. 

Deane o proteja de un don Juan local? Jessicăi nu-i 
venea să creadă. Oare nu-și făcuse el un obicei s-o 
iniţieze în manierele grosolane și incorecte care păreau 
să fie regulă la Kigali? 

— Cel mai bun mijloc de a rezolva problema n-ar fi 
acela de a mă întoarce acasă? sugeră ea. 

— Doar n-o să ieși pe un potop ca ăsta. Te-am aver- 
tizat totuși despre caracterul imprevizibil şi violent al 
ploilor din această ţară, adăugă el privind-o cu un 
amuzament imperceptibil. 

— Așa este, dar nu mi-am închipuit că ar fi chiar 
aşa. Ai fi atât de amabil să mă însoţești cu mașina, sau 
îţi este teamă pentru cromurile scânteietoare ale 
break-ului de lux? 

— Intreabă-l pe Ndayi, răspunse el dezinvolt. La ora 
asta, doarme cu cheile sub pernă. 

— Foarte bine, suspină Jessica. De vreme ce n-am de 
ales, mă duc să mă schimb. Dar mă vei îndatora 
lăsându-mă singură, sfârși ea pe un ton amar. Nu 
cumva mersese prea departe? Nu era asta o provocare? 

Ea fu deosebit de surprinsă să constate că privirea 
lui Deane își pierduse obișnuita expresie sarcastică. 

— Şi încheie-ţi nasturii de la pijama până sus, te rog, 
îi ordonă el înainte s-o părăsească. 


81 


DR ee AZK Ea Pi 


at fs EI: E f PE 


Mult timp după plecarea lui, ea privi fix ușa pe care el 
o închisese în urma lui, invadată de o tristeţe neașteptată. 
Să fie regretul că nu fusese îmbrățișată? Sau decepţia de 
a-i fi descoperit potlogăriile? O emoție insidioasă 
amenința s-o copleşșească. Ea nu se mai recunoștea... 

O dată îmbrăcată cu pijamaua și halatul gazdei, 
șchiopătă până în salon. Era foarte hotărâtă să se arate 
sfidătoare și distantă. Dar îndată ce întâlni privirea 
strălucitoare a lui Jim Bennet, știu că îi va fi greu să 
păstreze această atitudine. 

— Vino să te așezi aici, Jess, sugeră el fără să aştepte 
prea mult pentru a-i spune fetei pe numele mic. Ti-am 
pregătit un gin cu lămâie. Dacă preferi ceva mai tare 
pentru a-ţi reveni de pe urma emoţiilor, spune. 

— E foarte bine așa, răspunse ea cu un surâs 
călduros, luând loc pe canapea alături de el. 

Deane se trântise într-un fotoliu aflat în faţa lor, și 
Jessica observă cu satisfacţie de copil că el avea o 
înfățișare profund enervată, atât de cauza atitudinii ei 
cât și a lui Jim. Cu bună știință, ea se întoarse cu faţa 
spre acesta din urmă. Jim voia să știe totul despre 
tânără, de unde venea, cu ce se ocupa, care-i erau pla- 
nurile. Dar această curiozitate nu-i pica bine ei, care ar 
fi preferat să-și continue ancheta. Profită deci de un 
scurt moment de tăcere pentru a-i pune întrebări: 

— Și dumneata, Jim? Ce te aduce aici? 

— Lucrez în domeniul telefoniei. Mai sunt încă pieţe 
în Africa pentru acest gen de echipament. În calitate 
de director al societăţii mele pregătesc terenul înainte 
de sosirea tehnicienilor. Lucrările premergătoare sunt 

cele mai delicate. E inutil să mai spun că prezența unei 
femei drăgute este un interludiu apreciabil în timpul 
unei călătorii de afaceri. 

Jessica se prefăcu a fi surprinsă și interesată. Nu era 
uşor să-l determine pe interlocutorul ei să discute 
despre afaceri. Cu siguranţă, aceasta era, în clipa de 
faţă, cea din urmă grijă a lui. Totuși, ea insistă: 

— Cred că este foarte dificil pentru companiile 
străine să se instaleze în Rwanda. Greșesc cumva, Jim? 

— Din păcate nu, admise el. Dar întotdeauna există 
un mijloc de rezolvare atunci când cunoști tactica... și 
mai ales persoanele influente, adăugă el cu un zâmbet 
complice adresat lui Deane. În cazul de față, am 
norocul de a mă putea baza pe sprijinul lui Deane. În 
definitiv, este vorba de un schimb de bune intenții. 

Jessica privi spre colegul ei cu un naer întrebător. 
Acesta nu schiță nici un gest. 

— După orele nouă seara, declară el imperturbabil, 
n-ar trebui să mai discutăm afaceri. Apropo, Jim, 
adăugă el uitându-se ostentativ la ceasul de la mână, 
acum că ne-am rezolvat problemele, propun să ridicăm 
şedinţa. S-a făcut târziu, iar Jess dă semne că ar vrea să 
se întoarcă acasă. 

— Nimic nu e mai supărător decât un prieten care 
te scoate afară pe ușă în momentul cel mai nepotrivit! 
exclamă Jim. Dar am o idee... Ce-ar fi să organizăm o 
mică petrecere... pentru a celebra înțelegerea... noas- 
tră? Am putea invita mâine seară gaşca veselă a celi- 
batarilor din Kigali, iar Jess ne-ar încânta cu prezenţa 
ei feminină. 

— Poţi da petrecerea la mine dacă vrei, încuviință 
Deane. Însă Jess va rămâne acasă la ea. 

— a stai, protestă Jim, să nu răspunzi în locul ei! 
Jess, ce părere ai de invitația mea? 

Sunt cu totul de acord, răspunse Jessica, 
bucuroasă că se putea opune planurilor perfide ale lui 
Deane. Acesta din urmă nu ţinea probabil ca ea să-l 
descoasă cu prea multă abilitate pe complicele lui... 

— Amicul nostru Deane are supărătoarea tendință 
de a voi să hotărască totul în locul celorlalţi, adăugă ea 
pe un ton mieros. Uită că nu sunt sub tutela lui. Aș fi 
încântată să vin la această petrecere, Jim. 

— Nu-ţi este teamă să fii singura femeie între atâţia 
bărbaţi? se interesă Deane sarcastic. 

— Păi o să am o gardă de corp! replică ea cu vioiciune. 
Va fi ultima seară a lui Scott la Kigali. Cu siguranţă că va 
aprecia această mică petrecere înainte de plecare. 

— Cine este Scott? întrebă Jim încruntând 
sprâncenele. Eu sunt cel care invită, să nu uiţi asta. Și 
tin s-o cuceresc în liniște pe singura femeie prezentă... 

— Scott Duncan este un bărbat fermecător, explică 
Jessica răbdătoare. Este expert agricol de profesie, în 
curând trebuie să se însoare cu o fată din 
Johannesburg. Mă va însoţi doar, iar eu vă voi consacra 
tot timpul meu. 

Jim păru mulţumit, și Deane articulă sec: 

— Acum că totul este organizat, ușa este deschisă, 
Jim. Pălăria şi servieta sunt pe masa de pe verandă. 

— Bine, bine, am înţeles, mormăi Jim ridicându-se. 

— Noapte bună, Jim, zâmbi Jessica. Pe mâine seară. 

— Jubilez încă de pe acum! răspunse el privind-o 
semnificativ înainte de a se întoarce cu fața spre gazdă. 
La revedere, morocănosule. Şi nu uita de întelegerea 
noastră. Vei avea tot ce trei. Mă văd obligat să cedez. 

El se îndepărtă râzând în timp ce Jessica își 
promitea să smulgă de la el informaţii suplimentare 
pentru a-l demasca mai bine pe Deane. 

— Termină-ţi paharul, Jess, îi ordonă acesta pe un 
ton sec. E timpul să mergi la culcare. 

Ea se miră că o trimite acasă atât de repede. Era 
bărbatul care profita de situaţie. La începutul șederii 
sale, Jessicăi îi era de ajuns să-l privească într-un anumit 
fel pentru ca el s-o ia în braţe și s-o sărute cu patimă... 

Ciudat... Se temea de ea că va deschide discuţia 
despre contractul de afaceri cu Jim Bennet? Cu un gest 
hotărât, Deane stinse ţigara în scrumieră. Aștepta ca ea 
să fie gata de plecare. Dar ea se mulțumi să bea o 
înghițitură de gin cu lămâie înainte să declare: 

— Voiam să te informez de sosirea apropiată a lui Irving. 

— Băiatul ăsta e un tip norocos! ripostă el cu un 
zâmbet ciudat. 

— Nu-i vorba numai de o călătorie de plăcere, rectifică ea. 

Deane ridică sprâncenele. 

— Da...? 

— Dorește să meargă în districtul unde se află pro- 
tejatul său. E nevoit să străbată Rwanda pentru aface- 
rile sale și vrea să profite de asta pentru a-i face o vizită 
micului Rufus Anyauwa şi să constate personal progre- 
sele şcolare ale acestuia. 

— Sper că l-ai refuzat! protestă Deane cu severitate. 

— Mă uimești. In calitate de membră a organizaţiei, 
ar trebui totuși să știi inconvenientele unui asemenea 
demers. Slavă Domnului, în general nu suntem asaltaţi 
de astfel de cereri pe motivul întemeiat al preţului ridi- 
cat al călătoriei. Pentru Irving lucrul acesta nu 
reprezintă o piedică, ştiu asta... 

— Eu una, abia aştept ca Irving să sosească, minți 
Jessica exasperată de remarca lui Deane. 

— Să sperăm că nu vei fi dezamăgită, spuse acesta 
imperturbabil. Eşti gata? 

— Lasă-mă să-mi iau hainele ude, zise ea cu răceală. 

— Nu te osteni. O voi ruga pe Augustine să le spele 
și să ţi le aducă. 

Hotărât lucru, se grăbea să scape de ea. Resemnată, 
se îndreptă spre verandă, șchiopătând în papucii mari 
pe care-i împrumutase de la el. 

— Nu eşti în stare să traversezi mocirla asta 
îmbrăcată așa, și mai ales cu glezna scrântită. Agaţă-te 
de gâtul meu. 

O ridică în braţe cu ușurință. Ea își așeză capul pe 
umărul lui cu obrazul foarte aproape de bărbia aspră a 
lui Deane, se simţea nespus de bine. 

Ea îi auzea respiraţia regulată. Părea că o duce fără 
efort. Era la fel de suplu și musculos ca fiarele sălbatice 
care bântuiau în jungla din apropiere. Ca și cum i-ar fi 
citit gândurile, el declară pe neașteptate: 

— Ţi-ai asumat un risc enorm venind la mine într-o 
noapte atât de întunecată! Iti dai seama? Apropo, cărui 
fapt îi datorez plăcerea acestei vizite? 

— Ei bine, eu... ăăă... se bâlbâi Jessica. 

l-ar fi greu să-i mărturisească faptul că venise cu 
scopul de a-l spiona... 

— O, am venit doar ca să-ți vorbesc despre Irving, 
isprăvi pe un ton destul de puţin convingător. 

— Observ... o ironiză el. 

Pe timpul scurtului traseu, Jessica își pierduse 
papucii. Ajunsă în faţa ușii de la colibă, Deane întrebă: 

— Unde să te aşez? Eşti cu picioarele goale... 

— Am un covor din fibre de bananier în fața patului, 
răspunse ea fără să gândească. 

El o duse la pat și aprinse lampa. Silueta înaltă a lui 
Deane ocupa întreg spaţiul. 

După ce o aşeză pe covor, Deane nu avea de gând 
să se miște din loc. Ea lupta din răsputeri cu o emoție 
de nedescris. Cum putea ea să se simtă atrasă de un 
om infam? Oare nu avea forța necesară pentru a se 
smulge din magnetismul acestui escroc? Care era natu- 
ra acestei atracţii ce părea să-i apropie implacabil, 
anulându-le întreaga voință în așteptarea unei plăceri 
împărtășite? 

Oare Jessica visa la această clipă fermecătoare? Da, 
după cât se pare, pentru că foarte repede, Deane făcu 
un pas înapoi. 

— Să încui ușa în urma mea, îi aruncă el cu asprime. 

Răceala asta neașteptată avu asupra Jessicăi efectul 
unui duș rece. Imediat după plecarea lui Deane, plânse 
amarnic. De ce trebuia ca el să fie compromis în afaceri 
necurate, iar ea să fie aceea care să le dea în vileag? 

După o noapte de odihnă bună, Jessica nu mai 
resimțea aproape deloc glezna scrântită în ajun în tim- 
pul escapadei sale nebunești. In schimb, era pradă 
unor sentimente contradictorii pe care și le explica cu 
greu: atracţia ei pentru acest Deane din cale-afară de 
seducător, disperarea de a-l ști atât de puţin demn de 
încredere și ranchiuna că fusese păcălită pe toată linia. 

Diseară va proceda în așa fel încât să intre în grațiile 
lui Jim pentru a-i smulge adevărul... 

Tânăra își petrecu ziua într-o stare de tensiune 
foarte supărătoare. Avu ocazia de a lua un interviu 
unui tânăr student hutu ale cărui cunoștințe de 
engleză erau ușor superioare mediei. Dacă ar putea 
găsi în sfârșit pe cineva în stare să traducă direct din 
engleză în kinyarwanda, ar însemna o îmbunătăţire 
apreciabilă a tehnicilor de lucru la antena din Kigali. 

Scott veni să verifice încărcătura din Land Rover-ul 
său, sacii de poștă și materialul didactic. Nu prea avea 

chef să-și petreacă ultimele ore de libertate departe de 
coliba pe care o aranja cu atâta dragoste pentru 
Angela, dar Jessica izbuti să-l convingă s-o însoțească 
la petrecere. 

Intoarsă acasă, ea reflectă îndelung la ţinuta care i 
s-ar potrivi cel mai bine. Oare nu era cazul să se 
îmbrace ceva mai provocator pentru a-și duce la bun 
sfârșit proiectele? 

Se hotărî în cele din urmă asupra unei rochii cu 
bust ajustat și jupă amplă din mătase neagră extrem de 
transparentă. Nişte cercei şi un colier de un verde 
asortat cu cel al ochilor săi, ciorapi fini și pantofi negri 
de antilopă completau această ţinută destul de 
îndrăzneață. 

Când Scott veni s-o ia la ora stabilită, nu-şi putu 
reţine un fluierat admirativ. 

— Imbrăcat în costumul de junglă, nu sunt deloc în 
ton! bombăni el. 

— Arăţi perfect, îl asigură Jessica. Nu-mi da atenţie! 
Ador să fiu în pas cu moda. 

Deane i-a întâmpinat la intrarea bungaloului. Se 
uita la Jessica uşor ironic, apoi se dădu în lături pen- 
tru a-i lăsa să intre. 

— Ce-ţi mai face glezna? o întrebă el în trecere. 

— Cât se poate de bine. 

Salonul cel mare fusese transformat cu acest prilej. 
Fotoliile, canapelele și mesele joase fuseseră împinse 
la perete, jur- împrejurul încăperii. De-a lungul unui 
perete fusese instalat un bufet superb încărcat cu 
gustări. Ndayi şi alţi tineri indigeni, cu toţii îmbrăcați 

în alb, umblau pe parchetul lustruit purtând tăvi cu 
băuturi. Atenţia Jessicăi fu atrasă îndată de prezența 
unui anumit număr de femei, tinere rwandeze cu 
pielea de culoare închisă, secretare franceze și bel- 
giene. Ea ridică o privire surprinsă către Deane. li 
răspunse printr-o ocheadă amuzată. Avea el oare ceva 
de gând, nu urmase sugestiile lui Jim? 

Ea nu avu timp să insiste asupra întrebării. Foarte 
elegant într-un costum cu o croială perfectă, Jim 
Bennet se precipită spre ea măsurând-o cu o admiraţie 
nedisimulată. 

— Eşti absolut fermecătoare! exclamă el luând-o de 
braț. O făptură de vis... Sunt copleșit să te am ca 
parteneră. 

Surâzând încântată, ea clătină din cap. Era pregătită 
să asculte complimentele cele mai extravagante pen- 
tru a-și atinge scopul. Dinamicul ei partener o 
prezentă rând pe rând tuturor invitaţilor, având grijă 
ca paharul ei să fie plin tot timpul. 

Jessica descoperi destul de repede atitudinea pe 
care trebuia s-o adopte. Fu nevoită în câteva rânduri să 
se prefacă interesată de discuţiile tehnice din care nu 
pricepea nici o iotă. Desigur, Jim stăpânea arta de a 
îmbina utilul cu plăcutul. Probabil că făcea parte din- 
tre aceia care puneau afacerile pe primul plan... 

Oare avea să-și irosească întreaga noapte ca să-l 
asculte discutând cu necunoscuţi despre marile pro- 
bleme economice mondiale sau criza petrolului, când 
singura ei dorință era să afle mai multe despre 
contractul încheiat cu Deane? 

Serata se prelungea. Scott era în toiul unei conver- 
satii cu un tehnician. La celălalt capăt al încăperii, 
Deane părea încântat de o seducătoare tânără bantu. 

Fără a înceta să-i ofere partenerei sale sandvișuri și 
fursecuri, Jim acorda o întâlnire unuia, stabilea o 
întrevedere cu altul, îl întreba pe un al treilea despre 
drumurile practicabile în toate anotimpurile. Cu toate 
acestea, după un anumit timp, devenind jovial după 
mai multe whisky-uri, o conduse pe Jessica pe cana- 
peaua goală. Era ocazia așteptată de ea... 

Se instalară confortabil. Jim avu grijă să se aşeze cât 
mai aproape de ea. In ciuda repulsiei provocate de 
răsuflarea duhnind a alcool a partenerului ei, Jessica 
își păstrase surâsul intact. 

— Nu-i așa că reuniunea asta este reușită? Te distrezi? 

— Enorm, pretinse ea fără reținere înainte de a 
adăuga pe un ton nevinovat: este o ocazie minunată 
pentru a sărbători... dar de fapt, ce sărbătorim? A, da... 
parcă-mi amintesc... Nu cumva este vorba de 
înțelegerea de aseară dintre Deane şi tine? 

— Exact, răspunse Jim măsurând-o pe Jessica cu o 
privire pofticioasă. 

— Dacă e să mă iau după petrecerea din seara asta, 
presupun că e în legătură cu o afacere importantă, 
insistă tânăra. 

Chipul lui Jim exprima o deplină bună dispoziţie. 
Cu siguranță, era numai bun pentru destăinuiri. Cu 
inima bătând, Jessica îi aștepta răspunsul. El se 
pregătea să vorbească în clipa când ea îl văzu că 
zâmbeşte cuiva care se apropia din spate. 

— Ei bine, Deane, ce se întâmplă cu tine? N-am 
reușit să te văd în seara asta. Ai fost atât de ocupat... 

Deane nu era singur. Jim se ridică, vizibil impre- 
sionat de frumuseţea sculpturală a tinerei bantu cu 
ten ciocolatiu, cu admirabili dinţi sidefii, care zâm- 
bea timid privindu-l cu ochi mari și negri ca 
smoala. 

Imbrăcată într-o rochie-furou de culoarea smaral- 
dului, avea graţia de felină proprie celor aparţinând 
rasei sale. 

Ea se așeză alături de Jim în timp ce Deane se 
cocoță pe brațul canapelei lângă Jessica, furioasă. 
Colegul ei își alesese bine momentul să intervină... 

Dar tânăra nu avea de gând să se lase manipulată. 
Nu va renunţa în nici un caz la scopul ei! 

— li atrăgeam atenţia lui Jim, judecând după fastul 
acestei recepții, spuse ea cu un glas lipsit de natu- 
raleţe, că sunteți pe cale să sărbătoriți un eveniment 
important. Jim mi-a vorbit de un fel de contract pe 
care l-ar fi semnat cu tine... 

Inainte ca Jim să aibă timp să răspundă, Deane 
declară cu umor: 

— Nu te amăgi, Jess, recepţia din seara asta era doar 
un pretext pentru a te reîntâlni. 

— Fii cinstit până la capăt, Deane, protestă Jim. Uiţi 
că vreau să-ți mulțumesc... pentru serviciile făcute... 

Va să zică Jim era acela care dădea recepţia! Jessica 
era doar pe jumătate surprinsă de acest lucru. Insă 
acest amănunt era zdrobitor pentru directorul 
Intermondului. Ea insistă: 

— Deane a făcut unele servicii societăţii dumitale ca 
să merite o astfel de recompensă? 

— Recompensă este un cuvânt prea palid pentru tot 
ce a reușit ştrengarul ăsta să stoarcă de la mine, 
declară Jim cu un zâmbet. Aș fi preferat să tratez cu cel 
mai viclean grec! 

La aceste cuvinte, Jessica văzu roșu înaintea 
ochilor. Cum, în spatele paravanului unei organizaţii 
de binefacere, directorul de la Intermonde se preta la 
un negoț nerușinat? Tânăra era extrem de hotărâtă să-i 
pună capăt. Numaidecât! Îi sări țandăra: 

— Ar fi fost cât se poate de preferabil Jim. În calitate 
de inspectoare la Intermonde, însărcinată să examinez 
situaţia din această ţară, dă-mi voie să spun că... 

Ea nu izbuti să-și termine fraza. Asemeni unui ful- 
ger, Deane o atrase în braţele sale. 

— Dansezi? 

Ei nu-i ardea de asta. Mai ales cu unul ca el. Cu atât 
mai mult cu cât nu se auzea nici o muzică iar ea avea 
oroare să se dea în spectacol. Dar cum să scape din 
strânsoarea implacabilă a gazdei? 

Acceptă în silă și-l urmă tunând și fulgerând în 
sinea ei. Invitaţii păreau să creadă că este vorba de o 
idee originală de-a stăpânului casei... 

Cu o uitătură autoritară, Deane îi porunci lui Ndayi 
să dea drumul magnetofonului. Ritmul vesel al unui fox- 
trott umplu încăperea şi alte cupluri se prinseră în dans. 

Jessica a sperat o clipă că va putea scăpa. Dar era 
greu să-l induplece pe Deane. EI o strânse și mai tare 
și se lansă într-o serie de pași complicati. 

Enervată la culme, tânăra își stăpânea furia cu greu. 
Ştia ea bine ce anume motivase această bâţâială ridi- 
colă! Directorul Intermondului era ferm hotărât s-o 
țină la distanţă de Jim Bennet, pentru a evita ca ea să 
dea la iveală ceva despre deturnările de fonduri. 

Și când te gândești că se îmbrăcase ademenitor și 
se parfumase excesiv... toate acestea ca să sfârșească 
serata în braţele acestui personaj respingător! Măcar 
de s-ar putea eschiva, fie și pentru câteva minute, 
pentru a-l regăsi pe Jim Bennet! Dar această eventu- 
alitate părea foarte improbabilă. Intr-adevăr, Jim nu 
era prea afectat de schimbarea partenerei. Ca și 
Deane un pic mai devreme, el se afla sub farmecul 
tinerei bantu. Aparent, o uitase cu desăvârșire pe 
Jessica. 

Din nefericire, era deja prea târziu, și invitaţii înce- 
puseră să plece. 

Jessica nu l-a văzut pe Jim când a plecat și nici pe 
simpatica lui parteneră, atât de tare o strângea Deane 
la pieptul său. Abia dacă putuse să-i adreseze un semn 
de la revedere lui Scott. Deane continuă să danseze 
cât se poate de liniștit. Cum izbutise Jessica să nu-i 
sară ţandăra și să afişeze un surâs imperturbabil până 
la plecarea ultimului invitat, nu va ști niciodată. Când 
o liniște de moarte se lăsă asupra bungaloului pustiu, 
ea se întoarse spre Deane, ca o panteră gata să 
țâşnească asupra prăzii. 

Ea nu întâmpină nici o piedică în a scăpa din 
braţele lui: Deane îi dădu drumul fără să crâcnească. 
El îi dădu un ordin scurt lui Ndayi și celorlalți servitori 

care începeau să facă ordine în încăpere. Dispăruseră 
și ei în întuneric, lăsându-i singuri. 

Tânăra era până-ntr-atât de indignată încât nu 
izbutea să-şi găsească cuvintele. Și mai ales era îm- 
pietrită de spaimă de schimbarea spectaculoasă sur- 
venită în câteva clipe în casa lui Deane. Roșu de furie, 
o înfruntă, cu maxilarul crispat. 

— Îţi dai seama că era cât pe-aci să strici totul? 

Uluită de îndrăzneala lui, Jessica îl privi fix o clipă, 
fără să scoată o vorbă înainte de a izbucni, furioasă: 

— Sigur că da! Și dacă nu te-ai fi purtat ca un 
bădăran, aș fi izbutit, fii sigur! 

— Ei bine, e ceva că ţi-am întrerupt pălăvrăgeala 
virulentă! 

Sub privirea albastră plină de dispreţ, Jessica simţi 
că pierde teren. 

— Ai măcar cea mai mică idee cât de mult rău era să 
faci prin intervenţia ta deplasată? 

— Asta-i culmea! tună ea. Tu ești cel care ar fi pier- 
dut cel mai mult dacă nu m-ai fi îndepărtat cu forța de 
complicele tău, Jim Bennet! 

— Eşti prea sigură pe tine, biata mea Jess! spuse el 
disprețuitor. Te consideri desigur cea mai ingenioasă 
inspectoare din Intermonde care a fost trimisă vreo- 
dată pe teren. Dar nu vezi mai departe de lungul nasu- 
lui tău simpatic! O femeie nu înţelege nimic din 
tranzacţiile complicate... 

— Scopurile dumitale nu au nici o legătură cu ace- 
lea ale organizaţiei pe care o reprezinți, îl corectă ea. 
Cămașa imi este mai aproape decât haina, nu-i așa? 

— Asta gândești tu, murmură el clătinând încet din 
cap. Ei bine, dă-mi voie să-ţi spun o istorioară. Nu 
este un basm de adormit copiii, te previn... Acum 
zece ani au avut loc incidente rasiale între triburile 
hutu și tutsi. Au fost mii de morţi și nenumărați 
răniţi. Te voi cruța să-ţi povestesc despre atrocitățile 
care au însângerat tara. N-aș vrea să-ți provoc 
cosmaruri. Îţi spun doar că învățători, păstori, infir- 
miere, negustori au fost îmbarcaţi în camioane, 
masacrați cu lovituri de secure și aruncaţi de-a valma. 
Intr-un mare număr de sate, copiii au fost smulși cu 
forța de la părinţii lor. Ca întotdeauna în aceste con- 
fruntări dintre triburi, cei mai mici sunt aceia care au 
cel mai mult de suferit... 

Se opri o clipă, gânditor, și reluă: 

— O dată ce ordinea a fost instaurată, nu era un 
lucru rar să zăreşti un copil de un an cu un ciot în loc 
de braţ, cu ambele picioare tăiate... 

Văzând că interlocutoarea lui se face palidă, el 
ridică mâna: 

— N-are rost să continuu. Morala acestei întâmplări 
este că acești copilași se află astăzi la vârsta școlarizării. 
Oh, nu toţi au cicatrice vizibile! Dar unii au fost 
traumatizaţi grav de acele scene de violență insuporta- 
bile. 

— De ce-mi povestești toate acestea? întrebă Jessica, 
cu gâtlejul uscat. Ă 

— Există un motiv, Jess, răspunse el încet. Intelegi, 
școala este foarte importantă pentru acești copii defa- 
vorizaţi. Ea îi învaţă să se îndemne cu ceilalți copii, ea 

le dovedește că mai există și altceva decât micul lor sat 
pierdut în munţi. Este singurul mijloc prin care am 
vindecat traumele psihice lăsate de acel început 
groaznic din viaţa lor... 

— Ei şi? repetă el, știi ce l-am obligat pe Jim Bennet 
să facă pentru noi? 

Ea nu răspunse. După o clipă, Deane continuă: 

— Cele mai nepăstuite trei regiuni sunt Cyangugu, 
Kibunga și Rutango. Am exercitat o presiune mare 
asupra lui Jim pentru ca el să construiască o școală în 
fiecare din aceste districte. Până atunci, politica noas- 
tră a fost de a-i încuraja pe părinţi să ia parte efectiv la 
construcţia de școli. Unii fabricau cărămizile, alţii 
transportau pietre sau bârne. Dar aceste trei localuri 
nu puteau aștepta. Cu personalul redus pe care-l 
avem, ar fi putut trece ani de zile până să fim în stare 
să le construim. Și cum guvernul a aprobat întru-totul 
proiectul nostru... 

— Ia stai, îl întrerupse Jessica cu glas sacadat. D... 
doar nu vrei să afirmi că în schimbul serviciilor făcute 
companiei lui Jim, acesta ar proceda la ridicarea de 
școli în junglă? 

— Ba da, chiar așa! 

— Nu cred nimic! declară ea. Nu se potrivește... cu 
restul... 

— Cu restul? repetă Deane pe un ton întrebător. 

— Da. Cu locuinţa ta, amplasată în mijlocul acestei 
minunate plantaţii tropicale. Cu break-ul tău. Nu mă 
face să cred că tot acest lux nu s-a datorat unor 
șperțuri de nemărturisit. 


97 


PAZ ei ia 


5 : 
à E ra 
iao sia copite GASE JAE 
x ur a * i 
ES SE a i Eee E po cel PE 


— Biata mea Jess, ce ţi-ai închipuit? Era de ajuns să 
mă întrebi, ţi-aș fi răspuns... 

Jessica îl fixă, tulburată. El reluă: 

— Nişte prieteni de-ai mei, Paul și Betty Morell, se 
află acum în regiunea Ruhengeri pentru cercetări 
botanice. Ei au socotit că șederea lor va dura cel puţin 
două luni. Și decât să lase casa nepăzită, au preferat 
să-mi dea cheile mie. 

— Da’... 

— Bungaloul aparţine deci familiei Morell. Contrar 
aparenţelor, locuiesc aici provizoriu... 

— Păi... păi... 

Simţind că-i fuge pamântul de sub picioare, ea 
căuta cu disperare alt argument cu care să-l contrazică. 

— Toţi acești arbori și aceste plante exotice... Ndayi 
mi-a zis că sunt pentru tine, ca și cum ai fi proprietarul. 

Deane schiță un zâmbet crispat. 

— Ndayi îmi este devotat întru totul. Nu ezită să 
pretindă că totul aparține stăpânului său. E felul lui de 
a se impune faţă de colegi. Plantele fuseseră coman- 
date de familia Morell cu mult înainte de instalarea 
mea. Lui Ndayi îi încredințasem doar misiunea de a 
supraveghea munca grădinarilor. 

Se lăsă o tăcere penibilă. Jessica îndura chinurile 
iadului. 

— Şi mașina? se încăpăţână ea. 

— Recunosc că mă folosesc de ea... 

O ultimă speranţă o însufleţi pe tânără. Avea în 
sfârșit să-i poată reproşa un lucru concret lui Deane. 

Dar ea fu imediat dezamăgită. 

„cel puţin până când societatea de echipa- 
ment care este proprietara acesteia mi-o va lua, ter- 
mină el cu un aer şiret. Este un lucru împrumutat în 
schimbul unui serviciu. Datorită sprijinului meu, 
compania a câștigat o licitaţie pentru o staţie de 
epurare. Inginerul șef mi-a oferit acest brek pe 
durata lucrărilor. Am să i-l restitui când se va 
întoarce. 

Destul de jenată, Jessicăi nu-i lipseau argumentele: 

— Şi o să pretinzi desigur că transferul birourilor 
din strada Mulaga către această societate de mașini 
agricole este curat ca lacrima? 

— Hotărât lucru, eşti cu ochii în patru, domnişoară 
inspectoare, declară el pe un ton sarcastic. Vrei să ştii 
de ce antena Intermonde s-a aflat în cartierele 
mărginașe din Kigali? Pur și simplu pentru că 
societatea mi-a oferit, în schimbul birourilor bine 
amplasate, un număr mare de unelte agricole ultra- 
moderne. A fost de ajuns să schimb chiriașul. N-am 
stat o clipă pe gânduri, adăugă el privind-o pe Jessica 
în adâncul ochilor. Pentru mine, era vorba de o prio- 
ritate absolută. Pentru rwandezi, alimentaţia este o 
problemă vitală. Gândește-te că la ora actuală ei abia 
dispun de o mie cinci sute de calorii pe zi, în timp ce 
le-ar fi necesar de două ori mai mult... Să le creezi 
țăranilor posibilitatea de a munci pământul cu utilaje 
moderne, ușor manevrabile și performante, era de 
altfel mai important decât să le ofer funcționarilor 
mei posibilitatea de a se lăfăi în birouri de ultimul 
răcnet, cu geamuri imense însorite. 

Jessica își plecă privirile. Deane avea dreptate. Ea se 
ruşinase la gândul că s-a îngrijit de confortul ei per- 
sonal în vreme ce atât de multi copii zăceau în mizeria 
cea mai neagră... 

— Dacă tu încă mai consideri, reluă el pe un ton 
implacabil, că unele din acţiunile noastre nu vor putea 
câștiga bunăvoința Consiliului de Administraţie al 
Intermondului, amintește-ţi că scopul nostru este de a 
obţine maximum pentru cei care nu au nimic, și că 
scopul scuză mijloacele... Imi reproșezi de asemenea 
numărul de vizitatori... Să știi că-i fac să plătească 
foarte scump acest privilegiu, și că rwandezii se feresc 
să-mi reproșeze asta. 

Jessica se forță să susţină privirea inflexibilă a lui 
Deane. Zadarnic. Cu ochii scăldaţi de lacrimi, făcu 
stânga-mprejur și se retrase. 

Nu putu să închidă ochii toată noaptea, de dispe- 
rare. Era groaznic să se simtă dispreţuită. Mai ales de 
unul ca Deane. Cum de putuse să-l judece atât de 
greșit, pe el care de fapt era un om de o integritate 
absolută şi de un devotament incontestabil faţă de 
cauza celor dezmoșteniți? 

Gânduri amare se îngrămădeau în mintea ei 
împiedicând-o să-și găsească somnul. Din când în 
când, totuși, caracterul ei combativ biruia din nou. 

„ In definitiv, orice medalie are un revers“, își zicea 
ea. Deane pretinsese că ar fi fost suficient să-i ceară 
explicaţii despre casă, mașină și restul. Dar de ce nu 
procedase invers? Nu, îi făcea plăcere s-o lase să facă 
presupunerile cele mai teribile la adresa lui. El 

bănuise încă de la început motivele neîncrederii ei, și 
nu făcuse nimic ca să-i deschidă ochii asupra realității. 
În noaptea când cu furtuna, el a știut sigur că ea venise 
să-i spioneze discuția cu Jim Bennet. Cât a putut să 
râdă de ea! O ură îndârjită puse stăpânire pe Jessica la 
gândul că se jucase cu ea de-a șoarecele și pisica... 

In dimineata când sosi la birou, arăta asemeni unei 
umbre. Deane trecuse deja pe acolo. Cu atât mai bine, 
gândi ea cu o profundă amărăciune. Nu avea nici un 
chef să-l întâlnească. 

Spre după-amiază, află de la traducători că Deane 
hotărâse să plece în ziua următoare într-un raid. Land 
Rover-ul său personal era la revizie. Corespondenta, 
cărțile și materialul didactic urmau să fie așezate cu 
grijă în mașină, iar ea fusese rugată să se prezinte 
acasă la Deane dis-de-dimineaţă, cu bagajele. Doamna 
Forbes urma să se întoarcă de îndată pentru ca în 
absenţa directorului să supravegheze antena din 
Kigali. Ndayi rămânea să păzească bungaloul. 

Inainte de a părăsi biroul, şi știind că nu se va mai 
întoarce acolo, Jessica își adună toate lucrurile personale. 
Prefera să nu provoace scandal. Din punct de vedere 
legal Deane nu avea nici un drept asupra ei. Dar asta nu 
l-ar opri, ea îl știa. Oricum, el se săturase să fie spionat. O 
va lua cu el în inspecţie, dar apoi, o va urca în avionul 
pentru Londra și o va uita cât mai repede posibil. 

Revenind acasă, reflectă la acest program puţin 
plăcut. Era cu moralul la pământ. Desigur mai exista 
un motiv pentru graba lui Deane de a efectua acest 
turneu: Carla Maitland. Tânăra pedagogă era undeva 

prin junglă și Deane n-o întâlnise de mai multe 
săptămâni. Cu siguranță, socotea să profite de 
călătorie pentru a reface relaţiile întrerupte. 

Jessica își explica anevoie imensa oboseală care o 
apăsa în seara aceea, în timp ce-și pregătea bagajele. 

Când ea ajunse la bungalou, o expresie ostilă îi 
însuflețea chipul drăguţ. Deane era pregătit, îmbrăcat 
la patru ace într-un costum tropical pe care îl purta cu 
un şic infinit. 

Cu maxilarul crispat, veni în întâmpinarea Jessicăi. 
Dispoziţia lui părea la fel de posomorâtă ca și a 
pasagerei. 

— Ce este cu ţinuta asta grotescă? răcni el. 

— Am primit ordin să mă prezint dis-de-dimineaţă. 
lată-mă. 

— O să mergem în plină junglă, şi te-ai îmbrăcat ca 
pentru o plimbare prin parcul St. James! La drept 
vorbind, mă aşteptam la asta, adăugă el apucând un 
pachet de haine așezat pe un scaun. Poftim! 

— Ce sunt astea?! exclamă Jessica nemulțumită. 

— Efecte militare. Talia cea mai mică. Le-am obţinut 
printr-un prieten care lucrează la depozitul local. 

li întinse o pereche de bocanci și șosete groase 
înainte să-i ordone: 

— Schimbă-te repede. Ţin să fac cea mai mare parte 
a drumului pe răcoare. 

— Crezi că am de gând să mă imbrac în zdrenţele 
astea? protestă Jessica, roșie de mânie. 

— Fie că-ţi place sau nu, i-o tăie Deane, o să le 
îmbraci. Imbrăcămintea ta ridicolă nu ţi-a pus prea 

multe probleme. Dar nimic nu se compară cu ce ne 
aşteaptă în junglă. De acum înainte răspund pentru 
tine și cer să fiu ascultat. 

— Am numeroase rochii de bumbac simple și san- 
dale durabile... se încăpăţână ea. 

— Echipează-te cu ce ţi-am dat! îi ordonă el. 

— Ai fi putut măcar să alegi o încălțăminte mai 
acătării, se plânse ea. 

— Oricum, ripostă el, e numărul care ţi se 
potrivește. In seara când am dat peste tine în ploaie, 
ti-ai lăsat pantofii aici, amintește-ți... 

O licărire amuzată luci în pupilele albastre ale lui 
Deane. Evident, el se gândea la tentativa de spionaj 
eșuată a colegei sale... 

Ea se îndrepta spre baie fără să scoată un cuvânt. 

Slavă Domnului, pantalonii îi veneau bine cât de 
cât. Vesta cu centură nu prea îi punea în valoare 
formele atât de feminine, dar încheind-o aproape 
până la gât, arăta deja mai bine. 

Ea ezita să se arate împopoțonată astfel, când un 
strigăt nerăbdător o chemă la ordine. 

Cu pleoapele lăsate pe jumătate peste o privire de 
nepătruns, Deane o cântări din cap până-n picioare. 

— Perfect! Adună-ţi lucrurile. Plecăm imediat. Am 
pierdut destul timp. 

După două minute, urcară în Land Rover-ul parcat 
în fața bungaloului. Un soare palid făcea să 
strălucească ceața ușoară și dădea arborilor din acel 
loc un aer feeric. La acea oră matinală, domnea încă 
liniștea. 

Închisă în spaţiul strâmt al mașinii împreună cu 
Deane, Jessica încerca o senzaţie ciudată. De la sosirea 
ei în Rwanda, se ciocnise de el de nenumărate ori. Dar 
în afară de acele rare ocazii când el se purtase ca un 
bădăran, ea nu fusese practic vreodată singură numai 
cu el. Și pe urmă, avusese posibilitatea de a se refugia 
în coliba ei. Acum, lăsaseră în urma lor orașul Kigali și 
ea își dădea seama că aveau să stea impreună zile 
întregi... poate și nopți... 

Tânăra era conștientă de virilitatea pe care o emana 
însoțitorul ei. Pe furiș, arunca priviri dese asupra 
mâinilor frumoase și arămii care ţineau volanul sau 
schimbătorul de viteze, la silueta suplă şi musculoasă 
îmbrăcată în kaki. Cu inima bătând, avu dintr-o dată 
dorinţa irezistibilă de a face sau de a spune ceva pen- 
tru a anula deplasarea. Nu mai avea decât o dorinţă: să 
coboare din mașină și să fugă de prezența 
tulburătoare a lui Deane. 

Dar o astfel de atitudine nu intra în discuţie. Slavă 
Domnului, Jessica își recăpătă repede sângele rece. 
Nici vorbă să evite ceea de-a doua etapă a misiunii ei. 
După ce reorganizase cât putuse de bine antena lui 
Kigali, trebuia să se gândească la copiii pe care urma 
să-i întâlnească. Avea intenţia să le găsească sponsori la 
întoarcerea ei la Londra. La rândul lui, Deane conti- 
nua să fie foarte distant. Mut, cu chipul sever, se con- 
centra asupra drumului. 

După trei sferturi de oră, drumul se îngustă și 
deveni o pistă neregulată pe care vehiculul sălta în 
ciuda suspensiilor excelente și a scaunelor capitonate. 

— Prima noastră oprire va fi în Laruka, o informă 
Deane pe neaşteptate. E la optzeci de kilometri de 
Kigali. Avem noroc dacă vom ajunge acolo în mai 
putin de trei ore. 

Jessica își înfrână un gest de nemultumire. Lucrul 
acesta nu era imbucurător deloc. Singurul avantaj al 
stării jalnice a drumurilor era că Deane era mult prea 
ocupat pentru a-i face avansuri... 

In realitate, abia îndrăznea să-și mărturisească 
regretul că el n-o îmbrăţişa... Se necăjea văzându-l cât 
de atent era să n-o atingă, afișând o indiferență 
desăvârșită. Oare continua să fie supărat pe ea pentru 
că era cât pe ce să-i ruineze proiectele de construcţie 
a şcolilor? Sau pur şi simplu era preocupat de volan și 
de perspectiva plăcută a viitoarei lui întâlniri cu Carla 
Maitland? 

Destul de repede, drumul îngust se deterioră încă 
și mai mult. Abia dacă depășeau douăzeci de kilometri 
pe oră. Jessica avea destul timp să contemple 
priveliștea. Pământul părea puţin fertil şi prost culti- 
vat. Dealurile, care arătau atât de verzi în jurul 
orașului Kigali, erau acum roşiatice şi aride ca niște 
mușuroaie gigantice de termite, pe culmea cărora erau 
aşezate satele. 

Deane rupse tăcerea apăsătoare pentru a se lansa 
în observații tehnice asupra realizărilor 
Intermonde-ului. 

— Țăranii cunosc organizația noastră sub numele 
de , Comitetul pentru Dezvoltarea Rurală“. Facem tot 
posibilul pentru îmbunătățirea veniturilor scăzute ale 

populaţiei, în majoritate agrară. Într-o primă etapă 
ideal ar fi ca acești oameni săraci să se poată întreţine 
singuri. În acest scop stimulăm crearea de şcoli, 
învățământul general și agricol. Ne străduim să-i 
deprindem cu noţiunile de igenă şi dietetică, și în 
sfârșit, încercăm să dezvoltăm o formare profesio- 
nală. Astfel, la Andawa, care este capătul periplului 
nostru, începem să formăm zidari și tâmplari. Avem 
multe alte proiecte, cursuri de croitorie, de cons- 
truire a unor mici uzine destinate fabricării de unelte 
agricole simple, obiecte din lemn și din fibre de 
bananier etc... 

Tăcerea se lăsă din nou. Jessica, tăcută, simţea că 
roșeşte de rușine. Şi când te gândești că-l bănuise pe 
Deane că se preocupase doar de propriul lui interes... 
Această greșală de judecată o umplea de o ușurare 
bizară... şi inexplicabilă... 

La un moment dat, drumul deveni atât de anevoios 
încât făcuseră un popas la umbra unui pâlc de arbori. 
In timp ce motorul se răcea, ei îşi dezmorțeau 
picioarele. Jessica era epuizată. Dar pentru nimic în 
lume n-ar fi recunoscut! Murea de foame. Din fericire, 
Ndayi pusese în coş un termos cu cafea și merinde. 
Deane îi întinse un pahar aburind şi un sandviș. 

— Ar trebui să stai în mașină, ar fi mai comod pen- 
tru tine. 

— Prefer să stau afară, ripostă ea cu răceală. O con- 
sidera cumva o ființă slabă? Pe când el își turna de băut, 
ea se aşeză pe un dâmb. În clipa următoare, fu smulsă 
din loc și se trezi buimăcită în braţele lui Deane. 

— Neisprăvito! exclamă el, știi pe ce te-ai așezat? 

— N... nu... 

— Pe un furnicar. Dacă ai fi spart crusta, furnicile 
albe te-ar fi atacat cu miile. Iar mandibulele lor sunt de 
temut. 

Cu picioarele moi, Jessica contempla cu o groază 
retrospectivă mușuroiul cu aspect inofensiv. Ezita să-i 
mulțumească lui Deane de a o fi scutit de o experiență 
usturătoare, când acesta o lăsă brusc pentru a se 
întoarce la mașină. 

Ea își isprăvi micul dejun, stând în picioare sub 
ramurile bogate ale unui arbore de tec. Se gândea că 
trecutul era mort de-a binelea. Obsedată de amintirea 
clipelor petrecute în braţele lui Deane, își dorea cu 
ardoare ca gura ei să simtă din nou mângâierea deli- 
cată a buzelor lui. Dar speranța asta era nesăbuită. 
Nicicând el n-o va mai cuprinde în braţe. Nicicând ea 
nu va mai răspunde sărutărilor lui. Acestea erau desti- 
nate de-acum înainte femeii visurilor lui, acelei 
necunoscute pe care ea o ura deja... Carla Maitland. 

Capitolul 8 


Le-au trebuit aproape patru ore ca să ajungă la 
Laruka. La sosirea lor, copiii din district tocmai se 
adunau pentru a-i întâmpina. Scott Duncan trecuse pe 
aici un pic mai devreme și anunţase venirea iminentă 
a directorului. Fură primiţi de Ralph Msuya, adjunctul 
expertului agricol din regiune. Acesta era un băiat 
înalt, deşirat, cu ochi căprui plini de bunătate și cu 
glas plăcut. El strânse mâna Jessicăi cu gravitate în 
timp ce Deane îi dădea imformaţii despre natura 
muncii pe care o îndeplinea colega sa. 

Laruka nu era chiar un sat. Localitatea era alcătuită 
dintr-o sumedenie de ferme mici răzlețe, dintr-un loc 
plantat cu arbori tineri înconjurând școala — o clădire 
simplă construită din paiantă, cu acoperiș din frunze 
de bananier- și coliba șefului. In jurul acesteia se con- 
centra existența micii comunități. 

Jessica văzu nişte fete împletind coșuri. Femeile 

umblau cu pruncii agățaţi în spate cu hamuri de piele. 
Băieţii se jucau în pielea goală. Fetele purtau o cen- 
tură de piele în jurul şoldurilor. 

Adolescenţii se jucau cu arcurile cu săgeți și sulițe 
pe care taţii lor îi învățau cum să le mânuiască. Tot 
felul de animale domestice se perindau slobode 
printre săteni. 

Deane o prezentă pe Jessica lui umukungu, un 
bătrân cu tâmple grizonante, al cărui piept descărnat 
era împodobit cu un șireag de dinţi de leopard și de 
alte trofee. El păru încântat de vizita lor. Spre marea 
ușurare a Jessicăi, el vorbea din kinyarwanda. Epuizată 
de drumul obositor, moleșită de căldură, exasperată 
de praf și muște, n-ar fi fost în stare să susțină o con- 
versaţie 

— Dacă vrei să te odihnești un pic, îi sugeră Deane 
după ce aruncă o privire scurtă asupra feţei ei trase, 
Ralph te poate conduce la coliba rezervată 
oaspeţilor. 

— Nici vorbă, ripostă ea cu stoicism. Am treabă. 

Pe când Deane se îndepărta împreună cu șeful, 
Ralph o însoţi în sat unde, cu aparatul foto, ea făcu 
numeroase fotografii copiilor de vârstă școlară. Prin 
intermediul lui Ralph care-i servea ca interpret, ea 
nota într-un carnet toate detaliile în stare să intereseze 
eventuali sponsori. Părinţii aveau un surâs vag. Jessica 
avea sentimentul că ei sesizau anevoie scopul vizitei 
sale. Cel mult dacă înțelegeau că copiii lor ar trebui să 
urmeze o școală. In acest sat pierdut în munţi, aveau 
o viziune destul de limitată despre lume... 


109 


Apoi, Deane se duse cu Jessica să viziteze școala. 
Acoperișul era sprijinit pe bârne de lemn. Mobilierul 
se rezuma la niște bănci din lemn negeluit. Majoritatea 
școlarilor stăteau pe pietroaie sau chiar jos, pe pămân- 
tul bătătorit. Invăţătoarea agățase câteva hărți pe 
pereţi. Această sărăcie copleșitoare o emoţionă pe 
Jessica. Prin comparaţie, luxul de care beneficiau 
micuţii europeni îi părea indecent. 

La ora mesei, ea asistă la pregătirea prânzului într-o 
cabană servind drept cantină. Meniul era alcătuit 
dintr-o fiertură de soia la care se adăuga sare și ulei de 
arahide. Cazanul era așezat pe focul care scotea un 
fum înţepător, din cauza căreia Jessicăi îi dădură 
lacrimile. 

— Să ieşim, ca nu cumva să te sufoci, îi ordonă 
Deane fără a înceta să surâdă pentru a nu risca să-l 
supere pe bucătar. 

În recreaţia care urmă prânzului, Jessica făcu 
cunoștință cu câțiva copii. Erau timizi şi păreau în 
general mult mai mari decât vârsta pe care o aveau. Se 
jucau cu te miri ce. Confecţionau mingi din ghemo- 
toace de iarbă, și mașini din surcele de lemn. 
Imaginaţia lor suplinea lipsa mijloacelor. 

Tânăra ar fi vrut să rămână mai mult timp în preaj- 
ma lor, dar ziua era pe sfârșite. Și, când Deane veni 
s-o ia după ce inspectase grădina de legume a școlii, 
ea îl urmă cu tristeţe în suflet. Colegul ei se va întoarce 
curând, dar pentru ea, aceste câteva ore petrecute cu 
acei şcolari de la capătul lumii nu vor mai însemna 
altceva decât o amintire. 

Copiii le adresară gesturi de adio agitând cu mân- 
drie cadourile făcute de sponsorii lor: caiete de desen, 
creioane colorate sau rigle, aduse în ajun de Scott. 
Jessica fu emoţionată până la lacrimi de aceste mani- 
festări. Lucrul acesta nu prea-i stătea în fire. Fără 
îndoială această sensibilitate era datorată oboselii... 

Călătoreau printr-o tăcere absolută. Căldura era 
copleșitoare. 

Jessicăi îi era tare greu să-și țină ochii deschişi. Pica 
de somn. Uneori aţipea, fiind trezită de o zgâlțâitură 
puternică. La un moment dat ea avu minunata impre- 
sie că plutea pe un norişor roz mânat de o briză 
călduță, departe de pământ și de grijile sale, către o 
planetă necunoscută unde o aștepta fericirea... 

Cât timp plutise în această stare de toropeală, n-ar 
fi putut spune. Când se trezi, o adiere de vânt 
hoinărea prin geamul coborât al portierei, răcorindu-i 
fața. Ea se întindea de plăcere ca după un îndelungat 
somn odihnitor. O liniște stranie domnea în jurul ei. 
Tresărind, deschise ochii. 

Parcat în umbra unui pâlc de bambus, Land Rover-ul 
stătea nemișcat. Liniştea era curmată de susurul 
cristalin al unui pârâu nevăzut. De câtă vreme era 
acolo? O oră? Ea întoarse capul și întâlni privirea lui 
Deane care se sprijinea cu nonşalanţă de spătarul său. 

— Riscai în orice moment să-ţi rupi gâtul rosto- 
golindu-te pe podea. Am preferat să mă opresc un pic 
ca să limitez accidentările. 

— Ah, mă simt mult mai bine! murmură Jessica 
recunoscătoare pe când își freca ceafa. 

— Ordin de la doctorul Badburn, glumi el înainte să 
ia un prosop de pe bancheta din spate și să i-l pună pe 
genunchi. Poftim. In spatele acestor copaci curge un 
pârâu. Scoate-ţi bluza și dă-ţi cu apă. După asta ai să te 
simţi cât se poate de bine. 

— Să-mi scot bluza? ţipă Jessica cu un aer şocat. 

— Haide, haide, lasă mofturile, să nu pierdem tim- 
pul. După asta va fi rândul meu. N-am venit să deschid 
portiera, de teamă să nu-ţi tulbur somnul liniștit. Iţi 
acord cinci minute, nici unul în plus. 

Jessica nu aşteptă să i se spună de două ori și se 
grăbi spre cursul de apă. Doamne, ce bine era să-și 
stropească faţa și bustul cu apă rece! Își încheia nas- 
turii bluzei când Deane sosi și începu să se dezbrace 
fără să mai aștepte. În grabă, tânăra porni spre mașină. 

Până să vină el la mașină, ea avu timp să se 
pieptene și să se machieze din nou. Rafinamentul 
acesta nu prea se potrivea cu îmbrăcămintea ei 
caraghioasă, dar în mod inexplicabil îi întărea încre- 
derea. Deane se mulțumi s-o privească o clipă cu 
atenţie, în tăcere, înainte de a porni mașina. 

După patruzeci de kilometri, au făcut o nouă 
oprire, asemănătoare din toate punctele de vedere cu 
aceea din Laruka. Cu o singură excepţie. Deoarece cel 
de-al doilea expert agricol de la Intermonde se afla 
acolo de multă vreme. John Turner era, ca și Scott, un 
lucrător îndârjit și devotat, dar el nu poseda acea 
căldură sufletească. 

Pe când cei doi bărbaţi discutau, ea se hotări să facă 
prezenţa copiilor de la școala primară a satului. Ştia că 

școlarii lipseau uneori de la ore din cauza malariei. 
Dar se verifica cu grijă motivul acestor absenţe. Dacă 
se repetau de prea multe ori, directorul îl exmatricula 
pe copil și solicita binevoitorului să accepte spon- 
sorizarea acelui copil rwandez. 

Din fericire, toţi şcolarii erau prezenți în acea zi, și 
Jessica avu bucuria să le distribuie scrisorile şi 
cadourile. Îmbrăcaţi în uniforme grosolane, pantaloni 
scurți și cămăși trainice de stambă, puștii dădeau frâu 
liber bucuriei lor... 

John Turner îi invită pe colegii săi să cineze. Jessica 
ar fi preferat să rămână cu copiii, chit că ar fi lăcrimat 
în coliba mică plină de fum. Deane nu-i dădea nici cea 
mai mică atenţie, de parcă ea nici n-ar fi existat. ÎL 
asculta pe John vorbind fără încetare despre necesi- 
tatea ridicării de garduri sau a plantării de garduri vii 
în jurul grădinilor de legume pentru a feri răsadurile 
de copitele vacilor și caprelor rătăcite. 

După cină, ea se duse să-i reîntâlnească pe copii și 
rămase cu ei până la plecare. Atunci când Deane veni 
s-o caute, ea fu uimită; școlarii se înghesuiau care mai 
de care să-i spună la revedere. Era emoţionant să vezi 
mogâldeţele cu păr cret cum se agăţau de picioarele 
lui sau cum îi săreau de gât. Deane râdea din toată 
inima lăsându-se în voia lor cu răbdare, iar Jessica 
simți o gelozie greu de explicat. 

Erau pe drum de aproape o oră când nori 
amenințători invadară cerul. Fulgerele brăzdau ori- 
zontul. Deane acceleră după ce își privi ceasul. 

— Va trebui să ajungem la Diringa înainte de lăsarea 
nopții. 

— E departe? se interesă Jessica temătoare, auzind 
furtuna care se apropia. 

— Vreo douăzeci de kilometri. Douăzeci de kilo- 
metri în Anglia nu însemna mare lucru. Dar să-i 
străbaţi într-o ţară ca Rwanda, era o acţiune la fel de 
temerară ca traversarea Munţilor Stâncoși... 

Land Rover-ul se opinti să treacă peste un dâmb când 
ploaia începu să răpăie. In câteva clipe, cerul se întunecă. 

— E un adăpost în apropiere, mormăi Deane printre 
bubuiturile de tunet. Ar fi mai bine să ne oprim acolo. 
Am impresia că vom avea parte de o furtună strașnică. 

Nu se înșelase. Trombe de apă se abăteau deasupra 
mașinii făcând vizibilitatea practic inexistentă. Roţile 
ridicau jerbe de noroi. Jessica nu mai văzuse aseme- 
nea căderi de apă. Avansau încet. Printr-o minune, 
Deane izbuti să parcurgă cei câţiva metri care-i 
despărțeau de un drum forestier unde se aflau cât de 
cât la adăpost de elementele dezlănţuite. 

Dar greutăţile lor nu se terminaseră încă. Land Rover-ul 
făcu dintr-o dată un derapaj brusc și roțile din faţă se 
înfundară ca şi cum pământul s-ar fi căscat înaintea 
lor. Se făcu auzit un gâlgâit sinistru şi mașina se opri. 

Deane se forță s-o urnească. Jessica își ținea răsuflarea. 
Motorul huruia din greu, dar roțile patinau în gol. După 
mai multe încercări fără rezultat, Deane cobori. 

— Nu avem ce face. Ne-am împotmolit. Va trebui să 
continuăm drumul pe jos. 

Cobort și Jessica. Incepea în sfârșit să aprecieze 
bocancii solizi pe care-i avea în picioare. Solul îngro- 
zitor de mocirlos era alunecos ca un patinoar. De 
aceea ea o porni pe un șanț larg căptușit cu mușchi 
care se afla de-a lungul cărării. 

După ce inspectă roţile, Deane se ridică și o zări pe Jessica. 

— Urcă pe drum! ordonă el repezindu-se spre ea 
atât cât îi permitea starea terenului. 

Neinţelegând motivul acestei somaţii, Jessica con- 
tinuă să meargă liniștită. 

— leşi de acolo, neisprăvito! urlă el, livid. 

Jessica preferă să nu-i dea atenţie. Nimeni și nimic 
nu ar determina-o să se bălăcească un minut în plus în 
acel nămol scârbos. 

Cu capul plecat, înainta apărându-și faţa de ploaia 
care trecea prin frunziș. Nu văzu masa de apă care se 
rostogolea spre ea cu zgomot asurzitor și cu viteza 
unui cal în galop. A fost prea târziu să-și dea seama că 
acea cărăruie servea la deversarea miilor de litri de apă 
de ploaie căzuţi în câteva minute pe dealuri. 

Socul o făcu să se clatine. Terorizată, fu luată de 
torentul furios. Se zbătu cu disperare. Risca să fie 
înghițită de ape. 

— Rezistă! Vin îndată! auzi ea spunându-i-se. 

Ea se străduia zadarnic să lupte împotriva masei 
de apă care o antrena inexorabil, când se simţi apu- 
cată de încheietura mâinii. Crezu că umărul îi va ieși 
de la locul său. Dar Deane reuși s-o prindă de mijloc. 

Și el se găsea în șanț, dar se agățase desigur de o 
rădăcină sau de un arbust solid. 

Câtă vreme să fi stat ei astfel în apă care le ajungea 
până la brâu, ale cărei torente curgeau în trombă ca 
după deschiderea unei ecluze? Cum reușise Deane să se 
prindă de buștean și mai ales s-o ţină în loc pe Jessica? 

În mijlocul acestui potop, tânăra încerca o uşurare 
de nedescris simţindu-l pe Deane atât de aproape de ea. 
Deşi aproape sufocată, era înconjurată de prezenţa lui. 
Dar puteau oare să ţină piept mai mult timp acestor ele- 
mente dezlănţuite? Forţa umană are limitele sale. 

Ingrozită, se agăţă cu disperare de salvatorul ei 
când dintr-o dată puterea torentului scăzu. Viitura 
impetoasă se transformă într-o băltire agitată de con- 
tracurent. Deane izbuti să se așeze pe marginea 
taluzului. Jessica nu avu puterea să-l urmeze. El însuși 
epuizat, se mărgini s-o menţină deasupra apei timp de 
câteva minute în timp ce își recăpăta forțele. Când 
curentul își pierdu din intensitate, el încercă s-o tragă 
afară din apă. Noaptea aproape că se lăsase când el se 
prăbușşi cu povara sa șiroind de apă pe o buturugă 
căptușită cu mușchi, la o mare distanță de canalul 
viclean. Lungită pe spate, stând nemișcată fără suflare, 
Jessica vedea stelele strălucind prin frunzișuri. 
Copleșită de recunoștință, ar fi vrut să-i mulțumească 
salvatorului aplecat deasupra ei, care gâfâia î încă din 
greu. În ochii lui albaștri se reflecta spaimă adâncă, și 
chiar o anumită gingășie... Dar nu, era cu neputinţă! 
Îndată ce Deane își dădu seama că Jessica era 
conștientă, faţa lui se înăspri. 

— Aha, Domnișoară Ştie-Tot, când ai să înveţi în 
sfârşit că jungla africană nu e totuna cu câmpia 
englezească dominată de calm? Îți dai seama că ai fi 
putut să te îneci, să te faci zob? Și asta numai din cauza 
încăpățânării tale? 

— Nu voiam să-mi murdăresc încălțămintea, explică 
ea ridicându-se. 

— N-ai încotro! bombăni el după ce se ridicase și o 
ajută şi pe ea să se ridice. Există doar un singur mijloc 
pentru a ajunge la adăpost, s-o pornim pe drumul 
acesta desfundat. 

Jessica făcu un efort lăudabil pentru a înainta. Dar 
era atât de obosită încât aluneca fără încetare şi nu avea 
puterea să-și smulgă bocancii din noroi. Fără tragere 
de inimă, Deane o luă de mijloc pentru a o susţine. 

Ploaia aproape încetase. Dar vântul scutura 
ramurile arborilor, din care apa picura peste capetele 
lor. Jessica dârdâia. 

— Tine-mă strâns, bombăni Deane printre dinţi. 
Ajungem îndată. 

La capătul câtorva minute, zăriră silueta unei 
cabane din bârne construită la marginea cărării. 
Acoperișul era făcut din frunze de bananier și nu avea 
nimic în comun cu bungaloul confortabil la care 
sperase tânăra. Cu o lovitură de picior, Deane 
deschise ușa. Un miros de mucegai și de praf le intrară 
în nări. Adăpostul era întunecat, dar Deane cunoștea 
locurile. Pe pipăite, dădu peste o cutie de chibrituri şi 
aprinse o lampă cu petrol atârnată de o grindă. Ceea 
ce dădu la iveală lucirea pâlpâitoare nu avea cum să-i 

ridice moralul Jessicăi. Exista un pat de campanie cu o 
saltea subțire, şi două etajere pe care zăceau niște 
bidoane de kerosen goale și niște saci vechi. Intr-un 
ungher se găsea o stivă de lemn. 

— Şemineul lipsește, explică Deane adunând un braţ de 
lemne, dar o să aprind focul în faţa ușii ca să te încălzești. 

Pe un strat de ierburi uscate, el aşeză butucii. O 
clipă mai târziu, flăcările trosneau, făcând adăpostul 
mai puţin sinistru. 

— Scoate-ţi hainele ude, ordonă Deane văzând că 
Jessica stă nemișcată. Mă duc să iau pături şi schimburi 
uscate... Ei, haide, fă mişcare, altminteri ai să răcești. 

— Aştept să rămân singură! îi zise ea pe un ton arțăgos. 

Când reveni, găsi ușa întredeschisă. 

— Am adus cafea. Infășoară-te în cuvertura asta și 
vino să te încălzești la foc. 

Prin ușa întredeschisă, el îi întinse o cuvertură. 
Jessica se acoperi cu ea cum putu mai bine. Apoi ieși 
afară şi se așeză pe o grămadă de surcele pregătite de 
Deane special pentru ea. In timp ce ea își savura 
cafeaua caldă încă, Deane aruncă lemne pe foc și își 
puse valiza în cabană. 

— Tu nu bei cafea? 

— Mai târziu, răspunse el fără s-o privească. Acum, 
mă duc în mașină să mă schimb. 

El se îndepărtă cu pași mari. Oare ce mai făcuse ea 
ca să-l indispună în felul acesta? 

— Deane, strigă ea cu o voce gâtuită înainte ca el să 
dispară, nu... nu e nici un... pe... pericol? Vreau să 
zic... din cauza animalelor acestora care mişună...? 

— Dacă nu te îndepărtezi de foc, nu păţești nimic. 

Când rămase singură, Jessica simţi o toropeală 
plăcută punând stăpânire pe ea. Amintirea spaimei 
începea să se topească. Pătura o cam zgâria, dar 
răspândea o căldură plăcută. Deodată îi trecu prin 
minte o idee. De ce să se mulțumească ea cu acest 
veșmânt provizoriu, când valiza ei era în cabană? 

Intră grăbită și închise ușa în urma ei. Era ferm 
hotărâtă să apară îmbrăcată ca o femeie, măcar pentru 
a-şi dovedi că acest lucru era posibil chiar și în străfun- 
dul junglei africane. 

— Am dat peste o sticlă de coniac în trusa de far- 
macie, îi strigă Deane, la întoarcere, prin ușa 
adăpostului. Are să ne prindă bine. Vino să stai cu 
mine. 

Părea a fi într-o dispoziţie cât se poate de bună. 

— Îndată, răspunse Jessica. 

Tocmai destupa sticla în clipa când ea ieși din 
adăpost. Se duse lângă el pentru a se așeza. Oare 
foşnetul mătăsos al veșmântului ei îl făcu să ridice 
ochii? El o contemplă timp de câteva clipe cu o 
înfățișare complet uluită... 

Ea îşi pusese un halat de culoarea piersicii, cu bor- 
dură de broderie englezească, lăsând să se vadă cămașa 
de noapte albă, cu floricele roz în jurul gâtului. 
Picioarele ei se ascundeau în papuci de casă pufoși. 

Dar foarte curând, își reveni și privirea lui redeveni 
de nepătruns. 

— Unde naiba crezi că te afli? se răsti el. La Ritz, cumva? 
Ne aflăm în jungla africană, îmi bat gura de pomană... 

— Îmi dau seama perfect, închipuie-ţi, îl întrerupse 
ea privind în jurul ei cu un aer plictisit. Dar asta nu 
înseamnă că sunt obligată să mă îmbrac ca o 
locuitoare a junglei. 

Scuturându-și părul strălucitor cu un gest de dis- 
preț, ea se aşeză cu calm pe grămada de lemne. 

Cu ochii aţintiţi la sticla de coniac, Deane îi porunci: 

— Fă-mi plăcerea și schimbă-te imediat de hainele 
astea grotești! 

— Ce-mi propui să îmbrac? întrebă ea cu glas 
mieros. Nu am decât haine din astea. Tinuta mea de 
luptător de gherilă e udă leoarcă. Nu mai am altceva 
decât pătura... 

El nu răspunse. Ea câștigase deja un punct. Fără să 
spună nimic, el îi întinse un păhărel de alcool. 

Jessica îl privea cu ochii pe jumătate închiși. S-ar fi 
cuvenit să se simtă învingătoare pentru că de data asta 
avusese ultimul cuvânt. Dar, ciudat, ea încerca un soi 
de insatisfacţie. De ce se purtau ei ca doi străini? In 
definitiv, ea era practic logodită, şi Deane urma să se 
întâlnească cu prietena lui, Carla... Dar era acesta un 
motiv pentru a păstra o tăcere ostilă? De ce se purta 
Deane astfel? Era vina ei oare că se aflau blocaţi în 
plină junglă și că ea a trebuit să se imbrace cu cămașa 
de noapte? 

O plictiseală subită puse stăpânire pe ea. Ziua 
fusese lungă. Și lupta aceasta împotriva naturii 
dezlănţuite îi dăduse lovitura de graţie. Patul de 
campanie precis era lipsit total de confort, dar oricum 
era mai bun decât culcatul pe jos. 

Deane întinsese o pătură lângă foc. După ce-și ter- 
mină coniacul, intră în adăpost ca să ia lemne. Jessica 
se întinse, era ora de culcare. De altfel, ea începea să 
nu se mai simtă în siguranță. Un vânt ușor mișca frun- 
zişul. Dar era vântul? Cu cât fixa împrejurimile, cu atât 
se încredința că mișcarea tufelor era nefirească. 
Atenţia ei fu atrasă brusc de strigăte răgușite, gemete, 
de foșnete alarmante. 

Ingrozită, se ridică și o luă la fugă până la cabană cu 
groaznica impresie că este urmărită de toate fiarele 
sălbatice din Rwanda... 

Când să pună piciorul în prag, simţi că cineva o 
prinse de poalele halatului. Sângele îi înghetă în vine. 
Se zbătu zadarnic să scape. Începu să urle din răsputeri. 

În adăpost se auzi un Zgomot înfundat. 

Surprins, Deane scăpă lemnele din brațe. 

— Ajutor, Deane, ajută-mă! gemu ea cu glas gâtuit 
de spaimă. 

Fl ieşi în goană din refugiu iar ea se prăbuși în 
braţele lui, tremurând ca o frunză. 

— Nu mă mai pot mișca. Un leopard și-a înfipt colții în 
cămașa mea de noapte. Oh, Deane, salvează-mă , te implor! 

Fără să-i dea drumul, aruncă o privire curioasă 
peste umărul ei și se aplecă pentru a o elibera. 

— Leopardul tău seamănă teribil cu un ciot de lemn 
ieșit din perete. Tinuta asta vaporoasă umflată de vânt 
a fost agățată în trecere... 

Inima Jessicăi bătea încă puternic. I-a trebuit ceva 
timp ca să înţeleagă că vântul și imaginaţia ei îi juca- 
seră o festă... 

— Păi... eu... eram convinsă că... se bâlbâi ea, jenată la culme. 

Deane zâmbi fără a da semne că vrea să-i dea dru- 
mul. Până să îmbrace veșmintele de noapte, ea se stro- 
pise din belșug cu talc parfumat cu magnolie și 
mirosea tulburător. Deane își plecă fruntea. Jessica îi 
întâlni privirea. Ea crezu că citește în ochii lui un soi 
de beţie, o emoție neașteptată care ameninţa să-l 
copleşească. Dar asta nu dură decât o clipă. Cu o 
exclamaţie exasperată, o îndepărtă de el. 

— Asta are să te înveţe minte să nu mai porţi o 
lenjerie ridicolă în plină junglă! De la o ființă ca tine te 
poti aştepta la orice... la tot ce este mai rău. 

— Unde... unde te duci? îl întrebă ea văzându-l că 
strânge pătura. 

— La mașină. Noapte bună. 

— Credeam că o să dormi lângă foc... murmură ea 
cu glas plângăreț. 

Fără să răspundă, el se îndepărtă. 

— Deane, scânci ea, și dacă sunt animale feroce prin 
împrejurimi...? 

— Inchizi ușa, replică el cu glas sacadat. Te zăvorăști 
pe dinăuntru. 

Jessica nu așteptă să i se spună de două ori. Ea nu 
înțelegea schimbarea bruscă de atitudine a lui Deane. 
Dispreţul și ranchiuna îi smulseră lacrimi. 


122 


n ps = -= . PRR T A e m Pap poa 
TEMA L AE TA LR PAD 


“n 


R Preia za 


Capitolul 9 


In ciuda supărării ei, Jessica adormi foarte repede. 
Un soare strălucitor care răzbătea prin geamurile 
prăfuite o trezi. Trebuia să fie târziu. Auzind zgomot în 
jurul cabanei, ea se sculă, își puse la iuţeală halatul și 
deschise ușa, roșie de somn, cu părul zburlit. 

Deane era acolo. Jessica simţi că păleşte văzându-și 
hainele kaki atârnate cu grijă pe ramurile copacilor în 
bătaia soarelui. Aseară le lăsase grămadă afară după ce 
se schimbase. Dar aparent, ele păreau că îi amenință 
din nou pretioasa feminitate... 

Cu siguranţă, Deane nu stătuse degeaba, căci Land 
Rover-ul era parcat în fața adăpostului. 

— În timp ce tu ai dormit douăsprezece ore în șir, 
explică el, am reușit să scot mașina din noroi. Vom 
pleca imediat ce va fi posibil. Micul dejun este gata. 

Se vedea cât de colo că e grăbit. Jessica își făcu timp 
să respire cu plăcere aerul proaspăt și înviorător 
înainte de a lua loc pe stiva de lemne. Cenușa focului 
era încă fierbinte. Deane trebuie că a avut grijă de el 
toată noaptea, pentru a îndepărta animalele. Pământul 

care încă mustea de apă emana o anume umiditate. Chiar 
dacă era soare, căldura degajată de tăciuni era binevenită. 
Dar foarte curând, Deane îi răspândi cu piciorul. 

— Trebuie să-ți duc valiza la mașină. Pune-ţi ţinuta 
de călătorie. 

Pentru cazul în care ea ar fi avut îndoieli privind sen- 
sul acestei expresii, el desprinse hainele, apucă bocancii 
spălaţi meticulos și-i depuse la ușa adăpostului... 

Fără să se grăbească, Jessica termină de mâncat, și 
numai după aceea intră să se îmbrace. In trecere smulse 
hainele din mâinile lui Deane. Ochii ei verzi lucind de 
mânie întâlniră o clipă privirea albastră plină de o ironie 
dulce. Invinsă şi enervată la culme, ea trânti cu putere 
ușa. Un sfert de oră mai târziu, erau pe drum. 

După un moment, Jessica întrebă: 

— Nu cumva trebuia să fim aproape de Diringa? 

— Am trecut de sat, răspunse Deane. Am hotărât să 
scurtez călătoria. Ai adunat destule informaţii despre 
copiii susceptibili de a fi sponsorizaţi, și ai văzut destule 
din realizările noastre ca să-ţi faci o părere despre ceea ce 
se face în district. Poţi să îţi continui lucrările la Andawa. 

Jessica, disperată, ar fi putut să-și impună autori- 
tatea, dar nu-i ardea de asta. Nu era nimic mai descu- 
rajator decât sentimentul de a se ști inutilă și chiar 
nedorită. Evident, Deane nu ţinea să prelungească 
această călătorie care ar fi trebuit să dureze încă trei 
zile. In ciuda oboselii sale, tânăra ar fi continuat 
bucuroasă, dar însoţitorul ei părea grăbit s-o 
regăsească pe scumpa lui Carla... 

Ajunseră la Andawa la începutul după-amiezii. Satul 
era mai răsărit decât cele precedente. Colibele de 

formă conică se ridicau în mijlocul peticelor de pământ 
cultivate cu grijă și îngrădite cu tufe de bambus. 

Antena Intermond-ului pentru zona de nord a țării 
se găsea pe o ridicătură uşoară la o margine a satului, 
în apropiere de o misiune engleză. Aceasta se com- 
punea din căsuțe cu acoperiș din paie, grupate în jurul 
unui loc cu pământ bătătorit plantat cu palmieri, unde 
umblau niște câini înfometați. 

Apucând valizele, Deane o conduse pe Jessica spre 
o clădire de tip vagon care dădea spre veranda 
inevitabilă. Erau acolo vreo zece camere. Fiecare 
locuinţă avea intrare separată, iar în interior era o 
curățenie impecabilă. 

— Te sfătuiesc să te instalezi în liniște, sugeră Deane 
în timp ce așeza bagajele pe pământ. Toată lumea era 
plecată. Dacă ai nevoie de ceva, camera mea este la 
capătul clădirii. 

Cea a Jessicăi fiind a treia, exista o distanță bună 
între ei. 

După ce și-a pus lucrurile în ordine, ea se grăbi să 
facă duș. Era atât de plăcut să scape de praful și de 
transpiraţia din timpul călătoriei! După ce-și spălă 
părul, îşi pili unghiile, le lăcui și se instală pe verandă. 
Se uită cu un aer distrat pe revistele aflate în camera 
sa, dar îi venea greu să se concentreze. 

La asfintit, un zgomot de mașină rupse tăcerea. 
Tânăra știa că personalul aflat la post în Andawa era 
compus din învățători și responsabili agricoli rwan- 
dezi, şi bineînțeles de câțiva europeni, din care unii, 
precum John Turner, erau prezenţi în satele de mai 
mică importanță. 

Jessica rezista ispitei de a îmbrăca o rochie. Nu-i 
păsa câtuși de puţin de opinia lui Deane, dar ea se afla 
totuși în inspecţie oficială. Poate că ţinuta regulamen- 
tară i-ar fi atras mai multă consideraţie. 

Deane veni s-o ia ca s-o ducă la clădirea situată ceva 
mai departe. 

— Asta e cantina locală, anunţă el pus pe glume. 
Bucătărie indigenă. Nu prea te bucuri. Lasă, că ai să 
scapi cu viaţă 

Cu inima bătând, Jessica zâmbi. Oare Deane rede- 
venise o ființă omenească? Tensiunea care domnise 
între ei pe toată durata călătoriei devenise insuporta- 
bilă pentru el? 

Pe terasa de pământ bătătorit aflat în faţa cantinei, ea 
făcu cunoștință cu mai mulţi învăţători rwandezi, tineri 
în mare parte, care se străduiau cu devotament să le 
insufle cunoștințe elementare micutilor lor compatrioți. 

Jessica discuta cu Chantal Owolodu, o femeie hutu 
seducătoare, deosebit de graţioasă, care răspundea de 
educaţia fizică în școli, în clipa când răsună un strigăt. 

— Deane! 

Un vehicul frână brusc. O siluetă gingașă, aureolată 
de păr blond, țâșni din aceasta și veni în grabă spre ei. 

— Ti-am recunoscut Land Rover-ul! Ai sosit de mult? 

Gâfâind, tânăra se aruncă în braţele lui Deane care 
o strânse la piept surâzând. 

— Suntem aici de la începutul după-amiezii. 

Ea își ridică chipul gingaș către cel al lui Deane pe 
care îl sărută cu tandrete, spre marea dezamăgire a 
Jessicăi, sfâșiată de o gelozie inexplicabilă. 

Ca printr-un acord tacit, ceilalți se retrăseseră 

înăuntru. Dar Jessica nu se putea retrage înainte de a 
fi prezentată noii-venite. Continuând să-și țină brațul 
pe după talia acesteia, Deane se hotărî în sfârșit. 

— Carla, ţi-o prezint pe miss Jessica Seymour, de la 
biroul nostru din Londra. A venit aici în inspecţie. 
Andawa este ultima sa etapă. 

— Bună ziua, miss Seymour, spuse Carla cu un 
surâs călduros. Am auzit de dumneavoastră și despre 
ceea ce aţi realizat la antena din Kigali. 

— E un nimic în comparaţie cu tot ce faceţi voi, rec- 
tifică amabilă Jessica. 

— Cum s-au desfășurat negocierile cu Jim Bennet? întrebă 
Carla uitându-se la Deane cu ochii ei frumoși, albaștri. 

Va să zică tânăra pedagogă cunoștea secretul aces- 
tor tratative! Jessica simţi o înțepătură în inimă. 

— Cât se poate de bine, replică Deane. EI s-a zbătut 
ca un diavol, însă eu mi-am atins scopul. 

— Mă bucur mult! exclamă Carla. Bănuisem eu 
ceva... Ieri am fost la Jmala, și s-a zvonit că... 

Pe când flecărea pe nerăsuflate cu Deane, Jessica 
avea timp să studieze chipul fermecător al colegei sale, 
îmbrăcată într-o seducătoare ţinută kaki, suplă și 
spălăcită. Ea aruncă o privire deprimată la oribila ei 
îmbrăcăminte verde-măslinie... 

Ea îi urmă pe Deane și Carla în interiorul cantinei, 
dar îi lăsă pentru a merge să se întâlnească cu Chantal 
Owolodu, aflată lângă o fereastră. Iși petrecu prânzul 
ascultând problemele întâlnite de tânăra monitoare de 
educaţie fizică în exerciţiul funcţiunilor sale, pe când 
Deane Bradburn cina împreună cu Carla în cealaltă 
extremitate a încăperii. 

Către ora nouă, Jessica își luă rămas-bun și se retrase 
în camera ei. Se culcase deja când cineva bătu la ușă. 

— Pot să intru? zise vocea melodioasă a Carlei. 

— Bineînţeles, răspunse Jessica din pat. 

Tânăra intră și privi cu jind la cămașa elegantă de 
dantelă a colegei sale. 

— Au trecut secole de când nu mi-am mai permis 
luxul de a îmbrăca o cămașă de noapte, spuse ea cu un 
zâmbet în colțul gurii. Pe aici, dormim îmbrăcați 
atunci când suntem la drum. Când ai norocul să dai de 
un adăpost, te strecori într-o pijama de stambă care nu 
are nimic feminin! 

— Nu mă aşteptam deloc să găsesc o fată ca dum- 
neavoastră pe meleagurile acestea, declară cu sinceri- 
tate Jessica. 

Carla începu să râdă. 

— Vocaţia este un lucru imprevizibil. Părinţii mei 
locuiesc în Devon, într-o casă frumoasă, printre 
mobile și bibelouri nepreţuite. Iar eu, mă ocup de 
acești micuţi rwandezi de parcă ar fi copiii mei. 

— Vă iubiţi cu adevărat munca, nu-i așa? întrebă 
Jessica, un pic uimită să citească pe chipul însufleţit al 
interlocutoarei sale un entuziasm umbrit de o tristeţe 
imperceptibilă. 

— Oh, da, răspunse tânăra suspinând adânc. Dar 
îmi doresc să pot realiza mai mult. Ceea ce izbutește să 
realizeze Intermonde nu este decât o picătură într-un 
ocean. Când văd toate aceste nevoi care trebuie 
satisfăcute, mă simt groaznic de frustrată. 

— Contribuţia dumneavoastră este deja fantastică, 
zâmbi Jessica. Directorul vă apreciază enorm. 

— Deane este cel mai bun șef din câţi există, 
recunoscu Carla suspinând, dar el refuză să admită că 
programul Intermonde este insuficient într-un colţ de 
lume atât de sărac ca acesta. 

Asemeni tuturor tinerilor, Carla dorea să precipite 
lucrurile, când de fapt era nevoie de un termen lung 
pentru a duce la bun sfârșit această sarcină. Nu se 
poate trece fără urmări neplăcute de la Evul Mediu la 
secolul XX... Dar Jessica o înţelegea perfect. 

— Sunteţi cunoscută ca un cal breaz în district, 
după cât mi s-a spus. Lucrul acesta vine în sprijinul 
dumneavoastră... 

— Așa este, recunoscu Carla cu un surâs dezamăgit. 
Dar uneori, aș vrea... 

Cu o ridicare fatalistă din umeri, ea se întrerupse: 

— N-am să vă plictisesc cu problemele mele, miss 
Seymour! spuse ea ca pentru a se scuza. 

— Spune-mi Jessica! sugeră tânăra ispectoare. Ştiu 
foarte bine ce simţi. Nu uita totuşi că Intermonde 
joacă un rol crescând în această ţară. De altfel, e 
bine cunoscut că picătură cu picătură se face lacul 
mare... 

— Fără îndoială, nu sunt făcută pentru a fi a cincea 
roată la căruţă, răspunse Carla cu o ușoară 
amărăciune. Mi-aș dori să fiu zână, să transform orice 
printr-o atingere cu bagheta fermecată... Trebuie să te 
las. Mai am de terminat un studiu despre manualele 
școlare. Noapte bună, Jessica. 

— Noapte bună, Carla, și mulţumesc pentru vizită. 

Jessica a adormit cu greu. Ea nu se putea abţine să 
n-o asocieze pe Carla cu Deane. Oare nu se devota el 

cu trup și suflet pentru o cauză dreaptă? Deane și 
Carla... Oare nu erau ei destinati unul altuia? 


ee 


În zilele următoare, Jessica n-o întâlni deloc pe 
Carla. Ea însăși era prinsă cu sarcinile administrative. 
Trebuia mai ales să aducă la zi rapoartele. 

Aceste treizeci și șase de ore petrecute cu Deane în 
singurătatea junglei africane vor rămâne întipărite în 
mintea ei pentru totdeauna. 

Totuși, de la sosirea lor la Andawa, Deane îi arăta 
indiferența cea mai absolută şi nu vorbea cu ea decât 
atunci când munca o impunea. Era obligat s-o ia cu el 
în vizită la școlile din regiune. Dar părea că nu 
redevine el însuși decât seara, când cina cu Carla la 
cantină sau când flecărea cu ea pe verandă. 

Jessica avea sentimentul că o prăpastie de netrecut 
o separa de Deane. Slavă Domnului, avea cu ce să se 
ocupe pentru a nu se gândi mereu la asta... 

Intr-o după-masă, preferă să accepte oferta lui 
Chantal de a o însoţi decât să se învârtească fără rost 
prin cameră. Graţie unui interpret, ea petrecu mai 
multe ore stând de vorbă cu copiii, vizitând cartierele 
indigene și documentându-se în privința obiceiurilor 
și tabuurilor acestei lumi mici și izolate, ceea ce, în alte 
împrejurări, ar fi încântat-o. 

Dar ea se simţea deprimată, dezamăgită. Vitalitatea 
și optimismul păreau că au abandonat-o. In mintea ei 
se învălmășeau sentimentele contradictorii pe care nu 
izbutea deloc să și le explice. 

Capitolul 10 


Când cobori din mașină în acel loc mărginit de 
palmieri, Jessica resimţi o tulburare nedefinită. Totuși, 
nimic nu se schimbase. Soarele care scăpăta deja spoia 
construcţiile cu o lumină roșiatică. Cu coada între 
picioare, nişte câini slabi rătăceau peste tot, şi câţiva 
copii se tăvăleau cu plăcere prin praful roșu. 

Deane veni spre ea. Și el părea diferit. Dar acesta 
nu era oare un efect al închipuirii ei? Faţa lui îi părea 
mai palidă ca de obicei și zâmbetul îi era mai crispat. 

— Cum s-a desfășurat după-amiaza ta? Dispui de 
toate informaţiile dorite pentru a completa dosarele 
deja supraabundente destinate sediului social? 

— Pionii nu trebuie să uite că regii și nebunii sunt 
hotărâtori, răspunse ea cu un zâmbet trist. li 
disprețuiești pe birocraţi, dar ei sunt cei care decid 
politica de urmat. 

O scurtă lucire licări în ochii albaștri. Jessica tocmai 
voia să-și continue drumul, însă Deane o apucă de braţ. 

— Așteaptă o clipă. 

— De ce? Ai să-mi reproșezi ceva? S-ar fi cuvenit să-ţi 
cer permisiunea de a o însoţi pe Chantal? 

— Eşti liberă, răspunse el cu calm... Nu, eu... eu 
doream numai să te avertizez că... cineva vrea să te 
vadă. 

— Să mă vadă? se miră Jessica, ușurată. 

Ea înţelegea acum motivul aerului straniu al lui 
Deane. Scott trebuia să fi sosit, și Deane se temea că el 
îşi neglijează munca din cauza ei... Atenţia ei fu atrasă 
pe neașteptate de mai multe persoane ieşind din can- 
tină. O siluetă familiară se desprinse din grup... și 
întinse braţele spre ea. 

— Raza mea de soare! 

— Irving! exclamă ea cu uimire înainte de a se arun- 
ca de gâtul lui cu o mișcare automată. Dar... șopti ea 
gâfâind, de unde știai că mă aflu aici? 

— La Kigali mi s-a spus că ești în sector, răspunse 
Irving luând-o de mijloc. Am luat avionul în direcţia 
Himbu, am închiriat o mașină cu şofer şi mi-am încer- 
cat norocul. 

Se îndreptară spre verandă. 

— Deane s-a arătat cât se poate de ospitalier, con- 
tinuă el. Mi-a dat o cameră. După duș, mă simt în plină 
formă. 

— A trebuit să punem prelata peste berlina străluci- 
toare a lui Irving. In entuziasmul lor, tinerii săteni sunt 
în Stare să o pună pe butuci. 

Deane surâdea, dar Jessica îi simţea încordarea. 
Această sosire inopinată deranja rutina. 

— Bună seara! exclamă Carla care tocmai ieșea din 
camera sa. Ce se întâmplă? 

— Ți-l prezint pe Irving Fenway, logodnicul Jessicăi, 
explică Deane. El a luat avionul de Kigali și a venit 
după noi la Andawa cu mașina. 

— Bravo, domnule Fenway! spuse Carla strângându-i 
mâna. Și eu am făcut drumul acesta. Nu e ușor. 

— Un Fenway nu se dă bătut niciodată, îi asigură 
Irving, cu un râs contagios. Dacă mă împotmoleam pe 
drumeagurile pe jumătate prăbușite, astăzi n-aş fi mai 
ajuns aici! Nu-i așa, raza mea de soare? încheie el 
strângând-o cu putere la piept pe Jessica. 

— E timpul să cinăm, anunţă Deane. Ce-aţi zice să 
mă urmaţi la cantină? 

— Excelentă idee, aprobă Jessica cu o veselie un pic 
cam forțată. 

Deane alese o masă lângă bar. Pe când bea un 
lichior de mentă cu apă, Carla nu-și mai putea 
ascunde curiozitatea. 

— Cunosc împrejurările terenului de aviaţie din 
Himbu, îi explica ea lui Irving. E un deșert. Cum naiba 
ați reușit să găsiți acolo maşină și şofer? 

— Am întâmpinat greutăți, zâmbi Irving. Am flutu- 
rat niște dolari pentru a trezi interesul băștinașilor și 
m-am folosit de tot farmecul meu pentru a convinge o 
echipă de savanţi care lucrau prin împrejurimi să-mi 
împrumute berlina lor, un Buick nou-nouţ și pe ṣo- 
ferul lor. 

— Trebuie să fi cheltuit o groază de bani, observă Carla. 

— Acesta este felul în care tratez eu afacerile, 

răspunse Irving cu un zâmbet, și credeti-mă, este cea 
mai bună metodă. Nimeni şi nimic n-a putut să-l oprească 
pe Fenway Tornadă, așa cum sunt poreclit acasă. 

— Jess trebuie să fie flatată... Să-și vadă prietenul 
venind cu un asemenea echipaj splendid... gata să se 
ruineze de dragul ochilor ei frumoși... Este exaltant... 
Deși locul acesta nu oferă ceva ideal pentru un inter- 
ludiu sentimental. 

— Nu-mi displace atmosfera aceasta de singurătate, 
replică Irving privind grinzile cioplite grosolan care 
susțineau acoperișul din fruze de bananier. În afară de 
asta, mă străduiesc mereu să îmbin utilul cu plăcutul. 
Akangogo nu este departe de aici, cred. Într-un sat de 
lângă fluviu, am un protejat și aș dori să aflu ce pro- 
grese a făcut. 

— Nu știam că sunteţi unul din sponsorii noștri, 
izbucni Carla cu însufleţire. În cazul acesta, faceţi 
parte din marea noastră familie! 

— Familia mea se întinde în toată lumea, sublinie Irving 
cu mândrie. În Africa, în India, în Orientul Mijlociu... 

Distrată, Jessica își contempla logodnicul. Cu 
tenul său rumen, părul răsfirat și abdomenul de 
chefliu, el părea să aibă mai mult de treizeci și cinci 
de ani. Desigur, ea nu l-a considerat nicicând 
irezistibil. Dar în seara asta, în ţinuta lui de safari nou- 
nouță, îi părea de o jovialitate şi de o exuberanţă 
neobişnuite. 

La masă,Carla îl îndemnă pe noul-venit să vor- 
bească despre călătoriile lui de afaceri prin lume și de 
numeroasele lui sponsorizări. 

Dintr-o dată, Jessica se simţi îndepărtată. Din 
fericire, Deane se întoarse spre ea și conversă 
îndelung. 

Imediat după cină, Irving se întinse și declară că 
pică de somn. Luând-o pe Jessica de mijloc, el o duse 
afară. Ajuns pe verandă, o strânse la piept. 

— Eşti fericită că mă vezi, scumpa mea? 

— Bineînţeles, Irving, surâse ea lăsându-se 
îmbrăţișată. 

— Te găsesc schimbată, spuse el după un moment. 
Eşti mai feminină... mai tulburătoare... 

Surâsul Jessicăi dispăru. 

— Sunt obosită, asta e. Mi-am petrecut după-amiaza 
chestionând câţiva rwandezi cu ajutorul unui inter- 
pret. E obositor. 

— Nu ești făcută pentru meseria asta. Locul tău 
este la birou. Dar, chiar şi în această ambianţă 
neobișnuită, te găsesc mai seducătoare ca 
oricând... 

— Cum, în ţinuta asta imposibilă? Glumești! 

— Deloc! Fructul este cu atât mai îmbietor cu cât 
este mai greu de ajuns la el... 

— Cu... atât mai îmbietor? se bâlbâi Jessica, luată pe 
nepregătite. N 

— Nu ţi-e clar? Imbrăcată astfel, eşti în armonie cu 
această regiune sălbatică, cu farmec subtil... 

— În cazul acesta, o să-mi pun mâine seară 
rochia cea mai sofisticată pe care o am, îl ameninţă ea, 
un pic derutată de aceste aluzii puţin obișnuite din 
partea lui Irving. 

— Până atunci, o să mă culc, anunţă el căscând fără 
reţinere. Pe mâine, raza mea de soare. Vom face 
cunoștință cu tânărul Rufus... 

— De acord. 

O dată ajunsă în cameră, Jessica se simţi invadată 
de o neînţeleasă oboseală, atât spirituală cât și fizică. 
Nu era târziu. Cu efort, ea se apucă să termine darea 
de seamă. Insă mintea îi umbla hai-hui. Oare Deane și 
Carla erau tot la cantină, sau preferaseră să se 
instaleze ca de obicei, pe şezlongurile de la capătul 
verandei? 

Către ora unsprezece, ea lăsă stiloul jos. Liniştea 
domnea în împrejurimi. Toţi păreau să doarmă. Ea 
voia să se culce, când o voce o făcu să tresară. 

— Am văzut lumină. Nu te deranjez? 

Era Carla 

— Deloc. Hai, intră. 

Refuzând scaunul oferit de Jessica, vizitatoarea 
începu să se plimbe în lung și-n lat. 

— Ia spune-mi, ce impresie îţi face că îl ai pe iubitul 
tău în preajmă, și nu la mii de kilometri depărtare? 

— Dacă aş crede că Irving a înfruntat fiarele sălba- 
tice și mlaștinile doar pentru a mă întâlni, răspunse 
Jessica cu umor, aș fi profund impresionată. Dar știu 
că e interesat de micul său protejat necunoscut. 

— Nu-i chiar atât de rău, cred! izbucni Carla cu 
vehemențţă înainte de a relua pe un ton ușor ezitant: 
Dacă am înţeles eu bine... nu ești logodită oficial...? 

— Irving este mereu pe drumuri, explică Jessica. 
N-am putut să fixăm o dată. 

— Este atât de bogat pe cât pare? 

Jessica începu să râdă. 

— Este, răspunse ea în timp ce aranja masa. Nu-și 
face griji din pricina banilor! Vrei un pic de cafea, 
Carla? A mai rămas în termosul pe care l-am luat cu 
mine în după-amiaza asta. 

— Nu, mulțumesc. Mă duc. E groaznic de târziu. 

Ea dispăru, lăsând-o pe Jessica un pic nedumerită 
în legătură cu adevăratul motiv al acestei vizite ful- 
ger... 

In ziua următoare, Deane merse împreună cu ei să-l 
viziteze pe Rufus. Irving s-ar fi deplasat în berlina lui, 
însă directorul se opusese, pretextând că acest lucru 
risca să-l impresioneze pe copil. Micutul Rufus a fost 
totuși uluit de această vizită neprevăzută. El nu primise 
scrisoarea de la Irving care-i anunţa sosirea. Dar timi- 
ditatea lui se risipi destul de repede. El își încântă 
sponsorul cu engleza lui excelentă și servi chiar ca 
interpret între părinţii săi și Irving, cu o vizibilă 
mândrie. 

Acesta îi adusese un mic calculator de buzunar, 
explicându-i cum să-l mânuiască. Jessica socoti 
cadoul destul de surprinzător. Irving susţinu că va 
face din copil cel mai deștept băiat din sat. Oricum, 
părea fascinat de taste și de cifrele verzi care 
licăreau. 

La întoarcerea la Andawa, întunericul aproape că se 
lăsase. Mai obosită decât ar fi dorit să recunoască, 
Jessica se regăsi cu bucurie în mica ei încăpere. Zăbovi 
îndelung sub duș înainte să-și pună furoul de mătase 

de culoarea șampaniei, cam decoltat. Dar ea se temea 
de serata care o aștepta. Socotea că Irving va exploda 
de vitalitate, de cordialitatea lui cam zgomotoasă, de 
exuberanta lui fizică. 

Spre marea surpriză a întregului personal, Carla 
apăru la cantină extrem de elegantă, într-o bustieră 
albă, lăsând vederii umerii ei rotunzi și frumoși, și 
fustă de tafta neagră, foșnitoare. 

— Asta este ţinuta mea numărul unu cu care îi 
farmec pe fucționarii rwandezi care vin din când în 
când pe aici. 

— Eşti absolut adorabilă, o asigură Deane sărutând-o 
pe vârful nasului. 

— Parcă am fi într-un cabaret ultra elegant, adăugă 
Irving care o ţinea pe Jessica de mijloc. 

În timpul cinei, Irving vorbi despre vizita făcută 
protejatului său. Subiectul fiind drag Carlei, ea îi 
acordă o atenţie susținută. 

După terminarea mesi, Irving nu mai zăbovi. 
Jessica a fost oarecum surprinsă de asta. In schimb, 
ea fusese luată pe nepregătite de săruturile înfocate 
cu care el o acoperi, abia ajuns în umbra verandei. 
După câteva clipe, ea se desprinse de el, gâfâind din 
greu. 

— Irving! Nu te-am știut atât de înflăcărat...! 

— Îţi displace cumva atitudinea mea, iubito? spuse 
el frecându-şi obrazul de al ei. 

— Şti... ştiu şi eu... N-ar trebui să aşteptăm până ce 
revenim într-o ţară mai civilizată, pentru a... 

— Nu sunt de aceeași părere, murmură el luând-o 

în braţe. E ciudat cum un astfel de ambient întărâtă 
instinctul cărnii... 

Jessica se crispă. 

— Unde îți sunt bunele maniere, Irving? Nu mă 
obișnuiseși cu un astfel de limbaj! 

— Să fii singur sub stele cu o creatură de vis ca tine, 
raza mea de soare, nu te face să-ți pierzi capul? 

— Mă tem că atmosfera junglei are un efect 
neobișnuit asupra ta... Noapte bună, Irving. 

— Nu intri o clipă la mine? întrebă el bine dispus. 

— Vorbește mai încet! protestă ea cu jumătate de 
glas. Nu suntem singuri, știi. 

Ea zărise într-adevăr două siluete care se 
îndepărtau spre capătul verandei. Nu avea decât o 
dorinţă, să pună capăt acestei scene. 

— Noape bună, Irving, spuse ea cu glas scăzut 
înainte să dispară în camera ei. 

— Nu prea ești amabilă cu mine, oftă el. 

Dar ea îi închise ușa în nas, stinse lumina și se culcă 
îndată. 

A doua zi era sâmbătă. La antena din Andawa dom- 
nea o atmosferă de vacanţă. Copiii satului mestecau 
bucăţi de trestie de zahăr provenind dintr-o recoltă 
experimentală. Umukungu fusese primit de perso- 
nalul de la Intermonde cu onorurile cuvenite rangului 
său. 

După-amiază, fucționarii rwandezi fură de faţă la 
dansurile tutsi, iar mica piaţă era din nou calmă. 

Jessica plecă să se plimbe singură. Incercase să 
lucreze un pic în camera ei, însă ritmul tobelor o călca 

pe nervi. Se cățără pe un dâmb stâncos de unde se 
deschidea o privelişte întinsă asupra savanei și avu 
plăcuta surpriză să zărească o turmă de zebre păscând 
în liniște, cât și o familie de elefanţi cufundată pe 
jumătate în mijlocul unei ferigi imense. La câțiva metri 
mai jos, pășteau niște antilope cu ochi mari și blânzi. 
Dar acest spectacol de o seninătate incomparabilă nu 
izbuti să înlăture povara greu de înțeles care apăsa pe 
inima tinerei. 

In momentul când trecea iar prin faţa cantinei, 
omul de serviciu de la bucătărie o opri pentru a-i 
explica că „ domnul înalt cu pălărie mare“ o aștepta în 
camera lui. Jessica își înăbuși un zâmbet. Era vorba de 
Irving. Pălăria lui imensă îi fascina pe indigeni. 

Hotărâtă să facă un efort pentru a compensa 
răceala ei de aseară, ea decise să-i arate lui Irving ani- 
malele sălbatice. Era un adept convins al fotografiilor 
safari. 

Stătea întins pe pat, cu hainele mototolite. 

— Ce căldură copleșitoare, spuse el ridicându-se cu 
greutate. Un ventilator n-ar face faţă în această 
cocioabă. 

— Ştii, personalul folosește locul acesta numai pen- 
tru dormit. Mai tot timpul și-l petrece afară. Apropo, 
tocmai am văzut de pe o înălțime un spectacol 
încântător, elefanţi, zebre, antilope... Ar trebui să-ţi iei 
cu tine aparatul de fotografiat. 

Dar ideea nu-l atrăgea pe Irving așa cum sperase ea. 

— Poate mai târziu. Mai întâi să bem ceva. 

El se ridică și apucă sticla de pe masă. 

— La ora asta? 

— De ce nu? răspunse el umplând cu generozitate 
două pahare. Astăzi e sâmbătă și camera asta este un 
pic mai intimă decât cantina. 

Jessica nu înțelegea prea bine legătura... Abia își 
înmuie buzele în pahar, pe când Irving îi vorbea cu 
satisfacție despre ultimele sale călătorii de afaceri și 
despre impresia care i-o făcuse orașul Kigali. Când 
socoti că venise momentul potrivit, Jessica sugeră din 
nou ca la plecare să ia și aparatul foto cu el. 

— Animalele sălbatice vor fi întotdeauna în această 
țară, replică el ridicând din umeri. Termină-ţi coniacul, 
ai Să te simţi mai bine după aceea. 

— Dar mă simt foarte bine, ripostă ea punând jos 
paharul cu un gest hotărât. 

— Ei, haide, raza mea de soare, ești încordată ca o 
strună de vioară! 

— Nu înţeleg la ce folosește să beau alcool fără 
motiv! replică ea. 

— Fără motiv... Ba da, scumpa mea, spuse el luând-o 
brusc în braţe. Credeam că ai priceput... Să închidem 
ușa, vrei? Suntem în camera mea, și ce se petrece aici 
nu priveşte pe nimeni. 

— Ce te-a apucat, Irving? protestă ea respingându-l. 
De când ai venit aici ești de nerecunoscut. 

— Eşti mai ispititoare ca oricând, Jess, zâmbi el 
forțându-se fără succes să-i prindă mâna. Nu știu ce te 
face să fii atât de tulburătoare... Și pe urmă, ce poți 
face altceva în acest loc uitat de lume? Fii așadar 
înțelegătoare... 

— Nu suntem pe o insulă pustie, se revoltă fata 
îndepărtându-se rapid spre ușă. 

Ajunsă în pragul încăperii, se întoarse și adăugă cu 
glas glacial: 

— Vom relua discuţia când ti se vor risipi aburii alcoolului. 

— Raza mea de soare, dar... 

— Şi încetează să-mi mai spui astfel, îi lansă ea pe un 
ton dispreţuitor, sună grotesc! 

Din păcate, Deane şi Carla erau instalaţi în 
șezlongurile lor obișnuite. Era imposibil ca ei să nu fi 
surprins frânturi de conversaţie. Deane afişă aerul său 
sarcastic obișnuit. Oare n-o avertizase el de atâtea ori 
pe Jessica în privinţa faptului că climatul avea tendința 
de a-i face pe bărbaţi să uite bunele lor maniere? Și nu 
i-o dovedise chiar el cu îndrăzneală? 

In culmea exasperării, tânăra se refugie pentru a 
regăsi oaza de tihnă a savanei. Antilopele erau tot 
acolo. Mai zări niște păsări marabu cu penaj gri și alb. 
Pe cer se roteau vulturii. 

Amintirea scenei cu Irving o umplea de dezgust. El 
se purtase ca un bădăran dornic să-și potolească 
febra simţurilor... In schimb, cum ar fi reacţionat ea 
dacă i-ar fi arătat tandrete şi consideraţie? Dacă s-ar fi 
arătat blând și iubitor? I-ar fi cedat bucuroasă? 

Se îndoia de asta. De fapt, sosirea logodnicului ei 
nu-i provocase nici o plăcere... Deodată, adevărul o 
copleși. Oare să nu fi ştiut ea încă de când îl văzuse pe 
Irving că nu-l iubea și că nu-l va iubi niciodată? Deane 
pusese stăpânire pe gândurile ei, Deane a cărui 
indiferenţă o tortura. 

Zdrobită de implicaţiile acestei descoperiri, sări în 
picioare și începu să umble ca un leu în cușcă. Asta e, 
îl iubea pe Deane. De multă vreme. Fără îndoială chiar 
de la primul lor sărut. Dar ea se răzvrătise din toată 
fiinţa sa împotriva acestui sentiment care o invadase 
cu șiretenie. In prezent, nu mai putea să ascundă 
adevărul: iubea un bărbat care iubea o altă femeie. 

La gândul acesta , ochii i se umplură de lacrimi. 
Jessica asistase la întâlnirea lui Deane cu Carla în seara 
când sosise la Andawa... și acest spectacol fusese pen- 
tru ea ca o lovitură de pumnal. Dar cum să fie supărată 
pe Deane că admiră acea creatură de vis? Nu erau ei 
oare făcuţi unul pentru celălalt? 

Ea contempla priveliștea fără s-o vadă, printr-o 
ceaţă de lacrimi. Astfel o găsi Deane. Îndată ce-l zări, 
ea întoarse privirea și se prefăcu adâncită în contem- 
plarea unei antilope care tocmai se adăpa dintr-o 
băltoacă. 

— E sâmbătă, știu, spuse el apropiindu-se, dar am 
de completat pentru guvern afurisitele astea de for- 
mulare. Aș vrea ca ele să plece diseară. S-a ivit cineva 
care merge în localitatea Himbu. Ai putea să-mi dai 
lista cu copiii propuși pentru școlarizare? 

— Desigur, răspunse ea, continuând să privească în 
jos. O să le caut imediat. Imi pare rău că te-am oprit 
de la treabă fără să vreau. 

Ea o luă înainte. O credea el răvăşită din cauza 
purtării lui Irving? 

In realitate, numai gândul că nu era iubită de 
Deane o arunca în disperarea cea mai adâncă. 

Perspectiva unei existențe de acum înainte fără sens 
era de netolerat pentru ea. 

Ajungând în locul străjuit de palmieri, ea crezu că 
inima i se oprește în loc. Oare nu era silueta gingașă a 
Carlei, îmbrăcată în alb, care se strecura pe furiș în 
camera lui Irving? 

Șocată, Jessica păli... Printr-un efort de voință, 
reuşi totuși să-și continue drumul ca și cum nu s-ar fi 
întâmplat nimic. O privire scurtă aruncată spre 
însoţitorul ei îi dovedi că şi acesta o zărise pe Carla. 
Deane era palid. 

O însoţi în bungaloul ei. Deschizând ușa, ea își 
dădu seama că tremură. 

— Eu... îţi aduc lista, spuse ea cu glas înăbușit. 
Așteaptă un minut. 

Scotoci cu febrilitate printre lucrurile sale și reveni 
și-i întinse hărţile lui Deane. 

— Mulţumesc. O să transcriu imediat numele. 

Vocea lui era răgușită. Oricum, era la fel de tulbu- 
rat ca Şi Jessica. 

O dată ce rămase singură, aceasta din urmă se 
prăbuși în pat, consternată de descoperire. Irving și 
Carla! Era de necrezut. De ce să se mai mire că Deane 
era doborât de trădarea aceleia pe care o iubea? 


ee 


Zgomotul tam-tamurilor și al dansurilor nu încetă 
toată noaptea. Jessica cină singură la cantină. Carla și 
Irving comandaseră de mâncare în camera lor. Deane 

nu apăru. Fără îndoială că termina de completat for- 
mularele. Jessica se culcă imediat și își ascunse capul 
în pernă pentru a-și înăbuși suspinele. 

Duminică, Irving și Carla rămaseră închiși toată 
ziua în cameră. In ziua următoare, Land Rover-ul 
Carlei era parcat tot sub palmieri. Irving trebuia să 
plece marţi. In ziua aceea când Jessica se întoarse din 
inspecţie, Irving făcea ultimele verificări la mașina 
lui. 

Cu un aer ștrengar, veni înaintea ei. 

— Ei bine, Jess, presupun că trebuie să ne spunem 
adio... 

— Probabil, replică ea pe un ton liniștit. 

— Lucrurile nu s-au petrecut aşa cum era de aștep- 
tat, adăugă el râzând jenat. Dar e mai bine că am 
descoperit adevărul la timp. 

— Absolut. 

EI îi întinse mâna pe care ea o strânse cu indife- 
rentă. Cum Carla sosea cu valiza, Jessica se îndepărtă 
rapid. Era în camera ei de câteva minute când Carla 
bătu la ușă. 

— Jessica, îmi pare rău, murmură ea. 

— Nu-ţi face griji. 

— Luăm avionul până la Kigali și de acolo vom 
zbura spre Cape Town, reluă ea cu glas mai ferm. 
Acolo ne vom căsători. 

— Ei bine, dar știu că nu v-aţi pierdut timpul! 
exclamă Jessica neputând să se abţină. 

— Așa este, între noi doi există afinități neașteptate. 
Cred că nu ne înșelăm. 

— Îţi doresc să ai dreptate. 

— Jess, înţelegi, continuă Carla pe un ton pătimaș, 
să mă căsătoresc cu un bărbat atât de generos, aș 
putea deveni atât de utilă! Sunt atâţia neajutoraţi în 
lume care au nevoie să fie sprijiniti. În loc să-mi pierd 
timpul pe drumurile astea impracticabile, am posibili- 
tatea să înfăptuiesc minuni datorită lui Irving. 

„Și asta este iubire? dorea cu ardoare să-i spună cu 
voce tare Jessica. E iubire adevărată? Ca aceea pe care 
ti-o poartă Deane? Ești până îtr-atât de încântată de 
concepţiile umanitare ale lui Irving încât să respingi 
cu bucurie în suflet un sentiment atât de nobil?“ 

Dar asta n-o privea pe ea. 

— Ce crede Deane despre asta? întrebă ea totuși, 
îndemnată de curiozitate. 

— Evident, este foarte dezamăgit, dar hotărârea mea 
este luată. 

„ Dezamăgit“... cuvântul era prea palid. Ar putea ea 
să uite chipul livid a lui Deane când o văzuse pe Carla 
dispărând în camera lui Irving? 

— Ei bine, Carla, nu-mi rămâne decât să-ţi urez 
fericire. 

— Mulţumesc, asemenea. Ai să pleci curând, cred? 

— Chiar mâine. Raportul meu este aproape termi- 
nat. 

— O să par ipocrită, desigur, surâse Carla, dar îţi 
urez și ție fericire deplină. 

Câteva minute mai târziu, Buick-ul demara în acla- 
maţiile entuziaste ale micilor africani. 

Capitolul 11 


Chiar în ziua următoare, Jessica era pregătită să 
plece. Ea dăduse zor să-și termine treaba, incapabilă să 
suporte ideea de a mai rămâne mult timp la Andawa 
cu Deane care era doborât de supărare. Era de ajuns 
să-l priveşti pentru a înţelege răul pe care i l-a provo- 
cat trădarea Carlei. 

Chiar în clipa când începea să-și facă valizele, silue- 
ta lui Deane se detașă în cadrul ușii. 

Ridică spre el un chip palid. 

— Am să te conduc chiar eu la Himbu, spuse el cu 
glas uşor încordat. Cred că așa se cuvine. Apoi mă voi 
întoarce aici pentru a petrece câteva săptămâni. N-o să 
ai probleme cu tranzitul. O dată ajunsă la Kigali, vei 
lua primul avion spre Bruxelles sau Londra. 

— Cred că așa este cel mai bine, răspunse Jessica, cu 
inima strânsă. 

Oricum, Deane nu ţinea nicidecum să efectueze 
călătoria până la Kigali în compania ei. De altminteri, 
s-ar fi încumetat ea la o astfel de călătorie? 

— Traseul va fi destul de obositor. Drumul este 
foarte prost. 

Fl făcea desigur tot ce putea pentru a se debarasa 
de ea cât mai repede, era sigură de asta. Brusc începu 
să tremure. Numai să nu dea Domnul ca soarta să-i fie 
potrivnică, și să pornească împreună la drum printr-o 
pădure pustie! Oare Deane îi citea gândurile? El 
încheie pe un ton posac: 

— Propun să plecăm mâine dimineaţă. Cu puţin 
noroc, am ajunge la terenul de aviaţie la ora prânzu- 
lui. 

Ea își înăbuși un suspin de ușurare. Deane nu 
zăbovi, și Jessica nu-l mai întâlni în ziua aceea. De alt- 
fel, din acea sâmbătă fatală, își făcuse obiceiul de a 
comanda mâncarea în camera ei. După ce ronțăi câte 
ceva se urcă în pat și rămase trează până în zori. 

Probabil aţipise câteva clipe căci fu trezită de zgo- 
motul unei averse puternice. Auzea apa căzând în 
trombe pe verandă. Deane n-ar pleca desigur pe o 
vreme ca asta. Era prea periculos. 

Plouă toată ziua. Deane nu apăru. Nu avea de ce. 
Tinea s-o conducă până la Himbu, fără a-și asuma 
riscuri exagerate. Il înțelegea foarte bine. 

A fost cea mai lungă zi din viaţa ei. Rămase închisă 
în camera ei, gândind cu tristeţe că numai la douăzeci 
de metri de ea, Deane era probabil constrâns să facă la 
fel. 

Soarele nu se ivi decât în ziua următoare, spre 
orele zece. Jessicăi nu-i trebui mult ca să depună baga- 
jele în faţa ușii, până într-atât era de grăbită să plece. 

Dar, preferând să aștepte până ce pământul se zvânta, 
Deane hotări să nu pornească la drum până la 
începutul după-amiezii. Jessica avea chipul răvășit, şi 
ochii încercănați. Dar ei nu-i păsa de asta. In definitiv, 
avea ochi pentru Deane, iar el era prea preocupat de 
propria lui dezamăgire ca să-i mai poată acorda vreo 
atenţie. 

Revărsările de apă lăsaseră urme în regiunea 
Himbu. Arborii fuseseră dezrădăcinaţi. Soarele nimici- 
tor se reflecta în găvanele pline cu apă transformate în 
lacuri. Deane conducea cu mare prudenţă. Cu maxi- 
larele încleștate, părea să aibă ca singură grijă sosirea 
la terenul de aviaţie în timp util pentru zborul regulat 
prevăzut pentru ora nouă seara. Jessica se ruga din tot 
sufletul ca nimic să nu le împiedice înaintarea pe 
pământul devastat de inundaţii. Să stea atât de 
aproape de Deane era un supliciu de care ea s-ar fi lip- 
sit bucuroasă. Se forța să facă abstracţie de asta, con- 
templând pădurile cu frunze lăcuite de apa ploii... 

Sub soarele necruţător, podișurile își recăpătaseră 
foarte repede ariditatea lor obișnuită, dar nu la fel se 
întâmplase cu văile care intersectau traseul. 

O surpriză neplăcută îi aştepta... Era aproape ora 
opt seara. Soarele urma să dispară. Aeroportul se afla 
la o oră de mers de locul în care se găseau. Atunci 
apăru dinaintea lor podul distrus. 

In timpul când l-a vizitat pe micul Rufus, Jessica 
zărise deja râul Akangogo cu meandre leneșe. Cum 
și-ar fi putut închipui ea că pașnicul curs de apă putea 
să devină un torent impetuos, smulgând totul în calea 

sa? Deane frână la câţiva metri de podul de lemn din 
care nu mai rămăseseră decât pilonii dispărând pe 
jumătate sub viituri. 

— Mai există un altul, la vreo douăzeci de kilometri 
de aici, mormăi Deane a cărui faţă părea posomorâtă 
în lumina crepusculară. Asta ne obligă să facem un 
Ocol, însă nu avem de ales. 

— Trebuie neapărat să prind avionul din această 
seară, înţelegi Deane! spuse Jessica înăbușindu-și 
plânsul de enervare. Eu... eu nu mai suport cursa asta 
dementă! 

— Ei, haide, Jess, revino-ţi în fire! Va trebui să te 
obișnuiești cu greul. 

Jessica își înghiţi lacrimile şi nu mai protestă. De 
altfel nu-i dăduse el exemplu de un anumit curaj? Nu 
avea altceva de făcut decât să înfrunte realitatea tristă. 

Maşina porni la drum voinicește. Jessica era atât de 
preocupată de ghinionul ei încât abia zări cel de-al 
doilea pod, distrus pe jumătate... 

— Ah, trebuie să existe totuși un mijloc de a traversa 
râul ăsta blestemat! mormăi Deane întorcând mașina. 

Umbre înspăimântătoare se perindau în raza 
farurilor. 

Disperată, Jessica nu scotea un cuvânt. Avionul de 
nouă seara trebuia să fi plecat de mult... 

Din fericire, Deane cunoștea drumul ca pe propriul 
lui buzunar. Mai există o șansă de a ajunge la Himbu 
pentru zborul de dimineaţă. Cu chipul încordat și con- 
centrat, cu mâinile încleștate pe volan, Deane căuta un 
mijloc de a tranversa râul. 

Slavă Domnului, podul următor era încă intact. 

Cu inima plină de speranță, Jessica se ridică în 
capul oaselor. Nimic nu-i mai împiedica în clipa de 
faţă să ajungă la destinaţie. Iar supliciul de a sta 
închisă lângă bărbatul pe care-l iubea nespus de mult 
se va termina în sfârșit. 

Dar această speranţă a fost de scurtă durată. Câteva 
minute mai târziu, mașina trebui să frâneze brusc în 
faţa unui imens lac mlăștinos. 

— Hotărât lucru, bombăni Deane, norocul ne-a 
părăsit. 

— Poate nu este așa de adânc, spuse Jessica pe un 
ton insistent. 

— Greșeşti, răspunse însoţitorul ei. Am putea să ne 
trezim cu apa până la plafon. S-au mai văzut camioane 
de trei tone dispărând cu totul, în împrejurări 
asemănătoare. 

— Ce este de făcut? întrebă ea. 

— Să traversăm iar râul. 

— Oh, nu! scânci ea. 

— E singura soluţie înţeleaptă. Închipuie-ţi ce s-ar 
întâmpla dacă și al treilea pod ar fi luat de ape. Am 
rămâne blocaţi în pustietatea asta. Pe când pe celălalt 
mal există un adăpost la câteva sute de metri. Ne-am 
instala acolo până la ziuă. 

Jessica nu răspunse. Ea luptase atât de mult ca să 
poată evita o situaţie indecentă. Și Deane la fel. Soarta 
se înverșuna împotriva lor. 

Când ajunseră din nou la pod, apa amenința deja 
să-l înece. 

Refugiul era situat pe o ridicătură aflată deasupra 
râului care se auzea vuind jos. 

In timp ce Deane intră în adăpost pentru a examina 
interiorul, Jessica rămase afară, trântindu-se pe o bancă 
de lemn sprijinită de zid. Era atât de distrusă încât nu 
mai avea nici măcar puterea de a gândi, darmite să mai 
facă vreo mișcare. 

Deane aprinse focul și scoase din mașină un anu- 
mit număr de obiecte. Jessica stătea nemișcată, cu 
ochii privind în gol. 

El umplu două pahare cu cafea și-i întinse 
unul. 

— Poftim, asta are să te încălzească. 

Ea clătină din cap. 

— Nu-mi este frig. 

— Haide, ia măcar un sandviş. 

— Nu, mulţumesc, nu mi-e foame. 

— N-ai mâncat nimic de când am plecat! se răsti 
însoţitorul ei. Exagerezi. Doar n-o să porți doliu veșnic 
după iluziile tale! 

— Lasă-mă în pace, te implor! murmură ea cu glas 
tremurător. 

Deane așeză paharele și începu să se plimbe în 
lung și-n lat ca o fiară în cușcă. Din când în când, arun- 
ca spre Jessica o privire uimită. Deodată, nu se mai 
putu abtine și, proțăpindu-se în faţa ei, declară pe un 
ton sarcastic: 

— Parcă erai mai bătăioasă când ai venit aici. Așadar 
nu mai ai puterea să te lupti? De ce? Și cum de i-ai per- 
mis lui Irving să te trădeze astfel? 

— De unde să știu că domnișoara Carla se va purta atât 
de scandalos? izbucni Jessica dând frâu liber urii înăbușite 
de sâmbăta trecută. Și de altfel, tu de ce n-ai intervenit? 

— Nu era de datoria mea să mă amestec în pro- 
blemele a doi tineri logodiţi. Recunosc totuși că i-aș fi 
dat bucuros o lecţie strașnică lui Irving. Poţi să-mi 
explici motivul pentru care i-ai dat voie Carlei să-l 
cucerească în prezenţa ta? Erai totuși îndrăgostită de el... 

— Poate. Dar mi-am dat seama că ea i-ar oferi mai 
mult decât mine. 

Ochii îi jucau în lacrimi. Deane scrută pentru o 
clipă chipul crispat ca și cum nu era sigur că a înțeles. 

— Să nu mişti un deget pentru a-l opri, e incredibil! 
Ar trebui să-ţi fie rușine! Ce s-a întâmplat cu spiritul 
tău atât de combativ? 

— Şi tu te-ai resemnat mult prea ușor pierzând-o pe 
aceea pe care o iubeai, ripostă ea. 

— Te referi la Carla...? Ei bine, fie, amândoi suntem 
perdanţi... 

Intorcându-i spatele, el începu să aţâţe focul. Așa, 
care va să zică, gândi Jessica, stând în picioare, cu 
spatele sprijinit de peretele din bârne. Era profund 
afectat de trădarea Carlei. Cu mare greutate în suflet, 
îl privea fără să-l vadă. El scoase din Land Rover niște 
pături ca să-i pregătească patul în cabană, apoi se 
ocupă de mai multe treburi a căror utilitate ea nu prea 
o înţelegea. El se plimba încoace și-ncolo, fără un scop 
precis, şi trecea adesea prin dreptul ei. Impietrită într-o 
tăcere ostilă, palidă ca moartea, Jessica se ruga ca zorii 
zilei să pună capăt suferinţei sale. 

La un moment dat, ea își ridică involuntar ochii 
spre el şi-i întâlni privirea de nepătruns. El își domoli 
mersul, păru să ezite, apoi se opri lângă ea, schimbân- 
du-se pe dată la faţă ca sub efectul unei deznădejdi 
fără nume. 

Jessica îşi stăpâni un fior. Atunci, cu o exclamaţie 
înăbușită, el o atrase la pieptul său și-i luă gura. 

Jessica crezu că leșină de fericire. Era atât de mult 
timp de când își dorea cu ardoare să fie din nou în 
brațele lui Deane, să stea la pieptul lui musculos și 
fierbinte, şi să-i simtă buzele dulci și irezistibile. 

Se agăţă de el asemeni unei înecate. De data asta, 
nu-l va mai respinge așa cum a făcut la Kigali. N-ar mai 
avea curajul. Cu toată fiinţa ei, îşi dorea să se conto- 
pească cu el, cu trup și suflet. 

El a fost acela care s-a desprins brusc de ea, cu 
chipul palid și încordat. 

— Acum, poţi să mă pălmuiești, spuse el zâmbind 
ușor... Oare să n-o mai recunosc eu pe magiciana mea 
cu păr roșcat? Cum de nu m-ai sfredelit încă cu ochii 
tăi mari și verzi? 

— Să cred că simţi lipsa Carlei? murmură ea cu o 
voce gâtuită. 

— Evident, replică el laconic. Și ţie, îți lipseşte 
Irving? 

In loc de răspuns, Jessica izbucni în lacrimi. Deane 
își mușcă buza. 

— De ce plângi? 

— P... pentru că... o iubeşti pe Carla. 

Strângând din dinţi, el reluă pe un ton meditativ: 

— Ce situaţie insuportabilă! Tânjești după Irving... 
Păi ce spuneai adineaori despre Carla? Că i-ar oferi mai 
mult decât tine? 

— Irving este un bărbat care are nevoie de o soţie 
care să-i cânte în strună, iar Carla a știut imediat să 
profite de această slăbiciune a lui. 

— Mă mir să aud asemenea vorbe din gura unei 
logodnice abandonate. 

— Ca să fiu abandonată, rectifică ea, trebuia să fi 
ținut la el. Aşa cum tu ai ţinut la Carla. 

Deane își pironi îndelung privirea sa albastră în 
ochii melancolici ale Jessicăi. 

— Mi se pare că ar trebui să aprofundăm subiectul, 
șopti el înainte s-o cuprindă în braţe sărutând-o cu 
patimă. Ori mă înșel eu din cale-afară, ori noi doi nu 
prea am pierdut chiar atât de mult, reluă el după un 
moment continuând s-o ţină strâns în brațe. 

Jessica îi aruncă o privire uluită. 

— Cum de poti s-o uiţi atât de repede pe Carla? 

— N-am s-o uit niciodată, afirmă Deane cu un zâm- 
bet răutăcios. Ea ne-a scăpat de Irving. Fără ea, acum 
n-ai mai fi în braţele mele. 

— Şi când mă gândesc că aproape o săptămână te-am 
compătimit din toată inima pentru că ai pierdut-o! 

— Crezi că eu nu m-am consumat în acest răstimp 
gândindu-mă la suferința pe care ţi-o provocase 
Irving? Mi-am dat seama bine de starea demnă de milă 
în care te găseai... 

— Oh, Deane, izbucni ea cu ochii plini de lacrimi, 
nu înţelegi nici acum? Pe tine te iubesc! 

— Ah, scumpa mea, micuța mea! murmură el 
strângând-o în braţe gata s-o sufoce. Și e multă vreme 
de când... 

— Din seara în care m-am refugiat la tine și când te-ai 
purtat de... o manieră absolut revoltătoare! 

— In seara aceea, reluă Deane cu un aer gânditor, 
am vrut să-ţi dau o mică lecţie. Dar demonstraţia aceea 
de un gust... indoielnic, recunosc... s-a întors împotri- 
va mea... Căci iubirea m-a cuprins în mrejele ei, ase- 
meni unui vultur care se aruncă asupra prăzii. Nu 
știam să fie o suferință atât de rafinată. O suferinţă care 
nu poate fi vindecată, cel puţin în cazul meu, întrucât 
Irving, ne stătea în cale. De altfel, dacă-mi amintesc eu 
bine, sfârși el pe un ton provocator, erai teribil de 
nerăbdătoare să-l vezi. 

— Nu dădusem încă sens pasiunii care mă îndemna 
să te iubesc. Și apoi, cum aș fi putut uita cu câtă pasi- 
une ai întâmpinat-o pe Carla în seara când am sosit 
noi la Andawa? 

— După escapada noastră plină de peripetii din 
pădure, simțeam nevoia de relaxare. Din răsputeri, am 
încercat să mă conving că tu erai aceea pe care voiam 
s-o strâng în braţele mele. 

— Intre voi n-a fost nimic? insistă Jess. 

— Nimic altceva decât o prietenie profundă. 

Simţind că pluteşte de bucurie, ea se ridică în vâr- 
ful picioarelor pentru a-i oferi buzele. Un lung sărut îi 
uni. 

— Trebuie să-ți iert multe, mica mea magiciană ado- 
rată, reluă el. N-o să scapi atât de ieftin. Ştii ce-o să facem? 

— Nu... 

— În curând va fi ziuă. Ne vom întoarce direct la Andawa. 
Se va găsi cineva la misiunea engleză ca să ne căsătore- 
ască. Până diseară, vei fi doamna Deane Bradburn... 

Faţa luminată de fericire a Jessicăi se întunecă brusc. 

— Dar, mă gândesc că... Eu trebuie să mă întorc la 
Londra. Cei de acolo așteaptă raportul meu... 

Cu un gest dezinvolt, el înlătură această obiecţie. 

— Să aştepte. Am să le explic situaţia. E un caz de 
forță majoră. Vom merge împreună acolo, ceva mai 
târziu. Pentru a două lună de miere. 

Cu un mic suspin de fericire, Jessica se cuibări la 
pieptul lui. 

— Mai am încă multe săptămâni de petrecut la 
Andawa. Dar sătenii își vor face o plăcere din a ne 
găzdui într-un inzu rezervat proaspeţilor căsătoriţi. 
N-ai asistat până acum la ceremoniile lor de nuntă? In 
seara aceasta, va fi o petrecere. Va fi un ospăț la care 
se va servi carne de bivol, furnici albe, râme, șerpi boa 
sau măruntaie de crocodil... 

El o privea cu tandrete. 

— Atunci, se vor dezlănțui tam-tam-urile. Vor începe 
dansurile frenetice, delirante. Și apoi... și apoi, 
scumpo, vei fi a mea, termină el dintr-o răsuflare, și 
raiul va coborî pe pământ. 

Se așternu un scurt moment de tăcere. Jessica se 
gândea la fericirea care-i aștepta. 

— Şi la întoarcerea în Kigali, unde vom locui? 
întrebă ea cu un surâs emotionant. 

— Mwami mi-a oferit un teren în apropierea pala- 

tului. Acolo am de gând să construiesc un bungalou 
asemeni celui deţinut de familia Morell. Din , 
economiile mele“, desigur. 

— Oh, dragul meu, mă vei ierta că te-am bănuit de 
afaceri necurate? 

— Imi va fi foarte greu, glumi el. Am intenţia de a te 
face să plătești foarte scump pentru asta... 

Roșind până în vârful urechilor, ea își ascunse faţa 
în umărul lui. 

— Deane, murmură ea după o clipă, mi-ar plăcea să 
te secondez în activitatea ta. Eu... eu aş putea oare să 
devin adjuncta ta? 

— Ai stofă pentru așa ceva, o ironiză el cu gingășie. 
Totul este să te debarasezi cât se poate de repede de 
obiceiurile tale de birocrat! 

Fără să-i poarte pică, Jessica începu să râdă. 

— Mă gândesc la Carla, reluă ea după un minut de 
meditaţie. Acum că este cu Irving, crezi că va reuși să 
realizeze toate proiectele? 

— Carla este foarte muncitoare, recunosc. Dar are 
tendinţa de a se autodepăși. Căsătoria va tempera 
lucrul acesta. Și când va avea copii, nu-i va mai arde să 
bată coclaurile cât e ziua de lungă. 

— Ai idei fixe în privința căsătoriei lui Irving cu 
Carla, observ... 

— La drept vorbind, nutresc aceleași idei și pentru 
a noastră... Nu aștept decât consimțământul tău pen- 
tru ca visul să devină realitate... 

— Ţi l-am oferit, scumpul meu, afirmă ea privindu-l 
cu nespusă dragoste. 

El o strânse la pieptul său încă o dată și-i cuprinse 
buzele cu gingășie infinită. 

— Hai să ducem totul la mașină, propuse el după o 
clipă, cu vocea un pic răgușită, și să plecăm imediat la 
misiune. 

— Imi voi aminti întotdeauna de Akangogo, mur- 
mură visătoare Jessica, și obstacolele pe care le-a 
presărat în calea noastră... 

— Şi eu. 

Urcând în mașină, Jessica avu dintr-o dată o idee. 

— Apropo, spuse ea examinându-și oribila ţinută de 
culoare kaki cu un aer dezgustat, dacă va trebui să te 
însoțesc în inspecții, tin să pun lucrurile la punct încă 
de pe acum... 

— O dată căsătorită, vei putea să te îmbraci cât vei 
dori de provocator, o întrerupse Deane cu un surâs în 
colțul gurii. Insă, te rog, cruță-mă de acest supliciu 
până ce căsătoria noastră va primi binecuvântarea... 


Sfârşit 

